
įžangos vietoje. 

Iš visų buvusios Rusijos Vakaruose naujai atsira¬ 
dusių valstybių Lietuva turi sveikiausius ekonominius 
pagrindus, iš jų visų ji drąsiausiai galėtų žiūrėti į ateitį. 

Ar beverta rašyti apie Lietuvos ekonominio gyve¬ 
nimo sutvarkymo klausimą, apie jos žemės ūkio augimą? 
Ar yra tame prasmės? Nes... mes rodome tiek atkak¬ 
laus užsispyrimo, tiek nenoro... ekonominiu atžvilgiu 
tvarkytis, kad vis vien ekonominių nesąmonių keliu 
nueisime... lig liepto galo. 

Tai du kraštutinumu, du griežtai priešingu mūsų 
gyvenimo apibudinimu. Ir abiejuose, rodos, yra daug 
teisybės, abu yra ne iš oro pagauti, o pagrįsti iš mūsų 
gyvenimo paimtais tam tikrais daviniais. 

Mes turime tiek palyginant sveikų davinių lygiai 
mūsų ekonominio gyvenimo pagrinduose, lygiai mūsų 
liaudies dvasios gyvenimo pradų srity, kad yra tikrai 
gražių galimybių, nepriklausomą lietuvių tautai gyve¬ 
nimą kuriant. Bet dėl tų ar kitų priežasčių, daugiausia, 
be abejo, dėl įvairių iš šalies negerų įtakų, mūsų tautos 
ir pirmon eilėn mūsų inteligentijos psichika tiek liguista 
yra pasidariusi ir tiek netikusiai savo gyveniipę tikre¬ 
nybėse mes orientuojamės, tų tikrenybių dažnai nė ži¬ 
noti nenorime, kad visas galimybes, visas progas savo 
gyvenimą sveikai tvarkyti mes savo pačių rankomis 
viena po kitai naikiname. Tas labiausia pasižymi mūsų 
darbuotėje ekonominėje dirvoje. Vietoje sveiko kuria¬ 
mojo darbo, mes ir ligi šio laiko vis dar klaidžiojame 
visokiuose šunkeliuose ir nesąmonių klampynėse. 

Kai mes matome savo pasyvųjį užsispyrimą, žiū¬ 
rime į mūsų jau chroniškąjį tomis kryptimis kvaitulį, 
neretai pesimizmo valandoje kyla mintys, kad ši mūsų 




visuomenės liga jau nepagydoma yra, nes ji jau tiek 
įsigalėjusi, kad jos gydymui ilgesnio laiko yra reika¬ 
linga; to gi laiko tuo tarpu lietuvių tauta vargu daug 
ar beturi? 

Lietuvai vadinamąją valstybės nepriklausomybę ga¬ 
vome ne tiek dėl mūsų pačių pastangų ir nuopelnų 
(žinoma, ir jie neginčintini), kiek dėl tam tikru būdu 
susidėjusių išorinių įvykių. Tą nepriklausomybę gavome, 
dalinai, lyg kokią dovaną. Be to, kartu su ja gavome 
dar gražų priedą, t. y. tuos obiektyvius teigiamus da¬ 
vinius, kuriais remiantis, kaip jau minėjau, yra gražių 
galimybių sveikais tvirtais pagrindais savo valstybinį ir 
tautinį gyvenimą kurti. 

Bet deja, senų savo ligų dar neišgyvenę, mes link¬ 
stame kitais, o ne kūrybos keliais eiti... ir tuo atžvilgiu 
„sugebame“ parodyti tikrai lietuviško užsispyrimo. Reiš¬ 
kia, kas pas mus šiandien gero yra, tai, daugiausia, yra 
įvykę ar vyksta be mūsų „valstybinės valios“ pastangų, 
kas blogo... tas labai žymiam laipsny mūsų pačių ran¬ 
komis padaryta. 

Lietuvos ūkio padėties ir Lietuvos bendros padė¬ 
ties ir ateities klausimais rašau kiek didesnį veikalą. 
Bet, kadangi tas darbas užsitęsė ilgiau, negu maniau, 
šiandien gi randasi daug pribrendusių svarbių klausimų, 
kurių sprendimo ton ar kiton pusėn pakrypimas gali 
turėti mūsų kraštui labai svarbių išdavų, tai, kiek pa¬ 
svyravęs, ryžuosi į mūsų visuomenę paleisti tuo tarpu 
nors šį mažą rašinėlį mūsų ūkio, daugiausia, žemės 
ūkio padėties ir jo ateities perspektyvų klausimu. 

Ma$£> rašymo pagrindinis tikslas, kad mūsų skai¬ 
tančiųjų visuomenę pamėginus nors šiek tiek sužadinti 
rimčiau pagalvoti apie tai, kuriais keliais mes einame 
ir ar ant tvirtų pamatų savo gyvenimą mes kuriame. 

Kaunas, 1924 m. gegužės mėn. 11 d. 




Lietuvos visuomenės nesiorientavimasis musų ekonomi¬ 
nėje padėty. 

Šiandien pas mus Lietuvoje jau veik visų yra pripažįstama, 
kad mes labai silpnai orientuojamės ekonominiuose klausimuose. 
Tai liečia ne vien mūsų liaudį, bet į mūsų vadinamąją šviesuo¬ 
menę; šią pastarąją nemažiau, jei ne daugiau, kaip mūsų liaudį. 

Tai.^ypač, aikštėn kyla, kai paliečiami mūsų žemės ūkio 
reikalai. Čia dažniausia mes rodomės tikri analfabetai (bemoks¬ 
liai), tokie analfabetai, kad neretai ir stebėtis tenka. Geriausiu 
atsitikimu, jei pasiseka kurį mūsų inteligentijos „žaliukų“ įtikinti 
kokiu vienu žemės ūkio reikalu, kokios pavienios priemonės 
reikalingumu; bet žemės ūkio reikalų bendrumo ar „visumos“ 
supratimas pas mus tiek dar prastas yra, kad dažnai, rodos, visai 
beviltė šiuo atveju mūsų padėtis. 

Tiesa, tuo atžvilgiu mūsų analfabetizmas lig 1922—23 metų 
žiemos, t. y. lig litų įvedimo, buvo dar didesnis. Galima dargi 
tvirtinti, kad mūsų platesnioji šviesuomenė tais klausimais, ypač 
žemės ūkio reikalų klausimu, rimtai tuomet nė kiek nesiindomavo. 
Bet kai frazeologinė proga pasitaiko, tai mes mėgstame „šauniai 
pagarbinti“ savo tėvų ir bočių „šiaudinę pastogę“, pažymėti, 
kad Lietuva, tai žemės ūkio kraštas, kad mes, lietuviai inteligen¬ 
tai, ko ne visi ūkininkų vaikai. 

Bet kaip iš tikrųjų dalykai randasi, ką tai reiškia, kad mūsų 
kraštas tai ko ne ištisai žemės ūkio kraštas, kokie to ūkio ir to 
krašto gyvieji pagrindiniai reikalai, apie tat nors kiek rimčiau 
labai maža lig tol galvota. Ir supratama, dar mažiau galvota 
apie tat, kas yra darytina, kad mūsų ūkis, o tai reiškia ir visas 
kraštas, ne tik gyvas išliktų, bet ir sveikai gyvuoti ir plėstis 
galėtų, kas ateity laukia tą frazeologiniai dažnai garbinamą 
„šiaudinę pastogę“, ar ten pakankamai sveikos gyventi sąlygos 
susidaro, ar, atvirkščiai, ten jau tik merdėjimas ir nesveikas rū' 
girnas eina. Apie visus šituos dalykus mūsų inteligentai labai 
mažai galvoja ir supranta. 

Tuo gi tarpu tai yra pats svarbiausias mūsų gyvenimo, net 
mūsų išsilikimo klausimas. Ir tais pagrindiniais mūsų tautos gy¬ 
vybės ir ateities klausimais tiek maža nusimanome ir orientuo¬ 
jamės, kad reikia konstatuoti visišką mūsų visuomenės nesusi¬ 
pratimą. Tos mūsų tautos vadovaujančios inteligentijos nesusi¬ 
pratimas yra tiek bendras ir tiek ryškus, kad dėl to lietuvių tau- 

tos ateičiai gali gręsti rimtas pavojus. To nesusipratimo išda¬ 
vos matomos bet kurios mūsų politinių partijų nusistatyme bei 
darbuotėje. 

Jau buvo minėta, kad ypač žalinga šiuo atveju padėtis buvo 
lig 1922—1923 metų žiemos, t. y. lig pirmų po lito įvedimo 
dienų. Nuo to laiko lyg yra pradėjęs vos žymus ir labai dar 
lėtas mūsų visuomenės atsipeikėjimas nuo įvairių svaigalų, nuo 
įvairių ne mūsų išmislytų ir mums netinkamų obalsių; tie obal- 
siai sunkiai slėgė ir dar šiandien tebeslegia ir iškraipo mūsų 
tautos gyvenimo sveikesnę eigą. Yra prasidėjęs, nors dar labai 
nedrąsus ir nepakankamas aplink savęs apsižvalgimas ir, į dalykų 
esmę įsigilinimas; prasidėjęs yra mūsų sąmoningesnės minties 
tiesioginesnis susidūrimas su Lietuvos gyvenimo tikrenybėmis. 
Tos gi mūsų padėties tikrenybės, gyvenimo eigos vis labiau 
aikštėn iškeliamos. Šiuo pastaruoju atžvilgiu, kaip minėjau, 
daugiausia nuveikė savo pinigų jvedimas.Tas įvedimas buvo tiek 
suvėlintas, kad tas labai pragaištingai paveikė į viso mūsų krašto 
ekonominę padėtį: veik visi krašto taupiniai, padaryti vokiečių 
markėmis, žuvo. Pajutome didžiausią piniginės apyvartos stoką. 
Greit paaiškėjo, kokie mes aplamai skurdžiai esame, kiek maža 
turtų turime ir kiek maža gaminame. Paaiškėjo lygiai, kad lig 
tol sveiko ir sutvarkyto eksporto neturėjome, kad toliau to ek¬ 
sporto daugiausia mišku remti nėra galimybės; o kitų rūšių 
prekių eksporto sunku yra tinkamai išvystyti. Eksportas iš 
Lietuvos, t. y. iš grynai žemės ūkio krašto, pirmon eilėn būtinai 
privalo remtis žemės ūkio gaminimais; o tie gaminiai daugu¬ 
moje yra prastos rūšies. 

Be to, kadangi lig šiol mūsų prekybos būvis yra dar že¬ 
mesnis, nei mūsų gamybos, tai ir tie patys mūsų produktai prieš 
eksportuojant nebūdavo tinkamai rūšimis paskirstomi, dėl ko jie 
dažnai užsieny būdavo pigiai parduodami. Mūsų pirkliai nepri¬ 
pažindavo sąžiningumo reikalo prekyboje, silpnai orientuodavosi 
užsienio rinkų padėty ir reikalavimuose, ir, aplamai, mūsų pro¬ 
duktai nėra sau išdirbę užsieny nei gerų kainų, nei pastovios 
rinkos, nei gero vardo bei pasitikėjimo. Greitai pamatėme, kad 
mums, aplamai, sunku bus išlaikyti teigiamą užsieninės prekybos 
balansą, tiek reikalinga įvedus mums savo pinigus ir norint atsta¬ 
tyti savo ūkį. Paaiškėjo dar daug ir kitų dalykų. 

Noroms nenoroms prisiėjo daugiau, negu lig tol, dėmesio 
kreipti į savo krašto ekonominę padėtį ir pirmon eilėn į savo 
žemės ūkį, šį mūsų ekonominio gyvenimo pagrindą. Tuomet 
gan greit pradėjo aiškėti, kad tas ūkis patsai savaime, vien gai¬ 
valiniu būdu, gyvenimo naujose sąlygose jam statomiems užda¬ 
viniams, tesėti nebėgai. Būtina yra jam iš valstybės ir visuome¬ 
nės pusės rimta pagalba, būtinas yra ateitį numatantis rimtas ir 
mokslus žemės ūkiui kelti programas ir to programo tinkamas 
vykinimas suderintomis valstybės, visuomenės ir pačių ūkininkų 
pastangomis. 

Pirmaisiais po karo metais mūsų žemės ūkio atsigavimas 

ir jo priežastys. 

Šiaip gi, be tinkamo programo ir be tinkamų sulig tuo pro¬ 
gramų darbų optimizmui vietos negali būti. Toksai optimizmas 
būtų tik savęs ar kitų apgaudinėjimas. Tam optimizmui pakan¬ 
kamo pamato neduoda kai kieno nurodomas mūsų žemės ūkio 
pokarinis atsigavimas, nežiūrint to, kad tas atsigavimas yra ne¬ 
abejotinas ir gana žymus. Taip, 1916—17 metais Lietuvoje dirvo¬ 
navo (neskaitant normalio pūdymų ploto) apie trečdalį mūsų 
laukų. Šiandien gi dirvonuoja gal kokie 3%. Tas dirvų išny¬ 
kimas įvyko daugiausia 1919 ir 20 metais. 

Jei lyginti apytikrias žinias po karo su prieškarinėmis, tai 
pasirodo, kad arklių nedateklius pas mus buvo apie 35—40°/o, 
galvijų lig 45°/o, kiaulių maždaug tiek pat, avių buvo mažiau 
vienu trečdaliu. 

Šiandien gi avių, kiaulių ir galvijų turime bemaž tiek, kiek 
būdavo prieš karą; net ir arklių skaičiuje nedateklius jau beveik 
išlygintas yra. Kadangi prieš karą mūsų ž. ūkis arklių turėdavo 
šiek tiek daugiau, kaip jam ištikrųjų reikėdavo (stambiuose 
ūkiuose arklys prieš karą dirbdavo 250—300 dienų per metus, 
vidutiniuose 200—250, smulkiuose 150—180 kai kada gi ir dar 
mažiau), tai galima tvirtinti, kad arklių, bendrai imant, šiandien jau 
pakankamai turime. 

Greta to, nors ir su visokiais nedatekliais ėjo gan spartus visgi 
ž. u. trobesių statymas, buvo dar ir kai kurie kiti atsigavimo darbai. 
Jų skaičiuje paminėtinas yra ir ūkininkų vis progresuojantis 
organizavimasis. Bet... ir, ištikrųjų, čia yra labai didelis „bet“, 
— džiaugtis iš to perdaug negalima. Reikia prisiminti kokiomis 
aplinkybėmis tas mūsų žemės ūkio atsigavimas ir kokia kryptim 
ėjo, ir kokie, be to, pagrindiniai pasikeitimai įvyko per tą trumpą 
laiką musų bendroje ekonominėje padėty. 

Pirmučiausia, prisiminkime, kad pirmais keleriais po karo 
metais (nuo 1919 lig 1921 m. dalinai net lig 1922 m.) visoje 
Europoje buvo brangūs žemės ūkio produktai. Jų dėl karo 
pasekmių buvo jaučiama didelė stoka; nežiūrėta arba mažai 
žiūrėta tų produktų rūšies, kad tik jie būtų ir mokėta brangiai. 
Kita vertus daug apdirbamosios pramonės dirbinių buvo atpigę. 
Kad nusipirkus žagrę ar kitą kokį ž. ūkiui reikalingą daiktą, 
ūkininkui reikėjo parduoti tuomet savo produktų daug mažiau, 
negu prieš karą, arba kiek reikia dabar. Šis santykis tarp ž. 
ūkio gaminių kainų ir kainų žemės ūkiui reikalingų reikmenų 
buvo ūkininkams nepaprastai patogus. Tokios progos antrą 
kartą vargu ar gali tikėtis sulaukti dabartinė Lietuvos karta. 
Šiandien ši padėtis yra visai kitoniška ir nesimato, kad artimiau¬ 
siu laiku ji gerėtų. 

Greta to, kaip žinome, tuo laiku t. y. pradedant 1918 m. 
ir maž daug lig 1921—2 m. iš Amerikos gausiai plaukė į Lie- 

tuvą doleriai. To plaukimo padidėjimo priežastys tiek gerai 
visiems yra žinomos, kad jų čia nė neminėsiu. Pažymiu vieną 
faktą. Kiek tų dolerių Lietuvon įplaukė, visai tikrų žinių nieks 
negali duoti, bet, palyginant mūsų krašto piniginės rinkos talpu¬ 
mui, iš šio ištekliaus gautos lėšos buvo labai žymios. Net pe¬ 
simistai skaito, kad šiuo keliu kraštan įplaukė ne mažiau 10 mil. 
dolerių, t. y., litais skaitant, daugiau kaip 100 milijonų. Tų gi 
pinigų žymi dalis teko ūkininkams. 

Matome, kad vien jau dėl šių dviejų aplinkybių mūsų ž. ūkis 
turėjo labai didelės paspirties, kad atsigavus. Toliau, mes turime 
atsiminti, kad vokiečių okupacijos metu mūsų ž. ūkis griežtomis 
ir dirbtinomis vokiečių priemonėmis, be to, ir dėl tiesioginių 
karo ir karo kovų įvykių liko suvaržytas, nualintas ir apardytas * 
lig to laipsnio, kuriame mes jį radome 1918 metais ir apie kurį 
aukščiau mano jau buvo minėta. Todėl, kuomet dėl 1918 m. 
rudens įvykių tos vokiečių okupacijos sąlygos pasikeitė, Lietuvos 
ž. ūkis gaivališkai ėmė tvarkytis ir atsigauti, siekiant sėjos ploto 
ir naminių gyvulių skaičiaus atžvilgiu prieškarinių normų. Be to, 
šį savo ūkio atsistatydinimo darbą dirbant, mūsų ūkininkas 
veikė priprastose sau vėžėse, kur jis sugeba parodyti ir inicia¬ 
tyvos bei sumanumo ir tinkamos energijos bei patvarumo. 

Kitas visai dalykas yra, kai mūsų ūkininkui priseina (gyve¬ 
nimo pakitėjusios aplinkybės prie to jį verčia) išeiti iš šių pri¬ 
prastų ribų. Šiandien, sakysime, mūsų ūkininkui yra būtino 
reikalo tinkamai susispiesti į įvairais ekonomines ir žemės ūkio' 
kultūrai kelti organizacijas, ir rimtai užsiimti savo gaminių rūšies 
pagerinimo darbu, dažnai ir patį žemės^ūkio krypsnį keisti, ir užsie¬ 
nio rinkų reikalavimams prisitaikinti. Čia mūsų ūkininkams būtina 
yra rimta iš valstybės ir visuomenės pusės pagalba organizacinė,, 
technikinė ir medžiaginė ir, pagaliau, (tas be galo svarbu yra) ir 
valstybės bendros ekonominės politikos tinkama kryptis. 

Tuo būdu, prisimenant šias aukščiau išdėstytas aplinkybes 
— ten gi buvo nurodytos vien svarbiausios jų, — man matos, 
pakankamai yra aišku, kodėl galėjo eiti ir ėjo šis visiems mums 
gerai žinomas pokarinis mūsų žemės ūkio atsigavimas. Kaip 
matome, nieko stebėtino tame nebūta. Net atvirkščiai, į tas 
aukščiau minėtas aplinkybes įsigilinus, kyla mintis, kad ne tik 
nieko ypatingo tame nebūta, bet, kad buvo galėję būti mūsų 
žemės ūkio ir spartesnio atsigavimo, kad per tą laiką nuveikta 
per maža. Šita mintis tuo labiau pas mus gali kilti, jei mes 
tikrai įvertinsime dar ir tokius dalykus, kaip mūsų ūkininkams 
įgimtą gan dydį taupumą ir jų asmeninių reikalų labai mažą 
kvantumą. Jie visi (kaip ir mūsų inteligentijos dauguma) yra 
labai mažo biudžeto žmonės. Tas gi reiškia, kad, palyginant su 
Vakarais, yra reikalinga labai nežymaus mūsų ūkininko pajamų 
padidėjimo, kad pas jį rastųsi lėšų žemės ūkiui tvarkytis, ga¬ 
mybai kelti. Be to, ir mūsų žemės ūkis randasi toje kultūros 
stadijoje, kur į jį įdėtos lėšos daug geriau apsimoka, negu 

Vakaruose, sakysime Vokietijoje, Danijoje ir ypač Anglijoje arba 
Olandijoje. 

Priežastys, dėl kurių mūsų žemės ūkio pokarinis atsiga¬ 
vimas nėra buvęs didesnis. 

Nors neginčintinas faktas yra, kad po karo pas mus būta 
žemės ūkio gan žymaus atsigavimo, visgi, kaip matome, prisi¬ 
eina ieškoti priežasčių, kodėl tas atsigavimas nėra buvęs dar dide¬ 
snis. Nes, kad tas atsigavimas yra per mažas, kad jis yra nepa¬ 
kankamas sulig šios dienos gyvenimo sąlygomis, tas daugeliui 
mūsų, ypač agronomų, gerai jau numanomas dalykas yra. Tuo 
tarpu ilgiau tuo klausimu neapsistojant, nurodysiu tik vieną to 
nepakankamo atsigavimo pavyzdį, kuris pas mus. nežiūrint 
viso savo ryškumo, dar nėra tinkamai įvertinamas. Tai žemės 
ūkio trobesių statybos klausimas. Mūsų žemės ūkiui po karo 
atsigaunant, atstatyta yra, žinoma, ne maža ir trobesių. Bet 
pažvelgkime į šį reikalą kiek arčiau. Pavyzdžiui, imkime laiko¬ 
tarpį ateinančių 10 metų, t. y. 1924- 1934 m. Per šį laikotarpį 
žemės reforma, jei tik nebus kokių netikėtinų įvykių, bus jau 
galutinai įgyvendinta, t. y. ne tik dvarai bus išparceliuoti (tam 
be šių, pakaks dar kokių 3 metų), bet ir kaimai bus išskirstyti 
viensėdžiais ir vadinamosios miestų zonos sutvarkytos ir t.t. 
Trobesių gi statybos atžvilgiu tai reiškia, kad turės statytis ligi 
25.000 naujakūrių, buvusių bežemių; skaitant _kiekvienam viduti¬ 
niškai po 3 trobesius, bus 75.000 trobesių. Žemės gavusių ma¬ 
žažemių bus daugiau kaip 25.000, jiems reikalinga bus mažiausia 
60.000 naujų trobesių — vidutiniškai jie turės po 4 trobesius, jų 
gi ligi dabar pastatytų turimųjų trobesių dauguma netiks. Toliau, 
j viensėdžius, neskaitant šių žemės priedų gaunančių mažažemių,, 
bus iškelta nemažiau 50 60 000 kitų ūkininkų. Kadangi 1) daugumoje 
tai bus vidutiniai ir stambūs ūkininkai, kurių ūkiai pas mus reika¬ 
lauja 4-6 trobesių kiekvienas, 2) naujai dabartiniais laikais sta¬ 
tantis kiekvienas ūkininkas statosi plačiau, nei jo tėvų buvo 
statytasi ir 3) dabar jų turimų senų trobesių lig pusės naujai 
statybai suvartoti netiks, tai šiems ūkininkams teks pasistatyti lig 
150.000 naujų trobesių. Reiškia, šie 100-110 tūkstančių ūkininkų 
per ateinantį dešimtmetį turėtų pasistatyti ligi 280 300 tūkstančių 
trobesių. Bet su naujakuriais 1934 m. iš viso turės būti ligi 
kokių 240.000 'atskirų ūkių vienetų, t. y. be anksčiau minėtų dar 
130-140.000 vienetų. Ir šie ūkininkai per ateinantį dešimtmetį 
turėtų pasistatyti vidutiniškai bent po 1 trobesį. Tuo būdu per 
ateinantį dešimtmetį, vidutiniškai skaitant, privalėtų būti mūsų 
žemės ūky pastatytų nuo 400 ligi 450 tūkstančių naujų trobesių. 
Tai per 10 metų. Reiškia, vienais metais vidutiniškai turėtų būt 
statoma po kokius 40-45 tūkstančius naujų trobesių. Iš mūsų 
vidutiniškos vertės 1 ha statomojo miško daugiau 3 vidutiniško- 
dydžio ž. ūkio trobesių pastatyti nėra galima. Iš medžio šian- 

■dien žemės ūky statoma ne mažiau 90% visų trobesių. Tuo 
būdu šiai statybai kasmet reikėtų statybinio miško 12-14.000 ha. 
O kur dar padarinis miškas, mūsų trobesių remontui, miškas 
miestų reikalams ir t.t., nekalbant apie miško kirtimus kurui ir miško 
specialių paskyrimų, kaip sakysime, drebulių degtukams, juod¬ 
alksnio baldams ir fanierai ir t.t. 

Aišku, kad musų miškai su savo kirtimo norma 7500-8000 
ha (jeigu gi miškai būtų visiškai tvarkoje, tai apie 9500 ha), šiam 
reikalui jokiu būdu tesėti nebėgai. 

Čia gal kas pasakyti, kad, nors ūkininkams šiandien nužiū¬ 
rimos daug mažesnės miško kirtimų normos, jie ir tų normų 
daugely vietų neišperka. Štai praėjusį sezoną ūkininkų su nau¬ 
jakuriais paimta iš viso tik apie 5000 ha. Bet ką tas reiškia? 
Tas reiškia, kad mūsų ž. ūkis neįstengia tiek statytis, kiek rei¬ 
kėtų ž.ūkio gamybos reikalų atžvilgiu, ir tas neįstengimas be 
galo didelis yra. Tai viena. Antra, apie tat mūsų visuomenės 
nė kiek rimčiau negalvojama ir jo nesuprantama. Ir tai tokiu 
be galo rimtu ir drauge aiškiu klausimu. Tas gi reiškia, kad 
pas mus apie rytojų, apie savo krašto ateitį rimtai dar nesirū¬ 
pinama. Gyvenime iš dienos j dieną, „pasitiešydami“ kokia nors 
frazeologija vienais atsitikimais, ar prie kokio lovelio pasipenė¬ 
dami kitais atsitikimais. 

Po šio tuo tarpo vieno, bet gan ryškaus pavyzdžio mūsų 
ekonominės padėties nesveikumo, trumpai prisiminkime tuos 
svarbiuosius momentus bei priežastis, kurie sutrukdė spartesnį 
bei žymesnį mūsų žemės ūkio atsigavimą. Kadangi tie dalykai 
lygiai visiems žinomi, tai jų smulkiau nenagrinėju, tik trumpai 
priminsiu. 

Per kelerius metus (1918 ligi 1921 ir dalinai ligi 1922 
ir net 1923 m.) slopinanti mūsų žemės ūkį bendra ekonominė 
mūsų politika ir dalinai tokios politikos visiška stoka. Čia ne¬ 
kalbėsiu apie tuomet neišvengiamas, bet per daug netvarkingas 
ir per sunkias rekv'zicijas į savotiškus „luksusavimus“ su pa¬ 
stotėmis. Tas be abejo, sunkiai slėgė mūsų žemės ūkį, bet, 
aplamai imant, tie dalykai buvo neišvengiami. Kas kita su ž. ū. 
gaminių prekyba. Čia tikrai veikta nesąmoningai ir pragaištingai, 
ypatingai dėl žemės ūkio. Be nesąmonės neretai būta ir piktos 
valios. Iš Lietuvos, šio grynai žemės ūkio krašto, su miestų 
gyventojų nedidesnių kaip 11%, iš kurių dar apiepusę teko pu- 
siaukaimiškiems mūsų miesteliams, iš pradžių visai buvo drau¬ 
džiama eksportuoti žemės ūkio produktus, vėliau galima buvo 
vežti tik su sunkiai gaunamais leidimais ir su žymiais muitais, 
tik dar prieš keletą mėnesių tie muitai liko nuimti. Dar labai 
nesenai, būtent 1922-3 m., žiemą Ministerių Kabinete buvo 
kilę karštų ginčų, ar javus, bulves, galvijus ir kiaules galima 
toliau leisti eksportuoti, ar nereikėtų vėl kuriam laikui tą eksportą 
sustabdyti. 

Kadangi tie metai (1918-21) buvo metais aukštų kainų 
žemės ūkio produktams Europoje, tai tuo būdu padaryti žemės 
ūkiui nuostoliai buvo nepaprastai dideli. Sunku juos skaičiais 
tiksliai nustatyti, bet, be abejo, tuo keliu mūsų žemės ūkiui pa¬ 
darytų nuostolių suma žymiai praneša visą mūsų dabartinę litų 
apyvartą. 

Lygiai' labai žymius nuostolius mūsų ūkis yra turėjęs ir dėl 
musų vadinamosios „linų politikos“. Apie porą metų po karo 
linų pluoštas Europos rinkoje buvo tikrai nepaprastai brangus. 
Ir iš tų kainų, dėl visiems žinomų ir, todėl jų čia neminėsiu, 
priežasčių mūsų ukinininkai nieko nepasinaudojo. Jie net buvo 
pradėję mažinti kai kur linų sėjos plotą, tuom tarpu, kaip bent 
per 2 — 3 metus būta didžiausias ir jiems ir visam kraštui išro- 
kavimas tą sėją bent 1% karto (jei ne visus 2 kartu) padidinti. 
Linų pluoštą ūkininkai pardavinėdavo už pusę kainos ir dar pi¬ 
giau kontrabandistams, ar už kokį ketvirtdalį kainos valdžios 
brokoriams. Ir šių ž. ūkio nuostolių suma, nors jie mažesni 
nei anksčiau minėti, bet neabejotinai pranešė mūsų dabartinę litų 
apyvartą. 

Antras dalykas, tai suvėlavimas bent vieniems metams 
su savo pinigų įvedimu ir gaunamų iš Amerikos dolerių gamy¬ 
bai ir aplamai krašto atstatydinimui nenaudojimas. Dalykas tiek 
visiems žinomas ir neginčintinas, kad ant jo daugiau neapsisto¬ 
siu, pažymėsiu tik, kad ir šia „politika“ yra padaryti mūsų kraš¬ 
tui nuostoliai labai dideli. Jie, man matos, praneš nuostolius, 
padarytus dėl linų monopolio. 

Žiūrint į visus šiuos klausimus bendrai, galima pasakyti, 
kad moderninis ir populiarus šiandien „nusavinimo“ principas 
lietė pas mus ne vien dvarininkus, bet ir ūkininkus ir lietė labai 
plačiai. Vieni tų nusavinimų, būtent rekvizicijos, buvo atliekami 
įstatymais einant ir už mažą ir sunkiai išgaunamą atlyginimą. 
Jis paprastai svyravo ribose 20 — 40% tikros rekvizuojamo pro¬ 
dukto kainos (nekalbu apie 1922 — 23 m. žiemos kuriozus, kuo¬ 
met būdavo atsitikimų, kad už seniau rekvizuotus galvijus inten¬ 
dantūra naujais pinigais mokėdavo po 60-80 centų už galviją). 
Lietuvos valstybės pirmais kūrimosi metais šis nusavinimas prin¬ 
cipe buvo neišvengiamas, nors dėl to žemės ūkiui, žinoma, ne¬ 
buvo lengviau. 

Bet daug kitų nusavinimų buvo daroma visai bereikalingai, 
vieni dėl mūsų valstybinių bernelių nesąmoningumo, kiti ir dei 
piktos valios. Pirmiausia, tai už žemės ūkio gaminius, t. y. ja¬ 
vus, galvijus, kiaules, linų sėmenis ir pluoštų ir 1.1, jų kainų iš 
ūkininkų (dirbtino sumažinimo keliu) žymios dalies nusavinimas. 
Tų kainų sumažinimo dydj reikia skaityti nuo 25 lig 50% įvai¬ 
riems (be linų pluošto) produktams, ir 60 — 80% linų pluoštui. 

Tuo būdu už savo produktus jie nedagaudavo nuo 25 lig 
80% produkto vertės, o per tą visą laikotarpį (apie <3% /n.) 
iš viso nedagavo (turint omeny ir vidaus rinką) nuo 200 lig 

300 milijonų, skaitant litais. Šis nusavinimas buvo padarytas 
ne įstatymo keliu, bet įvairių parėdymų ir šiaip priemonių ke¬ 
liu. Skriaudžiant mūsų gamybą tas nusavinimas buvo padary¬ 
tas: 1) mūsų ne gamybos elementų naudai, 2) savų ir svetimųjų 
vertelgų naudai ir 3) ir dalinai visai beprasmiai, t. y. be jokios 
bent kam naudos liko sugaišintos galimybės kraštui iš svetur 
gauti labai žymių lėšų įplaukas. 

Bet ir šioms pažemintoms kainoms esant, mūsų ž. ūkis ne 
tik tvarkėsi (tiek tai gaivus pas mus verslas yra) ir slopinan¬ 
tiems iš svetur (svetur — ž. ūkio atžvilgiu) žygiams nepasidavė 
ir gyvavo, bet ir dėl ūkininkų žinomo taupumo ir iš Amerikos 
doleriams gausiai plaukiant, ž. ūky pradėjo rinktis ne maža ir 
piniginių taupinių. Kaip žinome, ir tuos taupinius pas mus pa¬ 
lietė nusavinimas, dėl savo pinigų įvedimo suvėlavimo. Ir čia 
atlyginimas, jei tą dalyką taip pavadinsime, už ūkininkų taupi¬ 
nius buvo labai mažas, vidutiniškai, man matos, nedidesnis ko¬ 
kių 25%. 

Visus šiuos musų žemės ukiui padarytus nuostolius tin¬ 
kamai įvertinant, mums, be abejo, turėjo jau paaiškėti, kodėl 
musų žemės ūkio pokarinis atsigavimas nebuvo didesnis, negu 
tas, apie kurį mes ankščiau minėjome. 

Ankščiau mūsų buvo pažymėtas tas pinigų apyvartos tru¬ 
kumas, kurį šiandien pergyvena mūsų kraštas; trumpai paminė¬ 
tos ir priežastys, dėl kurių tas trukumas atsirado. Čia tenka pa¬ 
žymėti šio reiškinio dar viena aplinkybė. Imkime, pavyzdžiui, 
kad tam trukumui pašalinti pakaktų tik 3 kartus litų tiek, kiek 
jų šiandien yra apyvartoje, ir padalinkime Lietuvos gyventojus 
(bendrais bruožais ir mastu) į 3 grupes: 1) į gamintojus ir ap¬ 
dirbamąją pramonę, 2) į pirklius ir 3) į šiaip vartotojus (darbi¬ 
ninkai, valdininkai, amatininkai, laisvos profesijos ir 1.1.). Nor¬ 
maliu laiku didžiausia piniginės apyvartos suma randasi pas pir¬ 
mąją grupę, mažiausia gi pas trečiąja. Šiandien gi tas santykis 
yra žymiai pakitėjęs pirmos grupės (t. y. gamintojų) nenaudai ir 
trečiosios grupės naudai (toj grupėj palyginti didesnį, kaip prieš 
karą bendros piniginės apyvartos dalį (%-j) turi vadinamųjų 
laisvųjų profesijų pagrupė, ir dar labiau darbininkų ir ypač ama¬ 
tininkų pagrupės). Iš to neseka, kad pas tą trečiąją grupę tu¬ 
rimų pinigų kiekį reikėtų sumažinti (absoliutiniais skaičiais jis 
nėra didelis), bet iš to seka; 1) kad gamyboje tuom didesnė yra 
piniginių lėšų stoka;—mūsų pavyzdy ne 3 kartus, o gal 4 ar 5 
kartus mažiau, kaip reikėtų. 2) Kad gyvas kraštui yra reikalas 
padidinti savo piniginę apyvartą (supantama, ne dirbtinomis ir 
nesveikomis ekonominiu atžvilgiu priemonėmis) ir 3) gaminto¬ 
jams tiesioginiai ir pirmon eilėn dėl pinigų stokos kenčiant ir 
gamybos augimui dėl to susitrukdant, netiesioginiai ir gan greit 
to gamybos neaugimo liūdnas pasekmes atjaus ir vartotojai ir, 
aplamai, visas kraštas. Ilgainiui visi dirbtinumai vartotojų nau¬ 
dai, neišplečiant tinkamai savo gamybos, nueis per niek. 

Kodėl tas lėšų pasiskirstymas įvyko toks, o ne kitoks, ly¬ 
giai mums gan gerai yra žinoma. Tai ir rekvizicijų, kurios lietė 
vien gamybą, vaisiai, ir eksporto draudimai bei varžymai, kas 
buvo pirmon eilėn ir tiesioginiai žalinga mūsų žemės ūkiui (ilgai¬ 
niui, kaip minėta, ir visam kraštui); o vartotojams laikinai buvo 
net naudinga; ir kiek padidėję darbininkų uždarbiai (paraleliai jų 
darbo produktingumui krintant) ir labai žymiai padidėję daugu¬ 
mos amatninkų uždarbiai, ir kreditorių „gražūs“ nuošimtėliai 
(36—96% metiniai), ir kai kurios kitos priežastys. 

Visi šie negeri mūsų ekonominės padėties reiškiniai, kaip 
jau nurodėme, ypač skaudžiai mūsų krašto tapo jaučiami, įve¬ 
dus pas mus savo pinigus. Nuo to laiko lyg koksai skersvėjis 
yra papūtęs ir daug ūkanų iš mūsų ekonominio gyvenimo pa¬ 
dangės išblaškęs. Tas laikotarpis, be to, supuolė su vokiečių 
markės galutinu žlugimu, ir mums, dėl to daugiausia, Vokietijos 
rinkoj savo žemės ūkio produktams nustojimu. Teko ieškoti nau¬ 
jų rinkų. Tuo būdu ir šiuo atveju mūsų padėtis radikaliai pa¬ 
sikeitė. Seniau gyvendami kaipo sudėtinoji Rusijos dalis, vėliau 
pokariniu (lig 1922 m. vasaros) laiku turėdami savo pašonėj Vo¬ 
kietijos rinką, kur buvo jaučiama ž. ūkio produktų stoka ir bu¬ 
vo jiems tinkamos kainos, buvome visai kitoniškoje padėty. O 
dabar, beieškant naujų rinkų, mūsų produktai, dalinai dėl savo 
žemos rūšies, dalinai dėl nemokėjimo jų į tinkamas rūšis paskir¬ 
styti ir, aplamai, dėl mūsų prekybinio aparato netinkamumo, 
pasirodė, kad jų užsieny visai nėra kur dėti ar bent sunku yra 
tą padaryti, jei žinoma, nenorima jį pusdykiai atiduoti. 

Tai dar viena aplinkybė, pasunkinusi mūsų ekonominę 
padėtį. 

Mūsų žemės ūkio atsigavimo procese iš valstybės ir 
visuomenės pusės aktingojo darbo stoka. 

Greta šitų sutrukdžiusių ir trukdančių mūsų žemės ūkio 
vystymąsi momentų, tenka pažymėti, kad buvo per maža aktin¬ 
gojo teigiamo darbo iš valstybės ir visuomenės pusės, kad že¬ 
mės ūkiui atsigauti, susitvarkyti ir plėstis padėjus. Ilgą laiką 
valstybei mūsų žemės ūkis, viso mūsų ekonominio, o tolymesnėj 
išdavoj ir politinio bei kultūrinio gyvenimo pagrindas, buvo lyg 
koks posūnis, lyg tik iš prievartos pakenčiamas. Aprūpinant anU 
raeilės ir net tečiaeilės rūšies reikalus šykščiai gailėtasi lėšų že¬ 
mės ūkiui. Tų, nuo kurių priklauso mūsų vidaus politika („no- 
mina sunt odiosa“, dėl to vardų neminėsiu, o būtų ilga žinomų 
pas mus vardų litanija), juokauta arba piktintasi, žiūrint žmo¬ 
gaus ir momento ūpo, jei būdavo iškeliami žemės ūkio reikalai. 
Lietuvos tikrosios padėties nesupratimas buvo toks, lyg tie žmo¬ 
nės būtų Lietuvon atvykę iš kok o Kongo, Paryžiaus ar Maskvos. 
Kad nuo žemės ūkio reikalų tenkinimo atsikračius, buvo daro¬ 
mi nelemti priekaištai, minint tai labdarybę, tai žemės ūkio pa- 

grindinio kapitalo konfiskacijos reikalą, tai vengti vienpusiškumo 
reikalą, tai pramonės skubaus išvystymo būtinumą ir t. t.; ir 
tas viskas kategoringais ignorancijos (paniekinimo) ir aroganci¬ 
jos (puikybės) dvelkiančiais ir prieštaravimų neleistinais žodžiais. 

Rasdavosi lėšų, kaip minėjau, visokiems reikalams, tik ne 
žemės ūkiui. Sakysime, 1918—1919 metais per 14 menesių to¬ 
kios palyginti antraeilės ministerijos, kaip Prekybos ir Pramo¬ 
nės Ministerija, faktinai buvo išleista (žiūr. Valstybės Kontrolės 
būdžeto vykdymo apyskaitos) 8 V 2 mil. markių, Finansų Minis¬ 
terijos,. (kuri tuo laikotarpiu nedaugiausia dirbo) net 41 milijo¬ 
nas, Žemės Ūkio gi ir Valstybės Turtų Ministerijos su jos 3 
žinybomis, t. y. žemės reforma. valstybės turtais ii žemės ūkiu, 
tik 7 mil; ir iš šių 7 mil. žemės ūkiui teko tik apie 1 mil. 
markių. Tuo būdų 1919 metais 

Prekybos ir Pramonės Ministerijos reikalams buvo išaik- 
vota lėšų 8 kartus daugiau, ne kaip žemės ūkio reikalams. Šiuo 
atžvilgiu Lietuva stovi žemiau už visus Vakarų ir Centro Euro¬ 
pos kraštus: nei viename tų kraštų žemės ūkis netur tokios vy¬ 
raujančios rolės, kaip Lietuvoje, ir nei viename jų tiek maža 
dėmesio ir lėšų (ir absoliuotiniais skaičiais ir palyginamomis 
nuo krašto išteklių ir biudžeto kiekio) žemės ūkiui neteikiama, 
kaip Lietuvoje. Imant gi, sakysime, Daniją, randame ten stačiai 
atvirkščią, nei Lietuvoje, padėtį. Ten, kaip ir Lietuvoje, žemės 
ūkis yra žymiausias krašto verslas. Visgi bendrame krašto eko¬ 
nominiame gyvenime žemės ūkis Danijoje netur tokios didelės 
reikšmės, kaip Lietuvoje, nes ten ir pramonė turi gana žymios 
svarbos, ir tranzitinė prekyba bei jūrininkystė ir dar kaikurie 
verslai. Bet Danijos vyriausybė ten kuo labiausia žemės ūkiu 
rūpinasi, suteikdama jam kuo didžiausios ir medžiaginės bei 
technikinės, ir juridinės bei moralės paramos. Taip, Danijos biu¬ 
džete Žemės Ūkio Ministerijos sąmata užima pirmą vietą, pa¬ 
našiai, kaip Krašto Apsaugos Ministerijos sąmata mūrų valsty¬ 
bės biudžete. Gi ten ir be to žemės ūkis jau yra tvirtai susitvar¬ 
kęs ir intensyvus, patys ūkininkai yra daugiau apsišvietę ir gerai 
nusimaną savo ekonomiškuose reikaluose, plačiai ir tvirtai eko¬ 
nominiu atžvilgiu susio'ganizuovę. Pagaliau, ten paties žemės 
ūkio vedimo būdai yra gerai išsidirbę ir nusistovėję, yra gerai 
sudarkyta prekyba ir normaliai veikia žemės ūkio kreditas,. 

Jei dabar, žiūrint j 1919 metų sąmatą, palyginsime Ž. U. 
ir V. T. Ministerijos tolymesniųjų metų sąmatas, tai atrodys, lyg 
padėtis gerėja. Bet taip atrodys tik dėl to, kad žiūrėsime į 1919 
m. sąmatą, o ne į žemės ūkio reikalų tenkinimo reikalingumą. 
Tai gi 1919, arba 1920 ir 1921 m. ji buvo tiek menka, kad vi¬ 
sai netinka nė lygini. Sakysime, dar 1921 ir net 1922 m. kai 
kuriems svarbiems žemės ūkio reikalams buvo atleidžiama (skai¬ 
tant tvirta valiuta) po kokius 8—10 dolerių (vištininkystei etc.)„ 
arba ir visai nieko nebuvo lėšų duodama (kovai su augmeni- 
niais naikintojais, gyvulininkystės turimo reikalui ir t.t.). 

Tuo būdu mes matome, kad kaip bendroje mūsų ekono¬ 
minėje darbuotėje, „atstatant“ Lietuvos ūkį, taip ir mūsų vals- 
tybės budžete, labai vaizdžiai matosi ekonominės nesąmonės- 
vyravimas. 

Atsižvelgiant j viską, kas buvo ankščiau sakyta, ne tik 
netenka stebėtis dėl sunkios šios dienos mūsų žemės ūkio pa¬ 
dėties, bet gal atvirkščiai labiau reikėtų stebėtis, kad ta padėtis 
nėra dar sunkesnė, kad to visko nežiūrint, mūsų žemės ūkis ne 
tik gyvuoja, bet ir rodo tendenciją, nors ir nusilpnėjusią, tvar¬ 
kytis ir kai kuriomis kryptimis net šiek tiek plėstis. 

Aplamai imant, mūsų daugumai ta šiandieninė ūkio padėtis, 
yra bendrais bruožais šiek tiek žinoma, tjk, tenka pažymėti, kad 
tos padėties pavieni momentai paprastai nėra sutraukiami vienan 
vaizdan. Todėl, dėl vietos stokos, smulkiau neįsigilinant j tuos 
pavienius momentus, žemiau aš pasistengsiu duoti bendrą tos 
padėties vaizdą, atatinkamai tuos pavienius momentus sugru¬ 
pavus. 1 ) 

Mūsų šiandieninės žemės ūkio padėties charakteristika.. 

Šiandieninę mūsų žemės ūkio padėtį trumpais žodžiais ga¬ 
lima šiaip charakterizuoti. 

1. Mūsų ž. ūkis yra atsilikęs, ekstensivus, o tai reiškia: mūsų- 
žemė blogai yra įdirbama ir mėžiama, ypač mažai vartojama mi¬ 
neralinių trąšų, tolydžio blogai sutvarkyti vaismainiai ir visa 
ūkio tvarka; sėjama bloga sėkla; kultivuojamuose augaluose be 
galo randasi augmeninių ir gyvulinių naikintojų; neturime pakan¬ 
kamai žemės ūkio įrankių bei mašinų ir dažnai jie yra netinkami;, 
veik visai neprižiūrime savo pievų; netikę daugumoje naminiai 
gyvuliai ir tuos pačius dažniausia netinkamai užlaikome ir iš¬ 
naudojame; netinkami daugumoje ž. ūkio trobesiai ir be to, sta¬ 
tybai savo mišką paprastai sunaudojame neekonomiškai, lygia* 
neekonomiškai elgiamės su kuru; labai mažai įvykinta ž. ūkio 
melioracija, sakysime išdrenuota Lietuvoje viso labo mažiau 
10 0C0 ha lauko, tuo gi tarpu būtų reikalo išdrenuot! ne maž au 
1 mil. ha; ir šiandien tuos pačius tiek negausingus drenuotus 
laukus ardome, netiksliai juos parceliuojant; ne mažiau pusės 
mūsų ūkininkų turi savo laukus be galo ūkio atžvilgiu nepato¬ 
giuose rėžiuose, paįvairinant dar tą padėtį įvairiais įterpimais, ky¬ 
šuliais, servitutais ir t. t. 

Delei viso to mes, jei palyginti su mūsų žemės našumo- 
galimybėmis maža gaminame, ž. ūkio produktų. Tie patys pro¬ 
duktai, be to, savo daugumoje yra prastos rūšies ir sunkiai iš- 

')_ Šiuo klausimu mano jau buvo porą kartų rašyta, sakysime, tam tik¬ 
rame musų ekonominės padėties klausimu memorandume, pereitą rudeny 
įteiktame Seimo tam tikroms komisijoms ir lietuviškoms frakcijoms, Mi- 
nisterių Kabineto nariams ir 1.1.; toliau, kiek trumpiau rašyta 1923 m, 
„Lietuvos Dirvos* Nr. 15. 

stumiami užsienio rinkon. Šių prastos rūšies produktų mes la¬ 
bai maža gauname, skaitant tiek bendra suma visai Lietuvai, tiek 
pervedant 1 hektar., tiek 1 Lietuvos gyventojui tiek, pagaliau 
1 darbo „valandai. Reiškia mažai gaminame ir mažai turto tu¬ 
rime. Žodžiai apie „turtingąją Lietuvą“, tai tik tuščių pagirų 
žodžiai. 

Ir pažymėtina dar ta aplinkybė, kad to menkos rūšies pro¬ 
dukto gamyba mums, dėl mūsų žemės ūkio atsilikimo, paprastai 
per brangiai apsieina. Sulig Lietuvos ūkio objektyviais daviniais 
ta gamyba galėtų žymiai pigiau apsieiti. Todėl mūsų ūkininkai 
už savo gaminius kai kada ir tinkamą kainą gaudami, jaučiasi 
lyg nuskriausti; mat jie mato, kad jų darbas (pagaminęs per 
maža ir per prastos rūšies gaminių) ta gaminio kaina blogai ap¬ 
mokamas. 

2. Mūsų žemės ūkis daugumoj atsitikimų yra vedamas 
neatatinkama kryptim. Sulig mūsų krašto bendromis sąlygomis 
jis daugiau privalėtų turėti gyvulių ūkio, o ne grūdų ūkio kryp¬ 
ties, šiandien gi yra visai atvirkščiai. Kodėl taip, o ne kitaip, 
tiek tuo reikalu pas mus jau buvo kalbėta, kad prie to klausimo 
ilgiau neapsistosiu; pažymėsiu tik pora žodžių. 

Pirmiausia tai bus mūsų gana šiaurinė geografinė padėtis 
ir palyginant gan drėgnas klimatas; toliau, ne be reikšmės yra 
ir atmosferinių kritulių kiekio išsiskirstymas pas mus sulig metų 
mėnesiais: praktika rodo, kad pas mus lengviau prisitaikinti ir 
geriau lietus ir t. t. išnaudoti galima, gaminant įvairius pašarus 
(žoles, šieną, šakniavaisius), o ne grūdus. Toliau, šiuo atveju, 
ryšy su šiais dvejais aukščiau pažymėtais momentais, dažnai 
svarbos turi ir mūsų žemių ypatybės. Ne be reikšmės čia ir 
mūsų ūkių palyginamas smulkumas, žemės reformą pravedus 
dar padidėsiantis. Gyvulių gi ūky, kaip gerai žinoma, mašinų 
ir, aplamai, masinių gamybos būdų pritaikymas turi daug 
mažesnės reikšmės, ne kaip grūdų gamyboje (NB. žemės gi ūky 
aplamai, mažiau, nei apdirbamojoj ir gaunamojoj pramonėj). Gi 
turi nepaprastai didžios svarbos gyvulinkystėje individualūs ūki¬ 
ninkavimo momentai. Toliau ir Lietuvos geografinė padėiis t. y. 
pajūris ir artimumas vakarų didžiųjų rinkų turėtų kelti gyvulin- 
kystę. Tolymiausias nuo jūrų Lietuvos kampelis, t. y. kokie 
nors Zarasai arba Ukmergė, randasi ne toliau 300 — 360 kl., o 
vidutinis pas mus jūrų tolumas bus nedidesnis 200 kl. Tas gi 
gyvulininkystės vystymuisi turi didesnės svarbos, ne kaip grūdų 
ūkiui. Lygiai gyvų gyvulių, lygiai mėsos transportas vienam 
centneriui ir kilometrui brangiau apsieina, negu grūdų ir jų pro¬ 
duktų transportas. Gyviems gyvuliams reikalinga yra daug ruimo, 
šiokių tokių įtaisymų, pašaro ir priežiūros ir t. t, mėsai 
— brangų specialių įtaisymų ir žemos temperatūros palaikymas. 
Tuo būdu šių produktų iš Lietuvos gabenimas Londonan, Berly¬ 
nan, Belgijon ir t. t. žymiai pigiau turi apsieiti, ne kaip iš Ru- 

sijos (išskyrus kai kuriuos pajūrio pakraščius), Sibiro, Amerikos, 
Australijos ir t. t. 

Primintina dar gal šioje vietoje, kad gyvulinkystės plėtimasis 
visai neneigia grūdų gamybos pažangos. Atvirkščiai, gyvulinkys- 
tei besiplečiant turi absoliučiais skaičiais didėti, o ne mažėti ir 
grūdų gamyba. Ž. ūkiui persitvarkant j gyvulinkystės reikalus 
atsižvelgus, kiek padidės runkelių etc. kultūros plotas. Bet tas 
padidėjimas pirmon eilėn eis a conto juodųjų pūdymų (dar la¬ 
biau dirvonų) sumažėjimo proceso. Tuo būdu javų sėjamieji 
plotai liks maž daug tie patys, tik jų %čiai nuo užsėto (kulti¬ 
vuoto) lauko bendro ploto bus mažesni. Ir tam javų laukų plo 
tui, gyvulinkystei besiplečiant, teks daug daugiau ir geresnio gy¬ 
vulių mėšlo. Jau vien dėl to jų derlius turi būti aukštesnis. Be 
to, gyvulinkystei augant ir bendra ž. ūkio kultūra visuomet kyla. 
Geriau išdirbama žemė, geresnė sėkla sėjama, geriau sutvarkyti 
vaismainiai (sėjamosios žolės ir kaupiamieji augalai savaime su¬ 
daro tinkamas sąlygas racionaliam vaismainių tvarkymui) ir t. t. 

Pagaliau, reikalinga turėti omeny, kad Lietuvoje dar ran¬ 
dasi keli šimtai vadinamųjų „netinkamų“ žemių, kurios ilgainiui 
galės ir turės būti paverstos j ž. ūkio naudojamas žemes: ga¬ 
nyklas, pievas ir arimus. Tuo būdu ž. ūkiui besitvarkant ir gy¬ 
vulininkystei plečiantis pagaliau javų sėjos plotas, ne tik nešti- 
mažės, bet greičiausia dar galėtų padidėti (10—20%), nekalbant 
jau apie žymų derliaus iš vieno ha padidėjimą. 

Todėl, dedant pastangų, kad mūsų žemės ūkis įgytų dau¬ 
giau, ne kaip lig šiol būta, gyvulių ūkio krypsnio, atatinkamas 
ir didelis dėmesis privalo būti kreipiama ir i grūdų gamybą. 

Pagaliau, kai dėl gyvulių ūkio, tai be to, jau seniai yra 
jrodyta, kad bendrai imant (išimtys visuomet gali būti), gyvulių 
ūkis, kaipo toksai, yra pelningesnis, nei grūdų ūkis. 

Tuo būdu, kaip matome, mūsų žemės ūkis daugumoje at¬ 
sitikimų ilgainiui (ir kuo greičiau, tuo geriau) privalo įgyti di¬ 
desnio, ne kaip lig šiol gyvulių ūkio krypsnio. 

Toliau, yra labai svarbu, kad mūsų žemės ūkis būtų, taip 
sakant, kuo labiausia supramonėjęs. Reikalinga, kad mūsų kraš¬ 
tas gamintų (ypač eksportui) ne žalius, ar daugumoje žalius 
gaminius, o kiek galima apdirbtame pavidale. Didžiausio mums 
reikalo yra, kad eksportuotume ne grūdus, bulves, gyvus galvi¬ 
jus ir t.t., o sviestą, gal ir sūrius, bekonus, kumpius, įvairių rū¬ 
šių konservus, kiaušinius ir t. t. Kad *o pasiekus, reikalinga yra 
krašte pakankamai turėti didesnių ir mažesnių racionaliai įtaisytų 
pieninių, skerdyklų, šaldyklų ir rūkinyčių, spirito varyklų ir krak¬ 
molo bei dekstrinos dirbyklų, džio'vyklų, įvairių konservų fab¬ 
rikų ir 1.1. 

Tuom tarpu, mes ne tik šių pramonės įmonių per maža 
turime, bet neretai ir toms pačioms tinkamų jų tarpimui sąlygų 
nesudarome; ką gi kalbėti apie platesnį ir spartesnį šių pramo¬ 
nės šakų išsivystymą. 

Liet. šios dienos ž. ū. ir jo ateitis 

Bet mes ne tik dar neturime nors kiek pakenčiamai išsi¬ 
plėtusios žemės ūkio gaminių apdirbamosios pramonės, bet savo 
produktus ir užsienin išvežant nesugebame jų net rūšimis tin¬ 
kamai išsortuoti, kad lengviau jiems rinką ten suradus ir bran¬ 
giau juos pardavus. Neturime tam reikalui nei prityrusių žmonių r 
nei tinkamų įmonių. Pas mūsų gi pirklius nė tendencijos lig 
šiol ne buvo matyti, kad šią padėtį rimtai jie norėtų atitaisyti. 
Jie gyveno iš dienos į dieną, kad tik kur nors produktą išstū¬ 
mus, ir savo pelną sudarydami vien tuo, ant kiek jiems pasi¬ 
sekdavo kainas pas ūkininką numušti. Mūsų valdžia šiuo klau¬ 
simų lygiai dar nelabai seniai ir tai toli gražu dar nepakanka¬ 
mai yra susirūpinusi. } ją čia daugiausia paveikė mūsų kopera- 
tyvų paraginimai. 


Darbo produktingumas. 

3. Šiuo atveju pas mus, palyginant su prieškariniais laikais, 
kai kas net pablogėję yra. Visi žinome, kad per pastaruosius 
5 metus mūsų lauko darbininkų darbo produktingumas yra su¬ 
mažėjęs. Ir prieš karą, nors mūsų lauko darbininkų darbas 
iįpbuvo labai peiktinas, vis dėl to jis buvo žymiai prastesnis, ne 
toks spartus, kaip kad net pas mūsų artymiausius kaimynus Rytų 
Prūsuose ir Latviuose. O ten darbo produktingumas buvo ir 
yra žemesnis, negu Amerikos Jungtinėse Valstybėse. Antra ver¬ 
tus, tenka pažymėti, kad mūsų lauko darbininkų darbas buvo 
nežemesnis, negu Gudijoje ir Rusijos Lenkijoje; kai kuriose sri¬ 
tyse (šiaurės Suvalkijoje, Pakuršy), net aukštesnis. 

Šiandien gi, dėl visiems žinomų priežasčių, tas darbo pro¬ 
duktingumas yra neabejotinai ir gana žymiai kritęs. Tų priežas¬ 
čių eilėn įeina ir tam tikras mūsų visuomenėje, o iš jos-į liaudį 
prasisunkęs ūpas, įvairių gausiai pas mus skleidžiamųjų obalsių 
įtekmė, tam tikros pokarinės psichologijos įsivyravimas ir įvairių 
pakrikimų plėtimasis bei iš Maskolijos atneštieji „nusistatymai“, 
„ordinarninkų įstatymo“ istorijos eiga ir t. t. 

Šiuo pastaruoju įstatymu stambesniuose mūsų ūkiuose 
buvo susidariusi (žymioj daly ir šiandien dar yra) tokia padėtis, 
kad ordinaminką tinginį nebuvo galimybės priversti dirbti. Tuo 
būdu tinginys dvare įgavo tam tikrą ir tai gana žymią privilegiją. 
Sulig gi didžiausio tinginio ima rikiuotis ir kiti dvaro darbinin¬ 
kai. Toliau gi, sulig to darbingumo laipsnio, kuris nusistoto 
dvaruose, yra pradėję rikiuotis, prilygti darbininkai ir pas mūsų 
ūkininkus. Tiesa, šio tinginiavimo atveju mes dar nesame tiek 
toli nuėję, kiek 1917 ir 1918 m. kai kada rusai buvo nuėję. Tuo 
laiku ten, sakysime, kareiviai kareivinėse kai kada tinginio tiek 
pagauti buvo, kad jiems sunku buvo net nusiprausti, ar savo ka¬ 
reivinėje tvarkos padaryti. Ir karininkai ir šiaip iš šalies žmo¬ 
nės pasakodavo, kad jie nenuduodavo, bet matėsi, kad jiems tas 

ištikrųjų sunku yra, kad jie dėl tų „darbų sunkumo“ kenčia. 
Tiek tie kareiviai tinginiavimo liguisto psichozo buvo pagauti. 

Tokio liguistumo mes pas save dar nesame sulaukę. Bet 
ta kryptim ėjimo negrąžių pavyzdžių, deja, per daug jau turime. 
Štai apie Kalėdas darbo dienos ilgumas pas ordinaminkus tik 6 
vai. Ir tai juos dažnai sunku yra privesti nors truputį tinkamiau 
prižiūrėti arklius ar kitus gyvulius. Bet tiek liuoso laiko turė¬ 
dami jie kai kur ir patys apie save tingi pasitriūsti, pasirūpinti, 
nieko patys sau nepasidaro; kiek ko ordinarninko žmona neį¬ 
stengia pasidaryti, jis perkasi iš pinigo, net, jei ir moka tų patsai 
pasidaryti. 

Štai kitas pavyzdys. Suvalkijos šešmargio (3 1 /2 ha) šeima 
iš 6 darbininkų; Keli šeimos nariai turi noro važiuoti Amerikon, 
bet „norma“ neleidžia. Rudens, žiemos ir pavasario metu to¬ 
kiam ūky 6 darbininkams nėra ko veikti. Dirba kasdien pakai' 
tomis ir .kaip sakoma Suvalkijoje, „pasičėdydami“, tik 2, likusieji 
gi 4 ilsisi; į darbus kur nors j šalį nė vienas neina, nors apy¬ 
linkės ūkininkams darbininkų stinga; mat ir be darbo kol kas 
dar išminta ir... dangaus manos laukia. 

Be to pas ūkininkus, dėl dirbtino ordinarninkų įstatymo 
keliu prirašymo prie dvarų, daugely rajonų jau pradeda jaustis 
darbininkų stoka. Ne be reikalo dabar ūkininkui priseina mokėti 
darbininkui lig IV 2 (kai kur ir lygiai 2 kartu 1 ) karto daugiau, 
kaip prieš karą. Kadangi šiandien lauko darbininko darbas yra 
prastesnis, tai užmokesnį apskaitant ne nuo dienos, o nuo atliki¬ 
mo darbo kiekybės ir kokybės, išeina, kad tas darbas vidutiniškai 
lig 2 kartų brangesnis. 

Matome, kad mūsų žemės ūkio ir neva „darbo“ krašte, kur 
patsai didysis mūsų turtas glūdi mūsų darbe ir pirmoj eilėj že¬ 
mės ūkio srity, kur begalė yra neatidirbto darbo ir kur ligi karo 
dar toli gražu nebuvome išmokę įtampiai ir produktingai dirbti, 
dabar vietoj to, kad su visu prideramu rimtumu susirūpinus dėl 
tos toliau jau nepakenčiamos padėties ir ieškojus būdų, dedant 
visas pastangas, ydoms kuo greičiausiai atitaisyti t. y. kiek galint 
aukščiau pakelti tiek proto, tiek paprasto darbo žemės ūkio sri¬ 
tyje našumą, vietoj to, mes dar kartą brendame į klampynes. 
Mes randame, kad ir specialistų darbas žemės ūkiui nėra reika¬ 
lingas ir dėl žemės ūkio produktų išgabenimo ginčyjamės, juo¬ 
kaujame, ekonominių žemės ūkio srity reikalų ne skubame remti 
ir neproduktingumui plėstis sudarome tinkamas sąlygas. 

Mums gi nė vienas momentas nereikėtų išleisti iš akių, 
kiek mes esame atsilikę nuo kitų kraštų, nepamiršti, kad mūsų 
žemės ūkis yra atsilikęs, ekstensyvus, kad žmogaus darbo ver- 


x ) Sakysime, Suvalkijoje prieš karą ūkininkas bernui (ne ordinarni- 
kui) „ant visko gatavo“ mokėdavo 50—60 rub. per metus; dabar lygiai .ant 
viso gatavo" ūkininkas bernui moka po 500—600 litų (100—120 rub.) per 
metus, neskaitant, kad dabar bernas daugiau reikalauja iš drabužio ir kitų 
priedų. Panašiai yra ir su tarnaičių atlyginimu. 



— 20 — 


tenybių į jį pas mus įdėta dar visai nedaug. Tiesa, šiuo atžvil¬ 
giu mūsų žemės ūkis stovi truputi aukščiau už Rusijos žemės 
ūkį, imant vidutinišką Rusijos ūkį nors ir prieš karą, sakysime, 
jos vidurinės juostos gubernijų. Jei ten paimsime tokias Kalu¬ 
gos, arba, sakysime, Samaros gubernijas ir įsižiūrėsime jų žemės 
ūkiui, tai pamatysime, kad prie gamtos duotų turtų, t.'y. tam 
tikro žemės derlingumo, žmogaus darbo vertenybių pridėta visai 
nedaug, kokia 10—20%, geresniais atsitikimais 30% ir labai 
retai daugiau. Neretai ten žmogus mažiau įdėjo savo darbo 
vertenybių, nei padarė nuostolių, nualinęs žemę, sugadinęs pie¬ 
vas ir t. t. 

Lietuvoje, kaip minėta, tas dalykas yra kiek geriau. Prie 
gamtos duotų turtų žmogaus čia savo darbo vertenybių k. a. 
žemės ūkio trobesių, gyvojo ir negyvojo inventoriaus, žemės 
ūkio melioracijos, pridėta 40—50 ir 60%, kai kada ir daugiau. 
Bet. Danijoje žmogaus tų vertenybių sudaryta 200—300 ir 400%, 
o Žemutinėj Olandijoj dažnai per 1000%- 

Matome, kiek arčiau mūsų žemės ūkis yra prie rusų, o ne 
prie vakarų kultūrinių kraštų ūkio ir kiek daug tame ūky neati¬ 
dirbto darbo. Kartu turėtų būti aišku, kad pats didysis mūsų 
turtas glūdi mūsų darbe ir pirmoj eilėj žemės ūkio reikalų srities 
darbe. Matome, kaip be galo, tiesiog visą mūsų ateitį nulemia- 
miamai, svarbu yra sudaryti sąlygas, kad tas darbas žemės ūkio 
srity intensyvus ir produktingas būtų. Tas liečia tiek paprastą 
vadinamąjį juodą darbą, tiek intelektualį, proto darbą žemės ūkio 
reikalais. Be didesnio darbo našumo būtų tik tuščios svajonės 
kalbėti apie mūsų valstybės ir mūsų tautos būsiančią gerovę. 
Tai toks visai paprastas, bet kartu ir pagrindinis dalykas, kuris 
niekada niekur neturi būti pamirštamas ir iš kurio būtinai reikia 
išvesti lig galo visas atatinkamas išvadas. 

Mes gi darbo produktingumo atžvilgiu esame pradėję labiau 
prilygti šiandieniniams Maskvos kraštams, o ne Vakarams; ga¬ 
mybos atžvilgiu lygiai, kaip matėme, mes nesame toli nuo Ru¬ 
sijos „normų“ nuėję. O ir didžiulei Rusijai, kaip žinome, tas į 
sveikatą nėjo ir neina. Jokio Europos krašto valstietis nepano¬ 
rėtų ir kiek pajėgdamas kratytųsi nuo to, kad jo padėtis prilygtų 
dabartinės Bolšerusijos valstiečio padėčiai. 

Kiek gi tokia padėtis (t. y. darbo mažas produktingum* ir 
gamybos neišaugimas) kenksmingesnė yra mažutei Lietuvai, kur 
žemės ūkis sudaro veik visą jos gamybą ir kur darbo išdavos 
tame ūkyj sudarys visą jos ekonominei, tolymesnėj gi išdavoj 
ir politinei bei kultūrinei ateičiai, pagrindą! 

Be to, kad šį dalyką tinkamai įvertinus, būtina yra atsi¬ 
žvelgti ii į bendrą Lietuvos padėtį. 

4. Jau kelis kartus prisėjo man minėti, kad be žemės ūkio 
mes visai maža kitų turtų turime. Mes neturime jokių didesnės 
ekonominės reikšmės žemės gelmių turtų: nei anglies, nei gele¬ 
žies ar kitų metalų, nei druskos, žibalo ir t. t. Kartu mes netu- 

rime nė miškų didesnių plotų — dabartinis mūsų valstybės plo¬ 
tas gana mažai miškingas kraštas, — neturime nė aplamai di¬ 
desnių žemės plotų. Lietuva — tai mažas kraštas, ir mes maža 
tauta. Ir ta maža tauta iš 3-pusių apsupta 3 didelių tautų: vo¬ 
kiečių, lenkų ir rusų. Be to, mūsų mažame krašte nėra susi¬ 
darę jokių ypatingų turtų nė žmonių darbo dėka — neturime 
nei šiek tiek žymesnės pramonės, nei didesnių miestų. Be mūsų 
žemelės, negausingų ir praretėjusių miškų ir pagaliau darbo jėgų, 
kitokių^turtų visai maža teturime. 

Čia tenka atsiminti dar vieną dalyką. Šis mažas, be ypa¬ 
tingų gamtos turtų kraštas su savo atsilikusiu, ekstensyviu ūkiu 
yra akyraty intensyvaus ūkio ir palyginant aukštos kultūros 
kraštų: jis yra Baltijos pajūrio rajone. Ne tik Skandinavijos 
kraštai ir Vokietija yra intensyvaus ūkio kraštai, bet ir Suomija, 
Estija, Latvija net ir Lenkijos pajūris, t. y. vakarų Prūsai, yra 
gana intensyvūs žemės ūkio kraštai. Viena mažoji Lietuva su 
savo ekstensyviu žemės ūkiu yra kitokia. Kad tarp tokių kai¬ 
mynų, net ir palankiomis politinėmis aplinkybėmis (deja, yra 
visai atvirkščiai), Lietuva, pasilikus prie savo ekstensyvaus žemės 
ūkio, galėtų_ ilgesnį laiką išlikti nepriklausoma, tikėti tam ne¬ 
tenka. Stebuklų nėra ko laukti. Viena iš dviejų : arba Lietuva 
greitu laiku pereis prie intensyvaus žemės ūkio, arba f aklinai 
nustos savo nepriklausomybės. 

5. Toliau, apibūdinant dabartinę mūsų žemės ūkio padėtį, 
tenka pažymėti ir ta aplinkybė, kad mūsų ūkininkai dar yra visai 
silpnai susiorganizavę, ypač ekonominiais pagrindais. Ir, apla¬ 
mai, savo ekonominiuose reikaluose jie dar silpnokai nusimano, 
sunkiai orientuojasi. Todėl tiek lengvai jie duodasi kitiems pa¬ 
naudoti; neretai jie patys eina prieš savo tikruosius reikalus, ir 
dažnaį jų balsais parinktieji žmonės gina ne jų reikalus. 

Šiek tiek akyliau aplinkui dairytis ir labiau organizuotis 
mūsų ūkininkai yra pradėję tik nuo 1922—3 metų žiemos. Per 
daug skaudžiai ir betarpiai palietė juos tuomet jų piniginių taup¬ 
menų nusavinimas (dėl savo pinigų įvedimo suvėlavimo) ir kai 
kurie kiti tuomet labai griežtai pasireiškę dalykai. Sakysime, 
sunkenybės su eksportu ir, aplamai, mūsų prekybos paįrimas, 
dažnai labai nenaudingas žemės ūkiui žemės ūkio produktų 
(grudų, galvijų ir t. t.) ir ž. ū. reikmenų (mašinų, žibalo ir 1.1.) 
kainų santykio pakitėjimas ir t. t. 

Noroms nenoroms mūsų ūkininkui teko subrusti, pradėti 
teirautis, galvoti apie galimą iš susidūrusios padėties išėjimą. 
Tas tuo labiau, kad tik nuo to laiko jis jau pradėjo kiek 
suprasti, kad ūkininko reikalais tinkamai nesirūpina nei valdžia, 
nei visuomenė. 

Kaip tas nerūpestingumas atspindi mūsų valstybės me¬ 
tiniuose biudžetuose, trumpa; mano jau yra nurodyta. Lygiai 
buvo pažymėta, kad tas nerūpestingumas (jei nepasakyti griežčiau) 
atsiliepia ir į darbo produktingumą žemės ūkio srityje. Ne mažiau 

ryškiai, kaip tas šio rašto pradžioje buvo nurodyta, tas pasireiš¬ 
kia ir mūsų bendroje ekonominėje politikoje (eksporto seniau 
draudimas, vėliau nepakankamas juo rūpinimasis, žemės ūkio 
kredito sutvarkymo klausimu per mažas susirūpinimas ir t. t. ). 
Tuo pat žemės ūkio reikalų atžvilgiu nepakankamu susirūpinimu 
tenka aiškyti valdžios elgesį su žemės ūkio koperacija su eko¬ 
nominiu ūkininkų susiorganizavimo reikalu. Tiek rimtai esant 
mūsų žemės ūkio, kartu, ir visai ekonominiai ir net valstybiniais 
ir tautiniai padėčiai, tokią begalę neatadirbto darbo turint, tiek 
maža savo tinkamų technikinių jėgų turint, mes tik, partiniais, 
o kai kada net asmeniniais motyvais vadovaudamiesi, su lengva 
širdim skaldome savo ir šiaip mažas jėgas, skaldome ūkininkų 
ekonomines ir žemės ūkio kultūrai kelti organizacijas. 

Tarytum, lyg mes kokie turtuoliai, kokie galiūnai, būtume, 
kad sau ir paišdykautai galime leisti, ir tai paišdykauti be jokio 
saiko. Pas mus pasąmonėj yra lyg kokio tai įsitikinimo, kad, 
ką ir darysime, kokių klaidų bei „šposų“ ir iškirsime, kiek eko 
nominėj srity ir išsišoksime, mūsų ūkis, mūsų kraštas viską tą 
pakels, suvirškins ir mes sveiki, nežiūrint nieko, išliksime. Bet 
taip manyti, reiškia vien į kokius tai stebuklus tikėti. Ir mums 
ilgiau prie tokio „manymo“ pasilikus, be abejo, reikėtų moti 
ranka į visą Lietuvos valstybės, pagaliau, ir lietuvių tautos ateitį. 
Tą, kaip žinome, ne vienas mūsų tarpe ir daro, rūpindamasis, 
nieko kito nebojant, vien savo „ekonominiu“ pasipenėjimu. Kas 
kiek atydžiau prisižiūri gyvenimo eigai pas mus, be abejo, yra 
patėmijęs, kad lietuvių visuomenės tarpe šių „pasipenėjimo did¬ 
vyrių ir paršelių“ nuošimtis pastaraisiais keliais metais yra ne 
tik nesumažėjęs, bet net padidėjęs. 

Žemės Reformos klausimas ryšy su žemės kultūros 
kėlimo klausimu. 

6. Liečiant šios dienos mūsų žemės ūkio padėtį, negalima 
aplenkti ir žemės reformos klausimo. Vienas svarbiausių jos 
tikslų buvo ir yra panaikinti mūsų krašte vadinamąją mažaže 
mybę. Tuo tikslu mūsų vadinamiesiems mažažemiams iš parce¬ 
liuojamų dvarų ir kitų žemės išteklių priskiriama žemės tiek, kad 
kartu su jų jau turima žeme susidarytų ūkiai 8—20 ha dydžio (atsi¬ 
žvelgiant į žemės rūšj ir kitas ūkininkavimo sąlygas). Tos pat 
8—20 ha normos ribose suteikiama žemė ir bežemiams. To 
dydžio ūkiuose pas mus tinkamose sąlygose galima racionaliai 
ūkininkauti. Bet tai, kaip mano pabrėžta, tinkamomis sąlygomis. 
Be tų sąlygų tai bus ne žemės reforma, o vien ūkių smulkini¬ 
mas. Tų gi būtinų sąlygų eilėn pirmučiausia įeina ir žemės 
ūkio kultūros mūsų krašte kėlimo klausimas. Kas naudinga ir 
reikalinga aplamai žemės ūkiui ir ūkininkams, tas ne mažiau, 
atvirkščiai, dar daugiau yra reikalinga ir naujakuriams. Kas 

slegia ir sunkina ekonominę padėtį šiaip ūkininkų, tas tuo labiau 
sunkina padėtį naujakurių. Aišku, kad šie pastarieji, bendrai 
imant, mažiau tų sunkenybių gali pakelti, mažiau, aplamai, pa¬ 
tvarumo gali parodyti. Jei šiaip ūkininkams ekonominė padėtis 
gali susidaryti sunkiai pakeliama, tai naujakuriams toji pat pa¬ 
dėtis gali pasirodyti ir visai nepakeliama. 

Todėl, jei mes ne kokį ekstremistų eksperimentą, o tikrai 
žemės reformą manome vykinti, tai ji turi eiti tinkamai suderinta 
su mūsų žemės ūkio kėlimo klausimu. Tai yra „conditio sine 
qua non “. Mūsų žemės ūkio sveikam ir patvariam augimui turi 
būti sudarytos tinkamos sąlygos. Jeigu gi, kaip dabar, ir senieji 
ūkininkai, ir tai visai ne mažažemiai, tik su vargu verčiasi, ne¬ 
manant apie tinkamą savo ūkio tvarkymą (tuo tarpu ne tik nė 
kalbos nėra apie tokias pagrindines žemės ūkio melioracijas, 
kaip drenažas, bet nei trobesių tinkamai, kaip matėme, nestatoma, 
nei gyvulių kiek rimtesniu mąstu negerinama, nei kokių kitų rimtes¬ 
nių pagerinimų neįvedama), ko gi galima laukti iš daugumos nauja¬ 
kurių? Dalykams mūsų ūky negerėjąnt, mūsų „žemės reforma“ 
virstų vien mažažemių naujų kadrų gaminimu. Be to, ir šiaip 
ūkininkai su 20 ir net 25 ha žemės pradėtų vis labiau jaustis 
mažažemiais. Atsiminkime, kad Rusijoje daugely vietų ūkininkai 
ir su 30 ha ir tai geros žemės jautėsi neretai mažažemiais; ir ne 
be reikalo, nes skursdavo ir nematė iš savo padėties išėjimo. 
O Danijoje ir bet kokiose žemėse 8—10 ha ūkininkas visai pa¬ 
kenčiamai gyvena. 

Tuo būdu ilgainiui mūsų kraštas gali virsti kuo ne ištisai 
nuskurėlių mažažemių kraštu. Galimybių tam yra nemaža, ir 
mes jas gan energingai realizuojame. Ir taip „paruoštas“ kraš¬ 
tas tuomet visais atžvilgiais bet kam galės virsti lengvai virški¬ 
namu grobiu. 

Be abejo, kai dėl žemės reformos, ji pas mus, mūsų vals¬ 
tybės turimomis sąlygomis, buvo ir yra neišvengiama. Tai ir 
kaimiečių dideli žemės gavimo norai, agitacijų įtekme ir dėl iš 
Rytų atėjusių kai kurių obalsių prieg tam dar labai įkaitinti, ir 
reikalas žmogų prie darbo pristatyti, ir dvaruose apleistų karo 
metu žemių plotai, ne maža ir grynai ekonominių motyvų, — 
viskas tas sudarė sąlygų, kuriomis ta reforma pasidarė visai ne¬ 
išvengiama. Tuo žemės reformos keliu einant, išvengta buvo 
įvairių, be to, reformos būtinų pakrikimų. Bet, žemės reformą 
vykinant, visgi tam tikrų ribų ir tvarkos pereiti neleistina. Tuo 
tarpu pas mus tolydžio įsivaizduojama, kad vien dvarų parcelia- 
cija, kitais žodžiais, ūkių smulkinimas, jau sudaro žemės reformą. 
Pamirštama čia be kito ko, kad į žemės reformą pas mus įeina 
daug didesnis, negu dvarų parceliacija, reikalas — tai kaimų 
viensėdžiais skirstymas. Jis paliečia ir didesnį žmonių skaičių 
ir daug didesnį žemės plotą ir, pagaliau, ekonominiu atžvilgiu 
yra neabejotinai naudingesnis. Net ir socialiu atžvilgiu jis yra 
ne mažesnės reikšmės, iš pat pagrindų pakeičiant mūsų seno- 

viško sodžiaus gyvenimą. Patys kaimiečiai be jokios agitacijos 
daugumoj vietų gerai yra jau supratę^ to skirstymosi būtinumą 
ir niekieno nespiriami prašyte prašo Žemės Tvarkymo Departa¬ 
mentą apie jų žemių paskirstymą kolonijomis. Bet nuo kurio 
laiko į tat permaža dėmesio kreipiama. Dvarus perskubiai par¬ 
celiuojant, kaimiečiams paliekama laukti kelis metus su jų kaimų 
išskirstymu į vienkiemius. Tuo gi tarpu yra daug kaimų, kur 
trobesiai tiek apirę, kad būtina yra naujų statyti. O kaip sta¬ 
tytis prieš kaimo išsiskirstymą į vienkiemius? Ir tokioj padėty 
randasi vis didesnis kaimų skaičius. Tokiose aplinkybėse ūki¬ 
ninkas visai nustoja noro ir energijos tvarkyti savo ūkį ir įtam¬ 
piau dirbti. 

Toliau, j žemės reformos darbą įeina servitutų likvidavimas, 
prarėžių ir įterptų žemių sutvarkymas, miestų zonų žemės tvar¬ 
komieji darbai ir t. t. 

Be to, imant tik šią dvarų parceliaciją, reikia turėti omeny, 
kad nėra galima čia pasitenkinti vien matavimo ir, aplamai, 
žemės tvarkomaisiais darbais ir naujakuriams dokumentų išda¬ 
vimu. Tai tik pirmasai šiame darbe ir tai lengvesnysis žingsnis. 
Po jo seka kitas, daug sunkesnis žingsnis, t. y. naujakuriu gau¬ 
tose žemėse įgyvendinimas, ūkių faktinasai įkūrimas. Šis gi 
pastarasis darbas randasi tik užuomazgoje, galima sakyti, veik 
dar nepradėtas. Nes be tam tikrų kiekių miško atleidimo (dau¬ 
giausia kariams) ir dar nežymių gan pripuolamų pašalpų, čia 
daugiau bemaž nieko nedaroma; tuom gi tarpu šiandien tas 
turėtų būti labiausiai rūpimas Žemės Reformos Valdybos užda¬ 
vinys. Dvarų parceliacijos, įvairių žemės tvarkymo darbų, doku¬ 
mentų „gamybos“ ir t. t. tvarka yra išdirbta jau nuo 1922 23 m. 
žiemos, ir dabar didžiausias laikas yra susirūpinti naujakurių 
ūkių sutvarkymo reikalu. Nesudarant tinkamų tarpimui sąlygų 
aplamai visam mūsų žemės ūkiui, ypač skaudus smūgis tuo su¬ 
duodamas naujakuriams. Taip padėčiai negerėjant, mes vieton 
žemės reformos, tikroje žodžio prasmėje, t. y. ž. ūkio plėtimosi, 
patogių juridinių ir kitų sąlygų sudarymo ir naujų ir ekonomi¬ 
niu atžvilgiu sveikų ūkininkų kadrų sudarymo, turėsime vien, 
kaip tą- jau minėjau, mechaninį ir dažnai beprasmį ūkių smul¬ 
kinimą. 

Tuo būdu, atsižvelgiant bendrai į žemės reformos uždavi¬ 
nių visumą ir į tą, kas toje srity daroma, neabejotinai aiškėja, 
kad tą darbą vykiname be vadovaujančios valstybinės ir ekono¬ 
minės minties, kad čia stoka vientisio ir racionalaus plano. Per 
daug grabių ir duobių prikasta, akmenų ir plytgalių krūvų pri¬ 
versta, dulkių sukelta ir žolės ištrempta, ir neproporcionaliai 
maža trobesių pastatyta. Kūryba toli atsilieka nuo ardymo 
darbų, o tai pavojinga; tų darbų toli gražu nekompensuoja ir, 
kas dar aršiau, nesimato net rimto tokia padėtim susirūpinimo. 

Čia gal primintina dar viena smulkmena. Būtent, lig 1923 m. 
buvo parceliuojami daugumoje apleisti karo metu dvarai; šian- 

dien parceliacijai eina jau veik vien užgaspadoriauti ir, sulig 
Lietuvos mąsto, su tvarkingai vedamu ūkiu dvarai. Be to, ;par- 
celiuojant per maža atsižvelgiama į žemės ūkio kultūros reikalus 
ir parceliuojama tas, kas neleistina yra parceliuoti (drenuoti 
laukai, dvarai, kurie reikalinga palikti įvairiems žemės ūkio kul¬ 
tūros reikalams ir t. t.). Tuo būdu netiksliai žemės reformą 
vykindami, mes galime kraštui padaryti be galo didelių nuosto¬ 
lių. Tenka čia priminti, kad žemės ūkio reikalais tinkamai nesi¬ 
rūpindami, mes galime ne tik didžių nuostolių padaryti, bet ir 
galutinai save pražudyti. 

Pinigų ir kredito stoka. 

7. Pinigų ir kredito mūsų žemės ūky stokos reikalu trum¬ 
pais žodžiais jau buvo kalbėta ir, todėl šiuo klausimu čia 
neapsistosiu. 

Keliai ir žemės ūkis. 

8. Toliau liečiant mūsų ekonominę ir pirmon eilėn žemės 
ūkio padėtį, tenka paminėti ir kelių reikalą. Mums dar trūksta 
gelžkelių linijų, tuo labiau, kad dabartinių mūsų gelžkelių linijų 
kryptis ne visuomet atatinka mūsų krašto ekonominiams reika¬ 
lams; mūsų gelžkeliai buvo statomi, taikantis bendriems Rusijos 
ekonominiams, dalinai ir strateginiams reikalams, o ne vietiniams 
Lietuvos reikalams. Nesutvarkyti mūsų upių loviai, uostai irt. t. 
Bet, be abejo, šiandien didžiausiais mūsų šiuo atveju skaudulys 
yra, tai ne gelžkelių trukumas, ne upių bėgio nesureguliavimas 
ir t. t., o padėtis su mūsų vadinamaisiais vieškeliais ir šiaip 
paprastais keliais. Rudens ir pavasario metu ir šiaip po blogesnių 
orų šie mūsų keliai, išskyrus smiltynų rajonus, darosi stačiai 
neišvažiuojami. Ūkininkas stačiai negali pasiekti miestų ir 
gelžkelio stočių, arba turi kankinti savo arklius, kraunant tik 
pusę ar trečdalį normalio važmos svorio ir, be to, gaišinant 
laiką. Galima sakyti, kad mūsų keliais vidutiniškai apie pusę 
metų normalis susisiekimas nėra galimas. Nuostoliai, kuriuos dėl 
to mes, ypač mūsų žemės ūkis turi, yra stačiai neapskaitliuojami. 
Daug kultūrų, nesant mūsų sutvarkytiems keliams, visai yra 
negalimos. Aplamai, nesutvarkius vieškelių ir šiaip lauko kelių 
nėra galimas intensyvus žemės ūkis. Kol šio klausimo tinkamai 
neišspręsime t. y. nesutvarkysime savo paprastųjų kelių, maža 
mums pagelbės, jei ir du kartu tiek pratęstume gelžkelių linijų, 
kiek jų šiandien turime. 

Tuo būdu, tvarkant savo susisiekimą, mums būtina yra pradėti 
nuo savo vieškelių sutvarkymo. Čia šiandien yra didžiausia bėda, ir 
čia didižiausių ekonominių išdavų turėsime, jei į tat tinkamo 
dėmesio ir energijos atkreipsime. Ir gerų vaisių čia pasiekti ne 
taip jau labai sunku bus. Tie maži pamėginimai, kurie čia buvo 
daryti, pakankamai įtikinančiai tą rodo. Tik visa bėda, kad lig šiol 

J tai žiūrėjome ir dar šiandien žiūrime lyg j kokį tai menkniekį, 
lyg į per prastą „valstybiniams vyrams“ darbą. Tuo gi tarpu 
tai vienas pirmaeilis svarbos dalykų, ir todėl jam reikalinga 
surasti tam tikros energijos bei lėšų. 


Tai taip pačiais bendrais bruožais išrodo šiandieninė mūsų 
žemės ūkio padėtis ir tos sunkenybės, kuriose jis yra atsidūręs. 
Kalbant apie šias sunkenybes, liečiant tą, kiek mūsų ūkis yra 
nesusitvarkęs ir atsilikęs nuo Vakarų ūkio, suprantama, kad teko 
jis daugiausia liesti iš negeros pusės. Bet, žinoma, be neigiamų 
momentų mūsų ūky randasi ir teigiamų momentų. Ir jų, anaip¬ 
tol, nėra taip jau mažai, ir kai kurie jų yra ne mažos reikšmės. 

Todėl, įvertinant bendrą mūsų žemės ūkio (ir aplamai, 
žinoma, ekonominę) padėtį reikalinga turėti omeny lygiai nei¬ 
giami, lygiai teigiami tos padėties momentai, kad į tą ar kitą 
vienpusiškumą neįpuolus. 

Teigiamieji mūsų žemės ūkio padėties pamatai. 

Tuos teigiamus mūsų žemės ūkio, dalinai ir bendros mūsų 
ekonominės padėties momentus trumpai žemiau pažymėsiu. 

1) Nors mūsų dirva prigimto savo derlingumo atžvilgiu 
negali lygintis, sakysime, su rusų juodžemio centrinės juostos 
dirva, vis dėl to ji yra neblogiausia. Jau nekalbant apie tokią 
Olandiją su jos iš prigimties labai prastomis žemėmis, mūsų 
dirva neabejotinai yra derlingesnė ir už Danijos, matos, ir už 
Švedijos dirvas. 

Be to, pas mus ta žemelė žmogaus dar tiek mažai yra 
išnaudota, kad į ją įdėtas darbas ir kapitalas gali daug geriau 
apsimokėti, procentuoti, ne kaip^ Danijoje ir Švedijoje, arba 
Vokietijoje, Anglijoje, Olandijoje, Šveicarijoje ir t. t. 

2) Lietuvai yra ekonominių patogumų ir dėl jos padėties 
pajūry ir arti didžiųjų pasaulio vartojimo rinkų, apie ką jau 
buvo minėta. Ekonominiai mums besiplečiant, nauda iš to 
vis didės. 

Prie progos pažymėtina, kad Lietuva randasi ir ant didelių 
prekybos kelių, t. y. ji yra tranzitinė šalis. Ir iš šitokios padė¬ 
ties pas mus daug kas tikisi visokių „gėrybių“. Tai yra labai, 
net perdaug populiarus pas mus obalsis. Tolydžio apie tat pas 
mus girdisi ir spaudoje, ir atsakomingų žmonių prakalbose. 
Tiesa, lig šiol iš to, t. y. iš tranzitinės padėties, be įvairių nes¬ 
magumų nieko geresnio neturėjome ir neturime. Bet visgi kuo 
didžiausios viltys dedamos ateitim Tuo gi tarpu tas klausimas, 
t. y. tokios padėties mums naudingumas, toli gražu nėra aiškus. 
Tiesa, čia yra ir aiškių momentų. Būtent, prasidėjus normaliems 
prekybiniams santykiams tarp Rytų ir Vakarų, t. y. pirmon eilėn 
tarp Rusijos ir Vokietijos, iš mūsų bus pareikalauta (mažai valsty- 
bėliai tokie pareikalavimai yra pildytini, tuo labiau, kad šiame 

atsitikime Rytų ir Vakarų interesai vienodi), kad mes savo 
gelžkelių tarifus bei tvarką ir t. t. pritaikytume reikalams, ir 
pirmon eilėn kuo labiausia piginant atatinkamus gelžkelio tarifus. 
Tas papiginimas bus reikalingas, atsižvelgus ir į mūsų kaimynų, 
iš šiaurės ir iš pietų konkurenciją. Kur to piginimo galutinos 
ribos bus, sunku pasakyti; nieks dabar nepasakys, kad nebus 
paojaus, kad Rusija iš mūsų pareikalaus pritaikinti pas save jos 
didžiųjų dinstancijų pigiuosius tarifus. O tie tarifai prieš karą 
tiek pigūs buvo, o ir ateity gali būti taip pat pigūs, kad tas 
mums sudarytų sunkiai pakeliamus nuostolius. 

Toliau, bus visokie reikalavimai (rusų ir vokiečių įprastoje 
šiurkščioje ir kategoringoje formoje), kai dėl bendros susisiekimo 
tvarkos (gelžkeliuose, pašte ir telegrafe, vandens keliuose ir t. t.), 
dėl visokių įrengimų ir tvarkos uostose ir t. t., pagaliau, dėl 
svetimšalių agentų teisių. Vis tat mums, sudarys daug nemalo¬ 
numų ir nepatogumų. 

Kas kita, didžioji valstybė, kuri paprastai gali atsispirti 
nepamatuotoms svetimųjų pretenzijoms, kas kita toksai mažas ir 
„nepatikimas“ didiemsiems kraštas, kaip Lietuva. Tuo būdu iš 
šitos tranzitinės padėties neabejotini mums yra įvairūs keblumai 
bei nesmagumai, kurių iš savo kaimynų susilauksime, ir daug 
mažiau aiškūs iš to pliusai, išskyrus, žinoma, pavienius pirklius 
bei šiaip asmenis, kurie, be abejo, iš tos padėties pasinaudos ir 
kuriems todėl yra išskaitliavimo šiuo klausimu paagituoti, ir jj 
pareklamuoti. 

Jsidėmėtina šiuo klausimu, kad tokia Olandija, šis tiek tur¬ 
tingas kraštas, su savo didžiulėmis ir labai turtingomis koloni¬ 
jomis (daug turtingesnėmis, sakysime, už buvusias Vokietijos kolo¬ 
nijas), su savo grandioziniais ir puikiai įtaisytais uostais, su savo 
dideliu laivinu ir iš senų laikų pasauliniu mastu išsivysčiusia 
prekyba, turėdama iš savo tranzitinės padėties tikrai labai žymios 
ekonominės naudos, visgi ir ji paskutiniais prieš karą metais 
buvo susirūpinusi per smarkiu savo uostų miestuose svetimo 
elemento įsigalėjimu. Tai buvo pirmon eilėn vokiečiai. Jų bankų 
skyriai etc. pradėjo nugalėti kai kuriuose srityse olandų bankus, 
jų pirkliai — olandų pirklius. Vokiečių įsigalėjimas tose srityse 
buvo olandų spaudos patėmytos; pradėjo net kilti balsų, kad 
ilgainiui dėl to Olandijai gali atsirasti net politinio paojaus. 

Todėl, jei iš savo padėties pajūry mes turime ir ateity dar 
labiau turėsime ne maža naudos, tai dėl savo tranzitinės padėties 
naudingumo reikia dar rimtai pagalvoti. 

3) Prie savo pliusų mums reikalinga priskaityti kai kurias 
įgimtas mūsų valstiečių savybes. Pirmiausia aš turiu galvoje jų 
prigimtą ne mažą darbštumą (nereikia apie jį spręsti iš mūsų 
ordinarninkų daugumos šios dienos darbingumo laipsnio). Tiesa, 
čia tenka žodį „prigimtos“ pabrėžti, kadangi mūsų gyvenimo są¬ 
lygos tą prigimtą darbštumą nežadina, o, atvirkščiai, slopina, 
apie ką trumpai jau buvo ankščiau minėta. Ne bereikalo, išėję 

Amerikon ar kur kitur svetur mūsų emigrantai, kaipo darbininkai, 
yra branginami. Lietuvos sąlygose, tas kaimiečio darbštumas 
dar nėra, be abejo, tinkamai išaugęs; visgi nežiūrint to, drąsiai 
galima tvirtinti, kad šiandien mūsų ūkininkas daug produktingiau 
dirba už mūsų darbininką; ūkininko dienos darbas našumo at¬ 
žvilgiu priligs bent IV 2 dienos ordinarninko darbo. 

Lygiai pažymėtinas yra mūsų ūkininko sumanumas bei ap¬ 
sukrumas, žinoma, tiek, kiek jam priseina verstis jam įprastose 
ir žinomose ribose. Šiuo atžvilgiu (t. y. prigimto sumanumo) 
mūsų ūkininką negalima statyti žemiau už daugumos kitų kraštų 
ūkininkus, nors už tuos pat artimiausius mūsų iš vakarų ir iš 
pietų kaimynus, t. y. vokiečius ir lenkus; greičiau gal reikėtų 
statyti net kiek aukščiau. Tokios apie mūsų ūkininką nuomo¬ 
nės dažnai įgauna ir kitų šalių žmonės, kuriems arčiau tenka 
susidurti su mūsų ūkininku ir susipažinti su jo gyvenimo sąly¬ 
gomis. 

Toliau, bendrai imant, ir fiziniai mūsų ūkininkas nėra per 
daug blogai išsilavinęs (nors ir yra čia nemažų trūkumų)! saky¬ 
sime, jis šiuo atžvilgiu neabejotinai aukščiau stovi už lenką kai¬ 
mietį, ir darbe yra gana patvarus. 

Tuo būdu darbo atžvilgiu iš savo kaimiečio mes turime 
visai neblogą medžiagą, tik, kaip viskas, pas mus, blogokai išvy¬ 
styta ir dar blogiau sunaudojama. 

Prie gerųjų mūsų ūkininkų savybių tenka priskirti, apie ką 
taip pat jau buvo ankščiau minėta, jų prigimtą taupumą. Tik 
tenka pažymėti, kad pastaraisiais laikais tas taupumas neabejoti¬ 
nai yra pradėjęs nykti. Tai yra tiesioginės karo ir jo atmosferos 
įtekmės kaltė, ir mūsų kaimiečių apsivilimas dėl sudarytų rusų 
rubliuose ir vokiečių markėse taupmenų žlugimo, ir šios dienos 
gyvenimo bendros krypties įtaka. Drauge tai dar viena priežastis 
labiau susirūpinti žemės ūkio gamybos smarkesniu kėlimu, kad 
tos gamybos pakėlimu išlyginus ir šį sumažėjusį pas mūsų ūki¬ 
ninką taupumą. 

4) Prie mūsų ekonominės padėties gerumų tenka priskirti 
ir ta aplinkybė, kad mūšų valstybė palyginti dar maža turi skolų; 
ji šiuo atveju randasi kuo ne geriausioje (o gal ir geriausioje) 
visoje Europoje padėty. Be to, mūsų valstybė mažiau už kitus 
kraštus, teisingiau pasakius, veik visai nėra apsunkinta pensijų 
išmokesniais senų režimų valdininkams, didžiojo karo invalidams 
iš šiaip įvairiems pensionieriams. 

5) Toliau ir tie doleriai (dalinai ir kita svetima valiuta), 
kurie šiandien yra lyg pasislėpę mūsų ekonominio gyvenimo 
gelmėse; ilgainiui, ypač, jei mes kiek '.imčiau pradėsime ekono¬ 
miniai tvarkytis, jie išplauks viršun, žymiai sustiprindami mūsų 
piniginę apyvartą. Be to, greta šių „pasislėpusiųjų“ dolerių, nors 
ir žymiai pamažėjusiu kiekiu iš Amerikos visgi dar dolerių ateina; 
tuo m dalinai atitaisomi įvairūs mūsų užsienio prekybos neda- 
tekliai. Greta mūsų lito pastovumo, taip sumaniai Lietuvos 

Banko lig šiol saugojamo, tas, galų gale rimtai mums panorė¬ 
jus eiti sveiko ekonominio plėtimosi keliu, galės sudaryti dar 
vieną palankių tam sąlygų. 

Pagaliau, tikrai panorėję ekonominėje srity tvarkytis, mes, 
ypač žemės ūkio srity, galime ir, žinoma, privalome tinkamai iš 
svetimųjų pavyzdžių pasimokyti. Tuo atveju mes randamės daug 
geresnėj padėty, ne kaip sakysime tie patys danai, kuomet jie 
prieš maž daug 50 metų atsirado žemės ūkio ir bendro ekono¬ 
minio krizio angoje. Jiems tada dažnai priseidavo eiti dar ne¬ 
pramintais keliais, daryti įvairius praktikos dar neištirtus mėgi¬ 
nimus. Mes ^i šiandien turime gražios progos naudotis kitų 
prityrimais bei pavyzdžiais ir išvengti tuo būdu daugelio klaidų. 

Drauge tie pavyzdžiai ne maža gali mus padrąsinti prie 
darbo, pakelti mūsų pasitikėjimą savo ateitim, nurodant, kiek 
daug yra pasiektina žmogaus patvaraus ir energingo darbo dėka. 

Kitų kraštų pavyzdžiai žemės ūkio srity. 

Imkime, sakysime, šiuos 3 mums arčiau žinomus kraštus: 
Vokietiją, Franciją ir Daniją. XIX šimtmečio pradžioje Francijos 
žemės ūkis geriau ėjo už Vokietijos žemės ūkį. Bet vokiečiai 
labiau susirūpino savo žemės ūkiu, dėjo daugiau pastangų jam 
pakelti ir po kiek laiko ne tik susilygino, bet ir pralenkė fran- 
cūzus. Ir jų žemės ūkio kultūra ne tik pakilo aukščiau už fran- 
cūzų, bet ir tas skirtumas prieš karą vis dar didėjo. Dabar im¬ 
kime danus. Praeito šimtmečio 70 ais metais danai buvo nese¬ 
nai pralošę karą su Prūsais ir Austrais, to karo buvo nuvarginti, 
didelėse skolose, su gana prasta žeme, be pramonės ir žemės 
gelmių turtų, su gana atsilikusiu žemės ūkiu, labiau atsilikusiu 
už vokiečių žemės ūkį, — jiems buvo tikrai sunku išsiversti. Bet, 
vietoj nuleidus rankas, jie, dantis sukandę, stvėrėsi darbo ir pir¬ 
moj eilėje žemės ūkio srity. Su visu smarkumu žemės ūkio 
kultūrą keldami, ir savo ž. ūkiui daugiau gyvulių ūkio krypties 
priduodant, turėdami ištikro dar didesnių sunkenybių, negu 
mes šiandien Lietuvoje, jie po kokių 25 metų, ligi XIX šimtme¬ 
čio pabaigos pasiekė to, kad jų žemės ūkis nuo tol laikomas 
išmintingiausiai sutvarkytas visoje Europoje. Jų žemės ūkio 
kultūra prašoko vokiečių, nežiūrint, kad ir vokiečiai tuo pat metu 
buvo pasižymėję didele savo žemės ūkio kultūros srity pažanga. 
Šis francūzjų, vokiečių ir danų pavyzdys mums yra labai įsidė¬ 
mėtinas. Žinome ir kitokių pavyzdžių. Nuo 1864 lig 1914 m., 
t. y. lig didžiojo karo kai kuriose Rusijos centro juodžemio gu¬ 
bernijose derlius nuo 1 deš. nepadidėjo, net kai kur sumažėjo. 
Juodžemio žemėse turėta daug kur vidutiniškai tik po 45 p. grūdų 
derliaus nuo dešimtinės. Lygiai kai kur arklių rūšis ir daug kur 
gavijų rūšis (daugiausia centro gubernijose) buvo pablogėjusi; kai 
kuriuose rajonuose net ir patys valstiečiai fizinių ir psichinių 
jėgų prasme buvo per tą laikotarpį (1864-1914 m.) visai aiškiai 

degeneravę. Šios Rusijos išdavos mums taip pat privalo būti įsi¬ 
dėmėtinos. 

Airijos pavyzdys mums taip pat yra įdomus. Dar devy¬ 
niasdešimtais pereito šimtmečio ir pirmais keliais šio šimtmečio 
metais airių žemės ūkis ne tik buvo atsilikęs, ekstensyvus, bet 
airis valstietis daugumoje atsitikimų buvo labiau nuvargęs už 
lietuvį valstietį. Daugely vietų, Airijoje tas valstiečių nuvargimas 
buvo pasiekęs tokio laipsnio ir taip iš seniai jau tęsėsi, kad ai¬ 
riai daug kur net aiškiai išsigimti buvo pradėję. Bet maž daug 
apie dešimtį prieš karą metų Airijoje greta kai kurių politinių 
atmainų ir bendrai politinės atmosferos pagerėjimo, įvyko gan 
žymių reformų žemės valdymo srity, kartu prasidėjo energinga 
darbuotė žemės ūkio kultūros pakėlimo srity ir smarkus kopera- 
tyvinis judėjimas. Ir štai paskutiniausiais pora prieš karą metais 
eksportas iš Airijos Anglijon sviesto, kiaušinių ir bekonų pasi¬ 
darė jau tiek žymus, kad pradėjo daryti rimtą danams konku¬ 
renciją. Šių produktų kokybė bemaž prilygo danų produktų 
kokybei, o kiaušinių rūšis nė kiek neatsiliko. Tuo tarpu dar 
devyniasdešimtaisiais pereitojo šimtmečio metais tų produktų eks¬ 
portas iš Airijos Anglijon ne tik būdavo daug mažesnis, bet ir tie 
produktai buvo gan prastos rūšies; daug pigiau už danų pro¬ 
duktus jie būdavo kainuojami. 

Turime dar artimesnį pavyzdį. Tai latviai. Jų žemės ūkis 
prigimties sąlygų atžvilgiu randasi ne geresnėje, o dargi net šiek 
tiek blogesnėje padėty, negu mūsų. Prieš karą pas latvius buvo 
jau pradėjus plėstis pienininkystė. Jie turėjo lig 80 didesnių ir 
mažesnių pieninių. Karo metu jos visos iširo. Dalyką iš naujo 
kiek rimčiau tvarkyti jie yra pradėję tik prieš dvejetą metų. Lon¬ 
donan pasiųsta pirma latvių sviesto partija anglams valgyti ne¬ 
tiko. Bet šiandien, rimtai ir energingai pienininkystės srity pa¬ 
dirbėjus, latviai jau turi apie 450 didesnių ir mažesnių pieninių 
(veik visos koperatyviniais pamatais), ir pereitos vasaros metu 
per mėnesį užsienin eksportuodavo lig 10.000 statinaičių sviesto 
po 50 kg., vertės mūsų pinigais daugiau, kaip 2 1 /a mil. litų. Iš 
viso gi per pirmuosius 10 mėn. pereitu metų latviai eksportavo 
sviesto 2854 tonas, t. y. arti 3 mil. klg. 

Tuo būdu, latvių eksporte sviestas šiandien užima jau labai 
žymią vietą; o mūsų eksporte sviestas tuo tarpu veik jokios žymės 
nebetur. 

Tiesa, pas latvius pereitų metų nederlius labai paraduo¬ 
jančiai turėjo paveikti į tolymesnį jų žemės ūkio vystymąsi. Tas 
tuo labiau, kad ir pramonės srity pas juos yra daug bėdų. Bet 
tai yra išorinis ž. ūkiui smūgis, kuris, gali paliesti bet kurį kra¬ 
štą, vis vien gerai ar blogai besitvarkantį. Tik kraštas, geriau 
susitvarkęs, lengviau tokį smūgį gali pakelti. Žinoma, toksai 
nuo pašalinių aplinkybių priklausantis smūgys gali paliesti ir Lie¬ 
tuvą. Ir turime prisipažinti, kad bet kokius rimtesnius išorinius 
ekonominius smūgius pakelti mes nesame tinkamai pasiruošę. 

Šymet, sakysime, turime vėlybą pavasarį. Dar (geg. 11 d.)' 
veik nieką nesėta ir žemė tiek ^drėgna, kad ir Suvalkijoje, išsky¬ 
rus smėiynėlius ir lengvesnes Šilaines sėti pradės tik prieš 20 
gegužį. Reiškia, baigs sėti tik birželio mėnesy. Jeigu gi dabar 
dar kartą pasitaikytų tokie, kaip pernai vasara ir ruduo, tai di¬ 
delė ekonominė nelaimė dėl ne nuo mūsų priklausančių aplin¬ 
kybių būtų neišvengiamas faktas. Tą nelaimę turėtų išlaikyti 
ekonominiai nusilpęs kraštas. 

Kiek mūsų valstietis orientuojasi savo ūkio šiandieninėj 

padėty? 

Porą kartų man jau teko minėti, kad mūsų ūkininkai šian¬ 
dieninę sunkią ekonominę padėtį ne tik gyvai nujaučia, bet ir 
rimčiau, nei kada nors seniau, bando toje padėty susiorientuotis, 
ieško tos padėties priežasčių, kad galų gale suradus kelius iš tos 
padėties išeiti. Bendrai imant, mūsų valstietis, man matos, blai¬ 
viau tą padėtį įvertina, nekaip mūsų inteligentas. Jis, t. y. mūsų 
ūkininkas, jau gerai žino, kad jis per maža gamina produktų 
ir kad tie produktai per daug prastos rūšies. Būtina yra tą ati¬ 
taisyti. Bet, kaip tą padarius? Jug į žemės ūkį pas mus reika¬ 
linga yra įdėti, be darbo ir žinių, dar daug ir lėšų. Ne tik tas 
ūkininkas, bet ir mes gerai žinome, kad ir prieš karą su pini¬ 
ginėmis lėšomis pas mūsų ūkininką buvo gan prasta. Kad ne 
Amerikos doleriai, tai mūsų žemės ūkis, bendrai imant, tik su 
vargu būtų galėjęs suvesti galus su galais. 

Del įvykusių šioje srity, palyginus su prieškariniu laiku, 
pakitėjimų, ūkininkai daugiau nusiskundžia, negu pasidžiaugia. 
Aiškiai pakilo kainos tik kiauš niams ir linų pluoštui. Grūdų 
kainos dabar (t. y. 1924 m. pavasary), nors yra didesnės, negu 
vidutiniškos prieš karą, bet rudens pradžios metu buvo daugu¬ 
moj rajonų net žemesnės, ar bent ne aukštesnės. Galviių kai¬ 
nos daug žemesnės, negu prieš karą ir, aplamai, sunku juos 
parduoti; kiaulių kainos tolydžio tai kyla, tai krinta ir prie jų 
gamintojui prisitaikinti nėra galimybės. 

Tuo būdu, jei bendrai imant, kainos truputi ir pagerėju¬ 
sios yra, tai labai nežymiai. Kadangi, nors mūsų ūkis, palygi¬ 
nant su 1917—8 m. ir yra žymiai atsigavęs, visgi žemės ūkio 
gamyba pilnai prieškarinių normų dar nėra pasiekusi (tas ne- 
dateklis jei ir ne visų 15, tai bent 10—12% sieks), tai tuo labiau 
mūsų žemės ūkio pajamos negali daug skirtis nuo prieškarinių 
pajamų 1 ). 

Visai kitas dalykas dėl išlaidų Keliuose punktuose jos 
yra žymiai padidėjusios. Del algų darbininkams buvo jau kal- 

*) Šin klausiman [eina dar kai kurie momentai (gyventojų skaičiaus 
sumažėjimas ir jų kiek kitoniškesnis žemės ūky pasiskirstymas ir kiti), ku¬ 
rių, kad per daug šio rašinėlio neišplėtus, čia neliesiu. 

beta, — jos yra IV 2 —2 kartu didesnės negu prieškarinės; o jei 
skaityti užmokesnį ne už laiką, bet nuo atlikto darbo, tai padi¬ 
dėjimas bus 2—27a kartų didesnis. Taip pat gan žymiai yra 
padidėję^ mokesniai. Toliau, amatninkų darbas (kalvių, daili¬ 
džių, mūrininkų, račių, kurpių, siuvėjų ir t. t.) yra padidėjęs vi¬ 
dutiniškai lig 3 kartų (pavieniais atsitikimais ir lig 5 kartų). 
Žemės ūkiui ir ūkininko šeimai reikalingos reikmenys (ž.-ū. 
mašinos bei įrankiai, padarai, trąšos, geležis, žibalas, druska, 
manufaktūra, oda ir t. t.), bendrai imant, ne tik nėra atpigusios, 
bet dargi kiek pabrangusios. 

Tuo būdu, mūsų ūkininko biudžeto padėtis yra neabejotinai 
pablogėjusi. Tas tuo labiau, kad ir pasiskolinti šiandien yra 
sunkiau, negu yra buvę prieš karą, ir paties ūkininko šeimos 
asmeniniai reikalai turi aiškios tendencijos kilti. Aišku, kad 
tokiomis sąlygomis mūsų žemės ūkis kilti nebėgai. Ir patys ūkinin¬ 
kai, kaip porą kart jau minėjau, šią padėtį pradeda vis geriau 
suprasti, ieško iš tos padėties išėjimo, ir nematydami atatin¬ 
kamo iš kur pridera, jų padėtim susirūpinimo, jie pradeda net 
nerimauti; lyg baugu jiems pradeda darytis dėl savo ateities. 

Kodėl mūsų inteligentija žemės ūkio padėty dažnai 
blogiau, negu mūsų kaimiečiai, orientuojasi? 

Mūsų inteligentija, iš tikrųjų, į esamąją padėtį žemės ūky ir ap- 
lamai ekonominėj srity vengia žiūrėti blaiviomis akimis, ne per tas ar 
kitas ūkanas. Kaip kam tas dėl tų ar kitų priežaščių ištikrųjų nieko ir 
nerūpi; antras perdaug yra įklimpęs į savo partinius dalykėlius, tre¬ 
čias tik pasaulio perėjūnas ir t.t. Jei jiems primenama ta mūsų ūkio 
padėtis, tai jie arba bagatelizuoja, arba „autoritetingai“ atsikerta, 
panaudojant kaipo argumentą tą ar kitą pavienį kaimo gyve¬ 
nimo reiškinį, — tai, kad kaimiečiai dabar, bendrai imant, geriau 
negu seniau apsirengia, kai kad daugiau, negu seniau išsigerią 
ir t. t. Šiuos (ar kitus) išlaidų didėjimo momentus, skaito žyme 
tvirtos, ar bent visai pakenčiamos žemės ūkio padėties. Lygios 
vertės argumentu būtų nurodymas į šį apsireiškimą: dargi ūki¬ 
ninkai šiandien brangiau apmoka darbininkus, tai tas reiškia, kad 
jų padėtis yra pagerėjusi. į tikrą dalykų padėtį nė nenorima įsi¬ 
gilinti; mat ūkininkas dar gyvuoja, produktų rinkon pristato ... 
tai, ko čia daugiau tebereikia. Tuo tarpu anie neva argumen¬ 
tai tik nurodo, kad žemės ūky išlaidos yra žymiai padidėjusios; 
o atatinkamo pajamų padidėjimo, kaip matėme, nėra. Tas reiškia, 
kad žemės ūkio biudžetas, kuris gana prastas buvo ir prieš 
karą, dabar yra ir dar labiau pablogėjęs. Mūsų gi padėty^ reika¬ 
linga yra ne tik seną biudžeto lygsvarą išlaikyti, bet ir rūpintis, 
kad jis eitų žymiai geryn. Tuo būdu padėtis yra neabejotinai bloga. 

Čia pas kai ką gali visgi kai kurių abejojimų šiuo atveju 
kilti. Būtent, nurodoma į patį gyvenimą, į tą, kad ūkininkų ban- 

krutavimų, jų iš žemės išėjimo nors kiek didesniu skaičium ne¬ 
simato. Pirmu atžvilgiu tai kiek rimtesnis, negu aukščiau pa¬ 
teiktieji argumentai. Visgi ir šis argumentas į dalykų esmę (t. y. 
j ūkio padėtį) net ir neįsigilinus, patsai savaime jau yra gan 
silpnas. Viena, tame argumente sąvoka „nesimato“ gali būti 
pakeista sąvoka „dar nesimato“, antra, yra žinoma bendra tai¬ 
syklė, kad žemės ūkio padėčiai sunkėjant, vidutiniški ir smulkūs 
ūkininkai nebankrutuoja, o tik iš pradžių nustoja savo ūkius 
gerinę, toliau susispaudžia, skursta, net ir jų šeimų nariai emi¬ 
gruoja (tuo būdu ž. ūkiuose susidaro mažiau gausingos šeimy¬ 
nos), pagaliau, daeinama ir lig tol, kad prasideda valstiečių 
išgimimas 1 ). 

Bet pasižiūrėję tikrai mūsų padėčiai ir prisiminę viską tą, 
kas anksčiau buvo pasakyta, pamatysime, kad šis argumentas 
netur, aplamai, rimtesnės reikšmės. 

Viena, mes žinome, kad maž dąug lig 1922 m. žemės 
ūkio padėtis buvo visai kitoniška. Ir tai, kaip matėme, ne 
vien dėl to, kad po 1922 m. ūkininkai yra nustoję veik visų 
savo taupinių, padarytų vokiečių markėse, bet ir dėl visos eilės 
kitų priežasčių (ž. ūkio produktų ir reikmenų kainų pakitėjimas 
nenaudingon ūkininkams pusėn, dolerių plaukimo sumažėjimas 
ir t. t.). Tuo būdu naujai padėčiai pasireikšti ir išoriniai mato¬ 
momis žymėmis dar visai nebuvo laiko — toj padėty ž. ūkis 
gyvena dar tik antrus metus. Be to, žemės ūky nuo 1918—22 
m. laikų dar yra (žinoma, tik pas ūkininkų mažumą) užsilikę 
ir piniginių taupinių, jų tarpe ir dolerių. Tie doleriai pamažėl 
iš ūkininkų rankų pereina į kitas, į ne gamintojų rankas; jie 
pakliūva ir Lietuvos Bankan. Daug kur ūkininkai jau spaudžiasi 
ir, kas aršiausia, pradedant dažnai ne nuo asmeninių savo iš¬ 
laidų mažinimo, o nuo ūkio apleidimo; mat, iš išorės einanti 
tam tikra psichinės atmosferos srovė ir juos vis labiau yra pra¬ 
dėjusi pagauti. Toliau, kaip matėme, jie perka miško mažiau, 
negu mūsų žemės ūkis yra reikalingas, mažiau statosi. Jei per¬ 
eitų metų gyventojų surašinėjimas nebuvo netikras, tai mūsų so 
džiaus gyventojų skaičius yra sumažėjęs daugiau 15°/ 0 ; daleidžiant, 
kad ten klaidos būta (tur būt, keliais nuošimčiais suklysta) visgi 
kokiais 10—12% sodžiuje gyventojų, reiškia ir duonos valgytojų 
yra mažiau, ne kaip būta prieš karą. Darbininkui brangstant, 
ūkininkas stengiasi su jų mažesniu skaičium apsieiti; be to, 
dažnai jų ir nesuranda, (dalinai ryšy su gyventojų skaičiaus su¬ 
mažėjimu, dalinai dėl ordinarninkų dirbtino prirakinimo prie 


x ) Prie progos buvo jau minėta, apie valstiečių išgimimą Airijoje, 
kai kuriose Rusijos vietose (neskaitant, žinoma, šiandieninės padėties, kuo¬ 
met Rusijoje žmonių išgimimas eina labai plačiu mąstu), kai kur ir Len¬ 
kuose. Sakysime, šio šimtmečio pradžioje b. Kielciaus gub-jos kai kuriose 
apskrityse valstiečiai tiek buvo išsigimę ir fiziniai nusilpę, kad bernauti dva¬ 
ruose jau nebetiko ir dvarininkai ordinarninkams medžiagos priversti buvo 
ieškott iš kitų vietų. 

Liet. šios dienos ž. u. ir jo ateitis 

dvarų). Del šios priežasties ir dėl dvarų parceliacijos, aplamai, 
pas mus yra padidėjęs skaičius ūkių be samdomų darbininkų. 
Toliau, kaip žinome, visi vienu balsu dabar tvirtina, kad nuo po¬ 
ros metų yra žymiai sumažėjęs dalių išmokėjimas, ūkių vaikams 
aprašymas ir t. t., reiškinys be galo nesveikas ir nenormalus. 
Lygiai visi mes gerai žinome, kad nežiūrint iš svetimo jungo 
pasiliuosavimo ir Lietuvos nepriklausomybės pirmų metų 
gyvenimo, nežiūrint ir gyventojų skaičiaus žymaus sumažėjimo, 
norinčių emigruoti svetur skaičius yra tikrai didelis; Amerikon 
važiuoti nori bent kelis kart tiek žmonių, kiek ten jų įleidžiama. 

Dar vieną aplinkybių, šį dalyką svarstant, reikia čia prisi¬ 
minti. Tai mūsų pavienių ūkių labai nelygi padėtis ryšy su tuo 
ar kitu jų gamybos krypsniu. Nekalbant jau apie specialų padėtį 
tų ūkių, kurie randasi arti miestų, ypač didesniųjų, ar šiaip var¬ 
tojimo rinkų, kai kurie ūkiai ir šiaip randasi geresnėje padėty 
dėl savo gamybos rūšių, dalinai ir kultūros laipsnio. Sakysime, 
pereitą vasarą geresnėje už kitus ūkius padėty, buvo tie, ypač 
smulkesnieji (6-7 ligi 15-25 ha) ūkiai, kurie sugebėjo didesnius 
kiaušinių kiekius parduot. Šią gi žiemą, ypač į pavasarį, kiek 
pasipelnijo tie ūkiai, kurie gamina daugiau linų pluošto. Lygiai, 
tai vienas, tai kitas ūkis susilaukia „pastiprinimo“ doleriais iŠ 
Amerikos. Bet tas nekeičia pagrindiniai mūsų žemės ūkio ben¬ 
dros padėties vaizdo. 

Tuo būdu mes matome, kad ta sunki mūsų žemės ūkio 
padėtis dar tik pačioje savo brendimo pradžioje randasi. Kokių 
nors ir išorybėn jau šiandien žymių reiškinių dar negalima laukti. 
Bet padėtis, ištikrųjų, iš pat pamatų yra taisytina. Tai padėčiai 
radikaliai geron pusėn nepakitėjus, galutinai mūsų valstybei ir 
mūsų tautai liūdnos pasekmės neabejotinos yra. 

Negi mes norėtume dagyventi tokių laikų, kai žemės pra¬ 
dėtų iš rankų į rankas eit, kad mūsų ūkininkų tarpan pradėtų 
patekti pašalinis elementas? Prieš karą bendra buvo taisyklė, 
kad dvaras sykį skolų užtraukęs, jau ant visados skolose lieka. 
Šiandien ūkininkas skolą padaręs (ar tai dalį išmokant, ar tro¬ 
besių pasistatant ar šiaip iš kokios nelaimės besigelbstant), neturi 
jokių perspektyvų, tų skolų normaliu keliu išsimokėti, tol, žinoma, 
kol mūsų ekonominės sąlygos nepagerės, kol žemės ūkio likimu 
tinkamai rimtai nebus mūsų susirūpinta. Kad pas vieną ar 
kitą ūkininką šiandien žydelis ar kitas geradėjas ūkį jau yra pra¬ 
dėjęs tuštinti, dar kol kas išorinio efekto atžvilgiu nieko ypatingo 
nesudaro. Bet juk tas procesas dar tik pačioje savo eigos 
pradžioje. 


Žvilgsnis į mūsų praeitį. 

Prieš baigiant šį mūsų žemės ūkio dabartinės padėties ben¬ 
drais bruožais apibudinimą, man matos, ne pro šalį bus metus 
vieną žvilgsnį ir į kiek tolymesnės mūsų krašto praeities ekono- 

minę padėtį, jos kryptį ir ten pasireiškusias tendencijas. Tai 
praeičiai prisižiūrėję, mes pamatysime, kad mūsų krašto ekono¬ 
minis balansas ir seniau linkęs buvo būti neigiamas, o ne tei¬ 
giamas, ypač, palyginant su vakarais, sakysime, nors ir su arti¬ 
miausiais mūsų kaimynais, t. y. su Rytų Prūsija ir su Švedija. 
Palyginę kiek senesnių laikų Lietuvą, sakysime, XVI ar XVII 
šimtmečio su Lietuva XIX šimtmečio pabaigos, sakysime, aštuo¬ 
niasdešimtais ar devyniasdešimtais metais, rasime šiuos pagrin¬ 
dinius skirtumus materialių turtų srity. 

Per tą laiką gan žymiai padidėjo žemės ūkio trobesių skai¬ 
čius, truputį, bendrai imant, ir tų trobesių kokybė pakilo, gan 
žymiai padidėjo ir naminių gyvulių skaičius, pagaliau, padidėjo 
sėjos plotas, daugumoje atsitikimų šiek tiek pagerėjo ir kulti¬ 
vuojamųjų augalų kokybė. Tuo būdu šiais atvejais turtų priau¬ 
gimas ne tik neabejotinas, bet ir gan žymus. *) 

Bet yra ir antra medalio pusė. Per tą laiką bent 3 ar 4 
kartus sumažėjo mūsų miškų plotai. Šiandien tikrojo miško 
(neskaitant, reiškia, girininkų pasodų žemės, miškų pelkių bei 
pievų ir t.t.), iš tikrųjų, Nepriklausomos Lietuvos ribose turime 
tik 15-1 5 1 / 2 °/o nuo bendro žemės ploto. Gi XVI ir dar, matos, ir 
XVII šimtmetyje ne mažiau pusės Lietuvos ploto buvo mišku 
apžėlusi. Ir to miško žymi diduma buvo tai senmiškis; reiškia, 
brandaus miško — kokia 30, o gal, ir 40% nuo krašto bendro 
ploto. Gi šiandien brandaus miško mes turime tik apie 5% 
nuo bendro mūsų žemės ploto, t. y. kokius 6-8 kartus mažiau, 
negu tuomet. Tuo būdu šioje srity mūsų nuostoliai yra labai 
dideli. 

Įvertinant dabar šių dienų kainomis šiuos mūsų turtų padi¬ 
dėjimus ir sumažėjimus, pamatysime, kad bendroje išdavoje turtų 
priaugimo per tą laiką mūsų kraštas visai nebeturi. Geriausiame 
atsitikime, jei trobesius, gyvulius etc. kainuosime aukščiausiomis 
rinkos kainomis, gi mišką pigiomis, tai gal mūsų sąskaitoje tik 
galus su galais suvesime. 

Visiškai kitas vaizdas yra daugumoje kraštų vakaruose, nors 
ir tuose pat Rytų Prūsuose. Pirmiausia, miško ten yra užsilikę 
nuo krašto bendro ploto ligi pusantro karto daugiau, ne kaip 
pas mus (apie 23%); brandaus gi rmško ten yra netoli 2 kartu 
tiek (%-iais). Be to, tas brandus miškas pas juos žymiai gere¬ 
snis ir iš 1 ha išdava ligi 1% karto didesnė. Reiškia, Rytų 
Prusai šiuo atveju turi, palyginant 2-3 kartus mažesnius negu 
mes nuostolius. Turtų gi priaugimas pas juos, kaip žemės ūkio 
trobesių, gyvulių, ž. ūkio melioracijų ir t.t. srityse nepalyginamai 
didesnis yra, nei pas mus; didesnis žymiai daugiau nei 3 kartus. 
O tai reiškia, kad per tą laiką Rytų Prūsų ekonominės darbuo- 


J ) Apie gyventojų tarpe įvykusius kokybinius ir kiekybinius pakitė¬ 
jimus čia nekalbu. Tai atskira, svarbi ir tiek sudėtina tema, kad trumpais 
žodžiais jos paliesti nėra galima. 

tės balansas yra daug kartų (gal visą 10 kartų) geresnis, negu 
Nepriklausomos Lietuvos balansas. 

Be to, nepamirškime, kad XVI šimtmety visi (su nežymio¬ 
mis išimtimis) Lietuvos turtai priklausė vien lietuviams, o šian¬ 
dieną ta padėtis nuodugniai yra pasikeitusi; tik žemės ūkio srity 
mūsų turtų dauguma priklauso lietuviams, o visose kitose srityse 
(miestų nejudomojo turto, prekybos, pramonės ir amato srityse) 
kitų tautų žmonėms: žydams, lenkams, vokiečiams ir rusams. 
Bendroje sumoje Nepriklausomos Lietuvos sienose lietuviams 
priklauso ne daugiau 70% jos turtų; už tos gi sienos ribų (ne¬ 
skaitant emigracijos Amerikon, kurios tautinis išsilikimas gan 
problematingas yra, jei tik lietuvių tauta greitu laiku tinkamai 
neatsigaus ir savo tautinės kultūros laipsnį tikrai aukštai nepa¬ 
keis) lietuviai ir visiškai maža turtų turi. Čia mes nekalbame 
apie tuos didžiausius mūsų turtus, kurie glūdi pačiuose žmonėse; 
bet tų turtų mes juk nenorime naudoti. 

Be to, be nuostolių miškų srity mes savo ekonominiame 
balanse turime dar nuostolių kai kuriose tų sričių, kur Rytų Prū¬ 
sai turi vien laimėjimus. Sakysime, išskyrus vien užliejamasias, 
kitų mūsų pievų dauguma yra aiškiai pablogėjusi dėl jų natūra¬ 
lių jėgų išaikvojimo, ne kompensuojant to nei trąšomis, nei me¬ 
lioracijų keliu. Lygiai mūsų dirvų dauguma, dėl nemokėjimo 
elgtis su gyvulių mėšlu, nepakankamo mineralinių trąšų varto¬ 
jimo, veik visiško žalių trąšų 1 ) nevartojimo ir t. t., vis dar ali¬ 
nimo periode randasi. Toliau, net mūsų naminių gyvulių kokybė 
kai kuriose vietose aštuoniasdešimtais, sakysime, pereito šimtmečio 
metais, palyginant su senųjų laikų gyvuliais, nėra pagerėjusi, bet 
pablogėjusi; tas liečia ypač mūsų galvijus ir arklius. Tose vie¬ 
tose, iš tikrųjų, tai nėra mūsų vietiniai galvijai bei arkliai, o tik 
mūsų senovės galvijų išsigimėliai (degeneratai). Taš priklauso 
nuo to, kad mūsų gyvulių ūkis dar nėra išgyvenęs (lygiai, kaip 
Rusijoj ir dalinai kaip Lenkijoj) vadinamojo gyvulininkystės kri- 
zio periodo, persilaužimo periodo, kurį vakarų kultūriniai kraš¬ 
tai vieni anksčiau, kiti vėliau jau yra išgyvenę, ir kurį nelygiai 
skaudžiai įvairūs kraštai yra patyrę. Lietuvoj tas krizis pradėjęs 
yra reikštis XVIII šimtmety^ ir pilnumoje yra pasireiškęs XIX 
šimtmečio antroje pusėje. Šis gyvulininkystės prasilaužimo pe¬ 
riodas, dėl Rusijos nevykusios ekonominės politikos, pas mus 
Lietuvoje, kaip ir kitų Rusijos rajonų daugumoje, yra pernelig 
ilgai užsitęsęs. Jis randasi tiesioginiame ryšy su krašto gyventojų 
skaičiaus patirštėjimu, ir naminių gyvulių skaičiaus padidėjimu 
be gyvulininkystės metodų drauge tinkamo išvystymo. Senes¬ 
niais laikais, kuomet gyventojų tirštumas buvo nedidelis, mažai 

x ) Žaliosios trąšos Lietuvoje dėl jos palyginant šiaurės klimato turi 
mažesnės vertės, nei labiau į pietus esantiems kraštams (Lenkijai, Vokie¬ 
tijai), bet tam tikros reikšmės bent jos pietų rajonui (Suvalkijai ir Trakų - 
Alytaus rajonai) visgi tur. Ta ilgų metų praktika pakankamai įtikinančiai 
įrodė. 

ir gyvulių buvo laikoma, drauge iš tų gyvulių ypatingos produk- 
cjjos (sakysime, iš karvių pieno) nereikalauta. Vasaros metu tin¬ 
kamos ganiavos, žiemos metu šieno jie maž daug pakankamai 
turėjo. Todėl, nors ir nelabai produktingi, bet sveiki bei pa¬ 
tvarūs jie buvo, tuo labiau, kad tų gyvulių tarpe dar žymiame 
laipsny veikė natūralaus parinkimo dėsnis. Vėliau gyventojų 
skaičiui patirštėjus ir naminių gyvulių daug daugiau laikant, dar 
neišmokta nei atatinkamai reikalingų pašarų pagaminti, nei ap¬ 
lamai racionaliau su gyvuliais verstis. Jvyko gyvulininkystės srity 
krizis, kuris pas mus dar toli gražu nėra išgyventas. Dar daugu¬ 
moj, ne mažumoj mūsų ūkių vasaros metu mūsų, sakysime, gal¬ 
vijai vargsta ar tai pūdymuose ar šiaip kokiose mažai tikusiose 
ganiavose, o žiemos metu minta daugiausia šiaudais. Produkci¬ 
jos iš jų dabar reikalaujama daugiau. Racionalės gi gyvulinin¬ 
kystės metodai pas mus dar ką tik pradėję yra plėstis ir ta 
persilaužimo periodo padaryta mūsų gyvuliams žala dar labai 
toli gražu nėra atitaisyta. 

Tuo būdu, kaip buvo minėta, gyvulių kokybės atžvilgiu mes 
palyginti su senaisiais laikais kai kuriuose Lietuvos rajonuose 
turime ne laimėjimų, o nuostolių. 

Rytų gi Prūsai visose šitose srityse, t. y. pievų kultūros 
srity, gyvulių kokybės atžvilgiu ir t. t. vien laimėjimus tur. 

Dabar sugretinkime kelias mūsų tautos praeities gyvenimo 
momentų išdavas.. Jau matėme, kad, sakysime, 5 pastarųjų 
šimtmečių (1400— 1900 m.) mūsų gyvenimo ekonominis balan¬ 
sas, Nepriklausomos Lietuvos sienose, išpuola lig 10 kartų blo¬ 
gesnis, negu Rytų Prūsų. Dar blogiau, jei palyginsime visos 
(be emigrantų Amerikon) lietuvių tautos tą balansą už tą pat 
laikotarpį su vokiečių tautos tokiu pat balansu. Per tą laiko¬ 
tarpį lietuvių apgyvendinta teritorija yra daugiau kaip 2 kartu 
sumažėjusi, vokiečių gi lig (ar bent netoli) IV 2 karto padidėjusi; 
reiškia, tas dalykas mums apie 3 kartus blogiau išpuola. Bet ir 
„savo“ teritorijoje mums priklauso daugiausia 70°/o toje teritorijoje 
esančių turtų, vokiečiams gi jų teritorijoje veik viskas priklauso. 

Tuo būdu bendrai už tą laikotarpį mūsų ekonominio gy¬ 
venimo balansas yra kokius 40 kartų blogesnis, nei vokiečių 
tautos 10X3-j- 10 /r- Ir ištikrųjų šiandien vokiečių su austrais tur¬ 
tai yra, man matos, daugiau, negu 100 kartų didesni, kaip lietu¬ 
vių; tuo tarpu, kaip sakysime, 1300 arba 1400 metais jie buvo 
didesni gal kokius 2, daugiausia 3 kartus (turėkime omeny miškus). 

Palyginant su lenkais arba rusais taip blogai tas musų ba¬ 
lansas jau neišpuls, bet visgi išpuls visai blogai. Reiškia, ir šian¬ 
dien ir praeity esame ir buvome apsileidę, per daug snaudėme, 
per lengva bet kuo nusiramindavome. Ir tautos ekonomikos tin¬ 
kamai nesutvarkę, liūdnų išdavų sulaukėme ir politinėse ir kul¬ 
tūrinėse savo gyvenimo srityse. Platesnių apsižvelgti horizontų 
vengiant, rimčiau- apie tolimesnę savo tautos ateitį negalvojant, 
vis labiau atsilikdavome nuo kitų, vis silpniau versdavomės tarp- 

tautinėse gyveninio varžytinėse. Mūsų krašto praeities ekonomi¬ 
niame gyvenime , lygiai kaip ir šiandien , nebuvo atatinkamos ir 
sveikos lygsvaros tarp gamybos ir vartojimo. Kaip ir šiandien 
ne gamybos reikalai ir ne gamintojai daugiausia nusverdavo mū¬ 
sų gyvenimą tvarkant , bet vartotojai. Ekonomika ir dalinai aplamai 
kuriamasai darbas visuomet pas mus būdavo užkriosny, ne madoj. 

Tas taip buvo ir dar taip yra, nežiūrint, kad lietuviuose iš 
prigimties yra ne mažiau davinių, kaip pas kitas Centro ir Va¬ 
karų Europos tautas, tinkamai savo gyvenimą sutvarkyti ir savo 
ūkį aukštai išvystyti; sakyčiau, kai kuriais atžvilgiais tie daviniai 
net tinkamesni. Bet dalinai tikrai dėl savo didelio apsileidimo 
ir savo kuriamosios energijos laiku neišplėtimo, dalinai dėl kai 
kurių (jų čia neminėsiu) nepalankių mums išorinių aplinkybių, 
mes atsidūrėme dabartinėje padėty, kurią iš ekonominės pusės 
bendrais bruožais šiame savo rašte aš ir mėginau nupiešti. 

Dar žvilgsnis į praeitį. 

Dirstelėjus į savo praeitį, mums tuoj krinta į akis, kiek 
nesveikai į mūsų dvasią ir į mūsų viso gyvenimo, ypač ekono¬ 
minio, eigą yra paveikę slavai, t. y. lenkai ir rusai. Jie paaštri¬ 
no baudžiavos padėtį Lietuvoje. Be jų įtakos musų gyvenimo 
eiga, be abejo, būtų buvusi visiškai kitoniška. Net, sakysime, VIII 
amžiuje, sulig dabar turimų davinių, Lietuvos gyvenime butą 
daug daugiau žmoniškumo, daugiau kultūrinių reiškinių, ne tik 
kaip pas lenkus bei rusus, bet ir kaip pas vokiečius. Ir šian¬ 
dien palyginus savo užkampių kaimietį, kuo mažiausia dabarti¬ 
nės kultūros paliestą (žinoma, tam tyčia neieškant kokio dege¬ 
nerato, gyvenimo žiaurybių sumalto ar kokių raugų supelėdinto), 
net visai analfabetą, su rusų, net ir lenkų kaimiečiu (ir nebūti¬ 
nai analfabetu); pamatysime, kad yra visai žymus žmoniškumo, 
šeimyninių santykių švaros ir t. t. skirtumas mūsų kaimiečio 
naudon. Pažvelgę į šiaurę, pamatysime, kad ten, sakysime, Šve¬ 
dijos kaimietis yra vienas kultūringiausių, o gal ir patsai kultū¬ 
ringiausias visoje Europoje. Skandinavijoje kai kuriose vietose 
ir baudžiavos visai nebūta, o kur jos būta, tai būta daug švel¬ 
nesnėse formose, nei kitur Europoje. Lietuva šiuo atveju yra lyg 
pereinamoje juostoje. Pas mus baudžiavos ne tik būta, bet ir 
gan kietose formose. Bet pas lenkus ir ypač pas rusus ir vokie¬ 
čius baudžiavos būta dar sunkesnėse formose. Tuo būdu Lietu¬ 
va šiuo atžvilgiu buvo lyg šioks toks oazas, lyg šiokia tokia 
išimtis. Suprantama, kad Lietuvai iš visų pusių esant slavų ir 
vokiečių apsuptai, jų elementų viduje persunktai ir su slavais 
(gudais bei lenkais) turinčiai valstybinių bendrų ryšių tas skirtu¬ 
mas negalėjo būti labai žymus. Prisimintina mums yra ir tas 
faktas, kad pačios Lietuvos Didžiosios kunigaikštijos ribose, bet 
gudų žemėse, baudžiavos būta jau sunkesnėse formose, negu 
etnografinėje Lietuvoje. Tai dar vienas pažymys, kad tas didės- 

nis mūsų gyvenimo žmoniškumas, kultūringumas (pačioje to žo¬ 
džio gražioje prasmėje), buvo gaivinamas iš pačių mūsų tautos 
gyvenimo gelmių, o nebuvo dėl išorinių faktorių veikimo atsira¬ 
dęs. Tose gelmėse buvo ir dalinai dar šiandien yra užuomazgų 
išaugti gražiai ir didžiai kultūrai; bet mes to nenorime. Ir XV 
—XVII amžiais iš tų savo turtų, tų gerybių tiek, kiek gyvenimo 
eigos buvo mūsų reikalauta, mes nepasinaudojome (tam buvo vi¬ 
sa eilė priežasčių; bet čia aš tik patį faktą pažymiu). Ir mes 
tautiniu atžvilgiu, kaip žinome, pradėjome nustoti savo pakraš¬ 
čių. Viduje tautiniu atžvilgiu pradėjome nustoti savo aukštesnių¬ 
jų sluoksnių ir neišplėtėme savo ekonominių jėgų. Vis labiau 
lenkėjantieji (dalinai ir rusėjanti) mūsų bajorai, slavų dvasios 
įtekmės pagauti, vis prasčiau, sulig laiko reikalavimais, tvarkėsi 
ekonominėje srity. Valstietį vis labiau stūmė skurdo ir apatijos 
kelian, nors ir ne tiek, kiek Rusuos, dalinai ir Lenkuos. Mažindami 
valstiečio nuosavybės teises, iškreipdavo nuosavybės teisės są¬ 
vokos supratimą pas jį, ką aiškiai dar šiandien jaučiame. 

Tie procesai lig pat XIX amžiaus vis tolyn ėjo, vis labiau 
ardė mūsų valstiečio gyvenimą. Be to, kadangi lietuvių tauta 
tuo laikotarpiu, juo tolyn, juo labyn virsdavo vien valstiečių tauta, 
neturinčia lig XIX amžiaus paskutinių poros dešimtmečių metų 
savo šviesuomenės ir, aplamai, tautos sąmoningesniam gyveni¬ 
mui vadovaujančių sluoksnių, tai ji iš Europos viešojo gyvenimo 
liko lyg išbraukta. 

To laikotarpio, kiek ankstybesniais tarpais buvo įvykę porą 
įdomių mūsų gyvenimo bendroje eigoje „incidentų“. Po Ukrai¬ 
nos kazokų ir Švedų XVII amžiaus karų Lietuvos keletas rajo¬ 
nų (Šiaulių ir kiti), tiek buvo išterioti ir žemės ūkis tiek sunai¬ 
kintas, kad nei tų laikų valdžia, nei bajorai neišrado jokios ga¬ 
limybės susitvarkyti. Tuomet valstiečiams keliuose rajonuose 
buvo palikta kone visai liuosai tvarkytis ir gyventi, kaip patys 
išmano; žinoma, jei tvarkytis nesugebės, tai ir galės badu mirti. 
Ir štai netrukus tie seniau visiškai nuvargę valstiečiai tiek atsi¬ 
gavo, kad savo vaikus pradėjo net aukštesnin mokslan leisti, kad 
pradėjo atgaivinti nuo seniai jau pertrauktus ryšius su Baltijos 
jūrų uostais. Valstiečiams tiek atsigavus, bajorams vėl radosi 
galimybės, žinoma, ir progos savotiškai juos „patvarkyti“. 
Tokių „incidentų“ mūsų baudžiavos istorijoje būta ne vieno. Ir 
jie primygtinai mums rodo, kad sudarius tinkamas sąlygas, iš 
mūsų valstiečių darbo galėtume nemažų vaisių turėti. Ten mūsų 
patys didžiausi turtai glūdi. 

Greta to, anais laikais įvyko dar du dalyku, kuriuodu labai 
negerai paveikė į sveiką mūsų ekonominio gyvenimo augimą ir, 
galų gale, į visą mūsų tautos gyvenimą. Tai Lietuvių tautos 
faktinasai nuo jūros atstūmimas ir mūsų prekybos į svetimas, 
daugiausia į žydų, rankas perėjimas. Senovėje lietuviai betarpiai 
susisiekdavo su Baltijos jūromis, ir nors prekybą turėjo mažai 
išplėstą, bet tais laikais ir bet kuri kita tauta turėdavo mažai 

išaugusią savo prekybą, ir ta prekyba daugely kraštų būdavo 
dalinai ir svetimųjų rankose. Tik vėlybesniais laikais ta prekyba 
labiau išsiplėsdavo ir tam tikrų kraštų bei tautų vis labiau savo 
rankos būdavo paimama. Pas mus gi buvo visai atvirkščiai. Kuo 
toliau, tuo labiau prekyba iš lietuvių rankų ėjo į žydų, dalinai 
ir kitų svetimtaučių rankas. Netikra būtų tvirtinti, kad lietuviai 
yra visai į prekybą nelinkę. Iš prigimties jų šiuo atveju linkimai, 
rodos, bus nemažesni, kaip, vidutiniškai imant, kitų Europos tau¬ 
tų; kartais gal net didesni, nei, sakysime, vokiečių. Taip, mes ži¬ 
nome, kad ir senovės laikais lietuviai prekybos taip jau labai 
nevengdavo; baudžiavos laikais, kaip tik mūsų valstiečių padėtis 
lengvėdavo, jie tuoj darydavo žygių susisiekti betarpiai su Bal- 
jos uostais; ir dabar, progai pasitaikius, iš žemės ūkio be kokių 
ypatingų svyravimų jie pereina prie prekybos. Dar nesenai prieš 
karą kai kurie ūkininkai, vengdami tarpininkų, pristatydavo savo 
produktus (linų pluoštą, arklius) j Rygą, Liepoją, Rytų Prūsus ir iš 
tolimesniųjų vietų, net, sakysime, keliai į tokį palyginant tolimą 
mums uostą, kaip Danskas (Gandinąs) septyniasdešimtaisiais ir aš¬ 
tuoniasdešimtaisiais metais Suvalkijoje kai kuriems ūkininkams 
dar buvo žinomi; tik apie tą laiką galutinai yra nutrūkę mūsų 
ūkininkų betarpis į Danską savo produktų (linų pluošto, medaus, 
arklių etc.) pristatymas. 

Neabejotina, kad žydų tauta turi tam tikrų prekybai ga¬ 
bumų ir kad ji toje prekyboje sudaro savotišką atmosferą bei 
metodus. Ir su ta atmosfera bei metodais lietuviams buvo sunku 
kovoti. Kai žydai jų išmėgintais būdais rado tvirtos paramos 
pas Lietuvos dvarininkus irgi tuo pačiu pas valdžią ir net pas 
Lietuvos dvasiškiją, lietuviai ilgainiui liko visiškai iš prekybos 
išstumti. Pagaliau, daugumos pradėta į prekybą žiūrėti, kaipo 
į nepriderantį žmogui verslą 1 ). Gi nuo jūros mūsų nustūmimas 
nutraukė lietuvių tautos tiesioginius ryšius su vakarais ir galutinai 
pastūmėjo mus slavų ir, aplamai, Rytų įtakon 2 ). Ir tai nežiūrint 
to, kad geografiniu atžvilgiu lietuvių tauta raudasi Europos Centro, 
o ne rytų rajonuose. 

Bendras žvilgsnis į Lietuvos ir jos ūkio prieškarinę 
ir dabartinę padėtį. 

Viskas tas, apie ką yra kalbėta dviejuose pastaruose sky¬ 
riuose drauge dar ir su kitomis aplinkybėmis (jų čia minėti nėra 
vietos), galutinai iškreipė mūsų krašto bei tautos ekonominį ir 
kulturinį plėtojimąsi. Tai buvo be galo dideli mūsų tautos pra¬ 
laimėjimai, kuriuos, jei ir tinkamai pradėsime nuo šio laiko, 
tvarkyti (rimto gi tam noro dar nerodome), tai ir tai dar labai 
negreit galėsime kompensuoti (išlyginti). Nieko todėl ypatingai. 

*) Nes jautė antipatijos į kai kuriuos tos prekybos „būdus“, 

2 ) Ir lig šiandien mes lietuviais esame daugiau tik kalbos atžvilgiu,, 
o ne savitos kultūros ir dvasios išauklėjimo atžvilgiu. 

stebėtino nėra, kad tokiomis sąlygomis mūsų praeities ekono¬ 
minio gyvenimo balansas tiek negeras išėjo. Ir vėliau, baudžia¬ 
vai praslinkus, tuo atveju padėtis kiek radikaliau dar nesitaisė. 
Nes tos baudžiavos panaikinimas tų dviejų iš pagrindinio mūsų 
ekonominio gyvenimo nesveikan kelian nukrypimo dalykų, bū¬ 
tent, nuo jūrų nutolimo bei su Vakarais lietuvių tiesioginių ryšių 
silpnumo ir prekybos j svetimas rankas patekimo, patsai sa¬ 
vaime dar nekeitė 1 ) (netaisė); be to, ir trečiasis momentas, slavų 
dvasios destruktyve j mūsų gyvenimą jtekmė nė kiek nemažėjo. 
Kiek mažėti buvo pradėjusi lenkų jtekmė Lietuvoje, bet drauge 
labai padidėjo rusų įtekmė, kaip dėl bendro valstybinio gyve¬ 
nimo, taip, ypač, dėl mūsų jaunuomenės rusų dvasioje švietimo. 
Del slavų j mūsų dvasią negeros įtekmės ir dėl slavų darbo ne- 
produktingumo ir obalsių skambumo bei stačiokiško radikalumo 
atmosferoje (kur, be to, veikia destruktyviai rusų ir žydų dvasios 
momentai), išauklėjimo mūsų inteligentija, dar lig šiol, kaip jau 
buvo ne kartą minėta, nėra atsipeikėjusi, lig šiol dar vengia blai¬ 
viomis akimis mūsų gyvenimo tikrenybėn pažiūrėti. Dar lig šiol, 
sakysime, mūsų politinių partijų didžiuma lyg bijo savo progra¬ 
mose tinkamą vietą ekonominiams klausimams pavesti, ir dar 
mažiau tuos ekonominius klausimus praktiškai savo darbuotėje 
įvertina. 

Sulig tuo yra ir mūsų ekonominio gyvenimo išvados. Prieš 
karą turėjome, tiesa, tose ir kitose mūsų ekonominio gyvenimo 
srityse, jų skaičiuje ir mūsų žemės ūky, šiokios tokios pažangos. 
Bet ji, bendrai imant, sulig reikalavimais gyvenime, buvo per 
daug nežymi, ir, sakysime, mes žemės ūkio kultūros atžvilgiu 
ne tik nesiartinome prie danų, bet per keturiasdešimtį, t. y. nuo 
1865 lig 1905 m. skirtumas tarp žemės ūkio kultūros stovio pas 
mus ir pas danus net mūsų nenaudai padidėjo. Ir miškų ūkio 
srity prieš karą tinkamos lygsvaros dar nebuvo pasiekta; dar gi pa¬ 
staruoju prieš karą dešimtmečiu mūsų miškų bendras plotas keliais 
nuošimčiais sumažėjo. Dar visai nebuvo sutvarkytas mūsų žemės 
ūkio trobesių statybos klausimas. Po senovei vien mišku tai sta¬ 
tybai tenkintis vis mažiau buvo galimybės, o iš kitokios (ne miško) 
medžiagos žemės ūkyje statyba buvo dar tik užuomazgoje, ir tik 
pačiais paskutiniais prieš karą metais rusų valdžios buvo pradėta 
daryti, kad šios rūšies statybą plačiau kaime įgyvendinus. 

Toliau, kaip visi žinome, lig pat karui iš Lietuvos krašto,, 
dar gan retai apgyvendinto (maž daug 40 gyventojų 1 ketvirtai- 
niui kilometrui) ir su geresne iš prigimties, negu pas kaimynus 
žeme, emigracija ir pirmon eilėn Amerikon buvo nepaprastai di¬ 
delė. Tų emigrantų milžiniška dauguma atgal Lietuvon negrįž¬ 
davo. Tam emigravimui šiek tiek buvo ir politinių motyvų, bet 
pagrindinės priežastys glūdėjo mūsų krašto ekonominėje padėty 
ir buvo tiesioginiuose ryšiuose su tais momentais, dėl kurių Lie- 


') Nekalbant jau apie pasilikimą ir toliau svetimame junge. 

tuvoje ekonomika veik visuomet rasdavosi „užkrosnyje“. Krašto 
nuostoliai gyvųjų jėgų atžvilgiu dėl šitos emigracijos buvo ne¬ 
paprastai dideli. Emigruodavo daugumoje darbo amžiaus žmo¬ 
nės ir, be abejo, emigrantų tarpe energingesniųjų ir su iniciatyva 
žmonių nuošimtis buvo didesnis, negu tarpe likusiųjų krašte. 
O emigrantai su sveikatos defektais Amerikon visai nebūdavo 
įleidžiami ir jų visi 100% likdavo Lietuvoje. 

Reiškia Lietuva gamindavo darbui žmonės, iš jų gi darbo 
naudojosi Amerika. Skaitoma, kad iš dabartinių Nepriklausomos 
Lietuvos sienų svetimuosna kraštuosna (t. y. daugiausia Amerikon, 
paskui į Rusijos miestus, į Angliju ir t. t.) emigravo ne mažiau 
vienos šeštos dalies jos visų gyventojų, t. y. kokie 400.000 žmonių. 
Jei mėginti tuos nuostolius apkainuoti pinigais (man rodos, vienam 
emigrantui vidutiniškai skaityti 10.000 litų nebus per daug), tai tų 
Lietuvos nuostolių suma prilygtų 4 milijardams litų, t. y. sumai 
maž daug 20 kartų didesnei, negu viso mūsų valstybės metinio 
biudžeto suma. O Amerikos Jungtinių Valstybių dėl mūsų emi¬ 
gracijos „pasipelnijimas“, skaitant, kad iš tų 400.000 apie % 
arba 300.000 emigravo Jungtin. Valstijosna, bus nemažesnis 
.300.000X3000 dol. = 900 milijonų dolerių, arba 9 miliardai litų 
(Amerikoje darbo išdava daug didesnė, nei Lietuvoje). Mūsų 
emigrantų iš Amerikos Lietuvon prisiunčiamieji doleriai tik labai 
mažame laipsny galėjo mūsų krašto nuostolius dėl žmonių gy¬ 
vosios jėgos nustojimo kompensuoti. Nors nereikia pamiršti, 
kad ir dabar ir prieš karą tie doleriai gelbėdavo palaikyti mūsų 
ūky lygsvarą, suteikdavo net šiek tiek akstinų ir jo plėtimuisi. 

Deja, ir šiandien emigruoti iš Lietuvos kandidatų netrūk¬ 
sta. Ir jų dauguma yra iš kaimo. O mūsų krašto gyventojų 
skaičius, sulig paskutinio (1923 m.) surašinėjimo yra sumažėjęs 
daugiau, kaip 15%; ir rusų valdžios slopinanti mūsų kraštą visais 
atžvilgiais valdžia yra pašalinta ir mes „patys“ savo gyvenimą 
kuriame. Bet per maža matos mūsų darbuotėje kūrybos žymią ir 
per daug ardymo. Tiesa, 1919 ir 20 metais iš Amerikos Lietu¬ 
von pasirodė reemigrantų; net kai kam galėjo pasirodyti, ar ne¬ 
prasidės mūsų į Ameriką buvusių emigrantų grįžtančioji Lietu¬ 
von banga. Bet... paragavę mūsų duonos ir mūsų tvarkos, tie „ame- 
rikontai“ daugumoje jau vėl yra išsidanginę Amerikon, ir platina 
ten dažnai net perdėtas žinias apie negerus mūsų gyvenimo apsi¬ 
reiškimus. Dabar naujai iš Amerikos atvykstančių jau maža. 

Toliau, aplamai imant, pas mus jaučiama yra didelė spe¬ 
cialistų stoka; kai kuriuose žemės ūkio darbo srityse jų beveik 
ir visai nėra. Tose gi srityse neapdirbto darbo, galima sakyti, 
guli ištisi dirvonai. Ir štai susidarė tokia padėtis, kad mūsų 
inteligentai ir specialistai iš tų darbo sričių, kur tų specialistų 
pas mus tokia stoka, pradės galvoti apie emigracija iš Lietuvos. 
Tas liečia pirmon eilėn tuos, kurie sugeba darbą dirbti. Juos 
kai kurios mūsų gyvenimo ir tvarkos „savybės“ lyg išstumia iš 
kūriamojo mūsų valstybei darbo. 

Štai kaip ir prieš karą mūsų kaimas, nežiūrint mūsų miškų 
negausumo, statosi kuo neišimtinai iš miško; ir tai netiksliai 
miško medžiagą vartojant bei neatatinkamos rūšies trobesius sta¬ 
tant. Ir valdžios pastangų, kad tą statybą sut'arklus, prie to, 
kad išplėtus kaime statyba iš nedegamosios medžiagos (molio ir 
smėlio plytų, akmens, geležies betono, molio ir t. t.), šiandien 
yra dargi mažiau, nei būtų pastaraisiais keliais metais prieš karą. 
Drauge mūsų miškai nyksta, o ūkininkai statosi daug mažiau, 
negu reikėtų, ir dėl to yra kuo labiausia nepatenkinti . . . vieno 
pačių pagrindinių mūsų kapitalo aikvojimas tuo būdu beeina se¬ 
noviškai .. . Žemės ūkis tiek neatsigauna, kiek tas mums yra 
būtina (dėl to ir yra ... nepavykusi ž. ūkio statyba, linkimas 
emigruoti, veik visiška žemės ūkio melioracijų stoka ir t. t.). 

Aikvojami j ateitį visai neatsižvelgiant ir tie žemės ūkio 
aukštesnesės kultūros tik trupiniai, kurie mūsų krašte buvo 
prieš karą susidarę ir nuo karo užsilikę: drenuoti laukai, ūkiai su 
veisliniais gyvuliais ir šiaip geresnieji kultūriniai ūkiai, geresnieji 
ūkiuose triobesiai ir t. t. Dažnai be jokio tikro reikalo nuo že¬ 
mės ūkio kultūros darbų pašalinami reti dar pas mus atatinka¬ 
mų darbų žinovai . .. Nesibijoma bet kokių eksperimentų; nė 
nemanoma, kiek ekonominis gyvenimas jautrus yra ir kiek jam 
reikalingas yra pastovumas ir aiški ypač teisėtumo atžvilgiu pa¬ 
dėtis; lengva širdim daromi priešekonominiai parėdymai ir prieš- 
ekonominiai įstatymai leidžiami. .. Vis tai vieno „skonio“ da- 
lyKai, prie vieno tikslo vedantieji... Ir gamyba bei gamintojai 
su savo reikalais vis užkrosny yra. Pirmon eilėn, kaip seniau 
baudžiavos dvarininkai žydelių-pirklių padedami, taip šiandieną 
įvairaus dažo „obalsininkai“, įvairaus plauko „šmuklerių“ ir 
pusšmuklerių padedami, mūsų gyvenimą „tvarko“. įnešę kiek 
modernų pakeitimų į senuosius „darbo“ metodus, jie tos pat 
ekonominės ir kultūrinės mūsų tautai vertės „tvarką“ mūsų 
lcrašte vykdo. 

Ir sparčiausia šiandien gal aikvojami tie musų turtai, tos 
gerybės, kurios glūdi pačiuose mūsų žmonėse, t. y. jų darbštu¬ 
me ir kituose geruose privalumuose. 

O medžiagos išaikvoti šiandien jau daug mažiau mes be¬ 
turime, negu mūsų kadaise turėta, jei ir toliau mūsų gyvenime 
vyraus ne kūriamieji (o kiti) momentai, tai kas nors iš svetimųjų 
savo rankomis užpildys susidarančiąją mūsų krašte ekonominę 
{ir ne vien ekonominę) tuštumą. 

Memento ...! 

Žemės ūkis ir pramonė Lietuvoje. 

Viso mūsų ekonominio, o tolesnėje išdavoje ir tautiniai 
kultūrinio gyvenimo pagrindas yra žemės ūkis. Tuo klausimu pas mus 
tiek jau buvo kalbėta ir rašyta, kad manau čia nėra reikalo kiek 
smulkiau dėl jo apsistoti. Tai nėra, kaip kai kieno kalbama, 

ik viena nors ir svarbiausių mūsų ekonominio gyvenimo šakų. 
Tai yra vienintelis Lietuvoje ekonominio gyvenimo medis, be 
kurio (įskaitant čia ir miškų ūkį) tame ekonominiame gyvenime 
labai mažai kas daugiau yra, gal vienas kitas koks menkas . . . 
krūmokšlis. Tik tą žemės ūkį reikalinga suprasti plačioje žo¬ 
džio prasmėje, t. y. ne tik drauge su atatinkamomis pramonės 
šakomis (spirito dirbyklomis, malūnais, pieninėmis, skerdyklomis, 
ir t. t.), bet ir su visomis tomis prekybos, amato ir kitomis ša¬ 
komis, kurios iš to medžio, iš to pagrindo yra išaugusios. Taip 
tą klausimą suprasdami, mes tinkamai įvertinsime viso mūsų 
ūkio padėtį Lietuvoje ir turėsime galimybės tinkamai įvertinti 
ir bet kurio pavienio ekonominio fakto mūsų gyvenime reikš¬ 
me; dalykus imsime tikrai plačiai ir realiai. O vadindami mūsų 
žemės ūkį vien mūsų ekonominio būvio šaka, nors ir svarbiau¬ 
sia, mes dalyką imame siaurai ir tuo pasunkiname sau galimy¬ 
bę tinkamai mūsų gyvenimo sąlygose orientuotis, nustojame 
reikalingos perspektyvos. 

Kitaip su tuo dalyku yra kituose kraštuose, net toje pat 
Rusijoje arba Lenkijoje. Ir viename ir kitame tų kraštų yra žy¬ 
mi gaunamoji pramonė (akmeninio anglies kasyklos, žibalas, 
druska, geležies rūda ir t. t.) ir apdirbamoji pramonė, kuri tie¬ 
sioginiai šia gaunamaja pramone remiasi. Iš jų gi pagrindo iš¬ 
augusios atatinkamos amato šakos, prekyba ir kiti verslai. Tuo 
būdu bendras gyvenimo vaizdas ten esminiai žymiai kitokis yra. 
Ir nors ir Rusijoje žemės ūkis krašto ekonominiame gyvenime 
turi didesnės už gaunamąją ar apdirbamąją pramonę reikšmės, 
bet jis ten visgi nėra tas vienintelis ekonominio gyvenimo me¬ 
dis, kaip Lietuvoje. 

Iš tikrųjų, kiek maža Lietuvoje mes turime ekonominių šakų 
su mūsų žemės^ ūkiu nesurištų. Tai bus, sakysime, stiklo fabri¬ 
kas, dalinai b. Šmidto geležies išdirbinių fabrikas, dar porą odos 
fabrikų ir... kuo ne viskas. 

Ir dėl numatomos ateities yra aišku, kad mes Lietuvoje jo¬ 
kios savaimingos reikšmės t. y. be artimesnių ryšių su mūsų 
žemės ar miškų ūkiais apdirbamosios pramonės didžiu mastu 1 ) 
išsiplėtimo laukti negalime. Net senosios Rusijos laikais tokia 
pramonė pas mus Lietuvoje kiek žymiau plėstis tendencijos ne¬ 
rodė. Sąlygos gi tuomet daug palankesnės buvo. Rusija, ypač Vittės 
laikais, labai energinga apdirbamosios pramonės augimą rėmė, 
dažnai ir tiek griežtomis dirbtinomis priemonėmis, kad tas labai 
nesveikai atsimušdavo į bendrą Rusijos ekonominio gyvenimo 
plėtimąsi, pirmon eilėn į jos žemės ūkį. Apdirbamosios pramo¬ 
nės daugelis šakų nuo užsienio konkurencijos buvo apdrausta 
aukštais, dažnai ir labai aukštais muitais. Tie muitai labai pa¬ 
brangindavo tos pramonės dirbinių kainas Rusijoje ir, būdami 


J ) „Didžiu mastu“ žodžiai mano yra pabrėžti, nes viena ir kita tos 
pramonės šaka ir musų dabartinėmis sąlygomis gali šiek tiek tarpti. 




— 45 — 


naudingais apdirbamajai pramonei, žemės ūkiui, atvirkščiai, dau¬ 
gumoje atsitikimų buvo kenksmingi 2 ). Iš tos padėties naudojosi 
ir Lietuvos pramonė, kentė gi Lietuvos žemės ūkis. 

Rusijos bet kurio kampo žalioji medžiaga ir kuras, kaip 
tai, geležies rūda, anglis, žibalas ir 1.1., nekliudomai galėjo būti 
vežami Lietuvos pramonės reikalams. Rusijos gelžkelių preki¬ 
niai tarifai, ypač didesniems distansams buvo nepaprastai pigūs. 
Tokių pigių tarifų ne tik šiandien, bet ir artymoj ateity nenu¬ 
simato. 

Tuo būdu šiais atvejais, net ir lygiai patogios, kaip yra pas 
mus buvusi prieš karą, padėties mūsų apdirbamajai pramonei 
sudaryti nėra galimybės, nekalbant jau apie patogesnės padėties 
sudarymą. O mes žinome, kad senoji Rusija be atodairos savo 
apdirbamąją (dalinai ir gaunamąją) pramonę proteguodama, veik 
pamiršo savo žemės ūkį ir nors kiek tinkamiau jo plėtimosi ne¬ 
parėmė. Ilgainiui, Rusijos žemės ūkio kultūros atsilikimas nege¬ 
rai pradėjo atsiliepti ir į apdirbamosios pramonės tarpimą, nes 
„ jai per maža augo vidaus rinkos, šiaip gi Rusijos likimui tas jos ž. 
ūkio atsilikimas turėjo katastrofalės reikšmės. 

Toliau, Lietuvos pramonė tuomet savo dirbiniams rinką 
nekliudomai galėjo turėti visoje b. Rusijos teritorijoje. Ir šio da¬ 
lyko šiandien nėra, ir ryt dar nebus, kadangi tos rinkos pagrin¬ 
diniai iširusios yra; be to, kai su Rusija normalesnių prekybinių 
santykių laikas ateis, tai Vakarų pramonės reikalus Rusijos rin¬ 
koje rems ir galingos politinės jėgos, o tos pramonės ekono¬ 
minių jėgų nė lyginti nėra galima net su įsivaizdinamos ateity 
Lietuvoje apdirbamosios pramonės jėgomis. 

Tuo būdu mes ma'ome, kad tokių patogių savo plėtimuisi 
sąlygų, kurias apdirbamoji pramonė Lietuvoje yra turėjusi seno¬ 
sios Rusijos laikais, šiandie numatomoj ateity nebėgai būti. 

Bet, kaip visi mes žinome, šitose nepaprastai jai patogiose 
sąlygose ta pramonė Lietuvoje augo visai nesparčiai. Jei mes 
palyginsime pastarųjų 10 prieš karą metų mūsų apdirbamosios 
pramonės ir mūsų žemės ūkio augimo tarpą, tai patėmysime, 
kad mūsų žemės ūkio srity laimėjimų tuomet yra buvę net dau¬ 
giau, negu tos pramonės srity. 

Mes gi žinome, kad prieš karą mūsų žemės ūkis buvo la¬ 
bai nepatogiose savo plėtimosi sąlygose. Del muitų ir kitų prie¬ 
žasčių žemės ūkiui ir ūkininko šeimai reikalingi reikmenys ir 
prekės dažnai buvo nepaprastai brangūs; o žemės ūkio produktų 
kainos, dėl įvairių priežasčių ir daugiausia dėl netikusios su Vo¬ 
kietija prekybinės sutarties ir Vokietijos aukštų įvežamųjų muitų 
buvo žemos. Sakysime, javų varpuočių kainų Lietuvoje tuomet 
būta 25 — 35% pigesnių, ne kaip jos būtų buvusios, jei jos be 

2 ) Šiuo atveju ir mes šiandien kai ką persūdome, muitais per daug 
kai kurias prekes (vinis, spynas, šriubus, skardas, grandinius ir t.t.) pabran¬ 
gindami ir tuo ant musų žemės ūkio uždėdami naštą palaikyti su skriauda 
sau negaivias pas mus pramonės šakas. 

muito būtų ėjusios Vokietijon; galvijų kainos buvo apie 2 kartu 
pigesnės, kiaulių kainos be galo nepastovios buvo, kiaušinių' ir 
linų pluošto prekyba taip pat buvo primityvėje stadijoje. Pa¬ 
galiau, pigūs ilgiems_ distansams gelžkelių tarifai, tiek patogūs 
daugeliu atžvilgių mūsų pramonei, žemės ūkiui dažniausia būdavo 
kenksmingi. Jie užversdavo Lietuvą, Pavolgy, Kubaniaus srityje 
pigiai produkuotais: grūdais, miltais ir kitokiais. Pervežti iš Sa¬ 
maros arba Saratovo grūdus Kaunan, Suvalkuosna ar Kybar- 
tuosna pigiau atseidavo, nei pervežti vietos grūdus iš Švestokų 
ar Alytaus stočių i tuos pat Kybartus. Be to, iš Pavolgės ar iš 
kitų tolimų Rusijos vietų pigiu tarifu j Kauną, sakysime, atvež¬ 
tieji grūdai tuo pat pigiu tarifu galėjo būti vežiojami j bet kurią, 
Lietuvos vietą, konkurenciją vietos javams darydami. 

Tuo būdu Lietuvos žemės ūkis prieš karą buvo pastatytas 
ir žymioj daly dirbtinomis priemonėmis, į visai sunkią padėtį. 
Priešingai, apdirbamosios pramonės padėtis buvo globojama. 
Palyginant su Vokietijos ar Danijos ūkininkais mūsų ūkininkai 
savo produktus parduodavo nuo 20 — 30°/ 0 (javai) lig 40—50%, 
(galvijai, linų pluoštas) pigiau, savo gi ūkiui savo šeimai reika¬ 
lingas prekes ( geležį, mašinas bei įrankius, manufaktūrą ir 1.1.) 
pirkdavo (su mažomis išimtimis ) /0—30% brangiau. 

Reiškia, mūsų ūkininko padėtis savo produktų ir reikmenų, 
kainomis buvo radikaliai skirtinga nuo vokiečių, danų ar švedų 
ūkininko padėties. Šiai iliustracijai imkime mažą pavyzdėlį. Sa¬ 
kysime, koksai nors mūsų 24 ha (40 margų) ūkininkas tuomet 
(t. y. 1909—1913 m.) turėdavo permetus kokius 500 litų (100 
aukso rublių) grynų gyvais pinigais 1 ) pajamų. Tiek turint gry¬ 
nų piniginių pajamų, pajamų bruto, vidutiniškai pas jį turėjo būti 
kokie 1500 litų (300 rub.), o įvairių piniginių išlaidų (savo ūkiui 
ir šeimai), kokie 1000 litų, arba dar dažniau pajamų bruto 2000 litų* 
o išlaidų 1500 litų. 

Kiek gi tas mūsų ūkininkas būtų turėjęs grynų pajamų, jei 
pas mus tuomet būtų buvę Vokietijos kainos. Pajamų vieton' 
1500 L, būtų 1500 lit.+ minimum 30% arba 450 l.=1950 I, o 
vieton 2000 lt., būtų 2000 lit.-f 30% arba 600 1=2600 1.; išlaidų 
gi vieton 1000 1.—minus 20% arba 200 l.=800 1, ir vieton' 
1500 1.—minus 20% arba 300 1. = 1200 I. Reiškia, pirmu atsi¬ 
tikimu grynų pajamų būtų buvę 1950 1.—800 1. = 1150 l., ant¬ 
rame atsitikime 2600 1.—1200 1 .—1400 l. t. y. daugiau, kaip du 
kartu. Tai senos gamybos (kokybės ir kiekybės atžvilgiais) ri¬ 
bose. Bet, be abejo, tose geresnėse kainų sąlygose, ir pati ga¬ 
myba butų žymiai intensyvesnė, daugiau ir brangesnės rūšies 
produktų būtų buvę gaminama ir parduodama, ir bendra mūsų 
žemės ūkio padėtis būtų buvusi nepalyginamai geresnė. 


') Pas ūkininką, kuris patsai savo ūkį tvarko, gerėja tasai jo ūkis* 
t. y. triobesiai, gyvuliai, padargai ir t. t. ir tame, paprastai, randasi pagrin¬ 
dinės ūkininko grynos pajamos, o ne piniginėse taupmenose. 

Mes žinome, kad ir tose labai pablogintose ir žymioj daly 
dirbtinose sąlygose mūsų žemės ūkis nenyko, kas, rodos, būtų; 
turėjęs būti, palyginus jo padėtį su apdirbamosios pramonės pa¬ 
dėtim, bet dargi tvarkėsi ir kilo, nors ir mažiau, negu tas geistina 
buvo. Bet ir tas ne labai žymus mūsų žemės ūkio kultūros to¬ 
kiomis sąlygomis kilimas rodo, kiek gaivumo mūsų žemės ūky 
buvo ir yra ir, kad jau vien dirbtino į jį spaudimo pašalinimas 
jo plėtimuisi pravertų plačias perspektyvas. 

Be to, kaip žinome, prieš karą mūsų vidutinieji ir smul¬ 
kieji ūkininkai negalėjo platesniu mastu naudotis iš pigaus že¬ 
mės ūkio kredito; visiškai blogai pastatytas buvo žemės ūkio 
švietimas mūsų krašte (drauge ne aukštai stovėjo ir bendras švie¬ 
timo 1 ) reikalas mūsų krašte); labai mažai buvo daroma ir tie¬ 
sioginių žemės ūkio kultūrai kelti darbų (nors kai kuriose sri¬ 
tyse daugiaus, negu šiandien). 

Tuo dalinai (visgi tik dalinai) galima aiškinti, kad mūsų 
krašto ekonominio balanso išsilyginimas (dėl kurio aukščiau 1 
buvo truputį jau kalbėta) ėio taip nesparčiai. 

Tuo būdu, kaip matome, dėl įvairių, žymioj daly ir dirb¬ 
tinų priežasčių, žemės ūkio plėtimasis pas mus prieš karą buvo 
sutrukdytas, o apdirbamoji pramonė buvo pastatyta į privilegi¬ 
juotą padėtį. Nežiūrint to, apdirbamoji pramonė nors kiek di¬ 
desniu mastu pas mus neišsiplėtė (primenu, kad čia visą laiką 
aš kalbu vien apie pramonę, nesurištą tiesioginiai nei Su mūsų 
žemės ūkiu, nei su miškais). Ne be reikalo dabartinės Lietuvos 
sienose prieš karą miesto gyventojų mes skaitėme iš viso tik 
apie 11 °/ 0 , kurių ko ne pusė teko mūsų pusiaukaimiškiems mie¬ 
steliams. Tai yra ne ką didesnis nuošimtis, nekaip buvęs pas 
mus prieš 100 metų. 

Tikėtis, kad dabar daug mažiau palankiomis sąlygomis ši 
apdirbamoji pramonė sparčiau, negu rusų laikais, plėstųsi, yra 
tikra nesąmonė. Kitas dalykas, jei, sakysime, Lietuvos žemių 
gelmėse atrastume tokių turtų, kaip geležies akmeninės anglys 
arba žibalas. Tuomet rimtai kiltų klausimas ir apie stambiu 


*) Po žemės ūkio reikalų didžiausios valstybės lėšos ir rūpesniai 
privalo būti kreipiami į švietimo reikalus. Valstybės biudžete lėšos, saky¬ 
sime, turėtų būti maždaug šiaip suskirstytos; 1) žemės ūkio reikalams 25°/ 0 , 
2) valstybės turtų ir žemės reformos reikalams — 10°/ o , 3) švietimo reika¬ 
lams— 20%, 4) susisiekimo reikalams —15°/ 0 , 5) militariniams — 10—12%, 
6) visiems kitiems reikalams—15—20%. To pasiekti galima būtų per' 
3-4 metus, nes kol kas a) tenka kiek didesnis nuošimtis skirti milita¬ 
riniams ir, gal, susisiekimo reikalams, nekaip čia parodyta, ir b) kraštui, 
ekonominiai nusilpusiam esant, jo neslopinant negalima yra iš jo didesnių 
lėšų suimti ir dėl to administratyvio aparato išlaikymo išlaidos sudaro la¬ 
bai žymią valstybinių išlaidų dalį. 

Be to, šioje srity pažymėtina yra dar viena aplinkybė. Mūsų žmo¬ 
nių švietimas ir, aplamai, bendra kultūra neabejotinai yra žemi. Bet sulig 
tuo švietimo ir bendros kultūros būviu mūsų žemės ūkio kultūra yra per 
žema; ji galėtų būti žymiai aukštesnė. Mūsų spaudoje šiuo atžvilgiu ne¬ 
retai daroma klaidų. 

mastu atatinkamų apdirbamosios pramonės šakų išsiplėtimą. 
Bet, kadangi tokių žemės gelmių turtų dar nesurandame, tai ir 
kalbėti apie savystovios (nuo žemės ūkio) apdirbamosios pramo¬ 
nės stambiu mastu išsiplėtimą nėra prasmės. 

Trumpais žodžiais liečiant apdirbamosios pramonės per¬ 
spektyvas Lietuvoje, aš visai nė neliečiau tokių svarbių šiandien 
tam faktorių, kaip prityrus technikinis ir organizacinis personalas, 
suorganizuoti prityrusių darbininkų — specialistų kadrai, be kurių 
šiandien didžioji apdirbamoji pramonė yra neįmanoma, toliau 
gerai sutvarkytas kreditas ir t.t., nes jau ir aukščiau mano pažy¬ 
mėtieji momentai tą klausimą, t. y. „savystovios“ apdirbamosios 
pramonės stambiu mastu mūsų krašte išsiplėtimą nulemia nei¬ 
giamoj prasmėj. 

Kas yra pasiektina mūsų žemės ūky? 

Kas dėl tų ar kitų teoretinių ar asmeninių pobūdžių iš kalno 
nėra prieš mūsų žemės ūkj nusistatęs, tas, nors šiek tiek rimčiau 
mūsų padėčiai prisižiūrėjęs, neabejotinai turi pamatyti, kad be 
mūsų žemės ūkio spartaus ir žymaus pakėlimo, bus visai proble- 
matinga visa mūsų ekonominė , o drauge valstybinė ir kultūrinė 
ateitis. Neabejotinai aišku, kad pas mus ekonominį gyvenimą 
tvarkant žemės ūkio statymas pirmon vieton yra vieninteliai pri¬ 
imtinas, ir drauge toks jo vyriausion vieton statymas reiškia, kad 
dalykas imamas pagrindiniai ir plačiai; kitaip gi tą dalyką imti, 
žiūrėti į mūsų žemės ūkį tik kaipo į vieną daugelio mūsų eko- 
minio gyvenimo šakų, reiškia, dalyką imti siaurai, vienpusiškai 
ir neracionaliai. Todėl šiandien ir Lietuvos valstybei ir lietuvių 
tautai visų svarbiausias darbas yra mūsų žemės ūkio išplėtimas. 
Šio darbo tinkamai ir laiku neatlikę, mes visą savo ateitį nule¬ 
mtam neigiamon pusėn. O tinkamai ir įtampiai žemės ūkio srity 
dirbdami, mes turime galimybės pasiekti stačiai milžiniškų įvykių. 
Šioje srityje racionaliai dirbdami mes po palyginamai neilgo laiko 
galėtume prilygti savo ekonomine (tolesnėj išdavoj kultūriniai 
tautine) padėtim su žmonėmis, rimtai padėtume eiti iš „Rytų“ 
ekonomikos kultūros akiračio. 

Kokios milžiniškos perspektyvos gludi tose ir kitose mūsų 
žemės ūkio šakose ir bendrai mūsų žemės ūky, kas čia pasiek¬ 
tina yra, to atvaizdinimui lai leistina man bus pateikti keletą 
pavyzdžių. 

Pradėkime nuo pieno produkcijos. Imkime 2 ūkiu, vieno 
didumo ir vienodo žemės gerumo ir kitų vienodų sąlygų, bet vieną 
aukštesnės kultūros (maždaug esantį pusiaukely tarp mūsų krašto 
ekstensyvaus ir Vakarų intensyvaus ūkių) ir kitą paprastą mūsų 
atsilikusį ūkį. 

1. Gana pakenčiamai apsitvarkęs 20 ha žemės ploto ūkis. 
Mūsų krašto sąlygomis jis gali išlaikyti 6-8 geras karves, su vidu¬ 
tiniu pieningumu, sakysime, 3000 kg. per metus prie 3,5°/ 0 pieno 

riebumo. Pažymėsime, kad labai geros karvės duoda ir po 5000, 
6000 kg. pieno per metus, o išimtinais atsitikimais ir dar daugiau. 
Mūsų pavyzdy, daleiskime, kad ūkininkas išlaiko tik 6 karves. 
Danijoje ir Švedijoje geresniuose pieno ūkiuose ant 20 ha viduti¬ 
niškos rūšies žemės ūkininkai išlaiko ligi 12 ir net 15 melžiamų 
karvių, neskaitant jauniklių galvijų, t. y. 2-2 1 /ž kartų daugiau, ne 
kaip mūsų pavyzdy ir dažnai su aukštesniu, negu 3000 kg. pie¬ 
ningumu. Mūsų pavyzdy ūkininkas iš 6 karvių per metus turės 
3000 kg. X6=18 000 kilogramų pieno. Ūkininko šeimos reika¬ 
lams pilnai pakanka 2000 kilogramų pieno metams — dabar 
Lietuvoje, vidutiniškai imant, vienai šeimai pieno išeina žymiai 
mažiau. Veršeliams per metus išeis tegul kiti 2000 kg., tai jau 
labai daug. Lieka sviestui mušti ne mažiau, kaip 14.000 kilogr. 
pieno. Iš jų separatorių vartojant bus 550 kg. sviesto. Iš 8 litų 
kilogramui bus viso 4400 litų pajamų per metus. 

2. Atsilikęs, ekstensyvus 20 ha ūkis Kaunijoje, ypač jos 
rytuose laiko vidutiniškai apie 4 karves, teisingiau „karvutes“ 
4—6 centnerių gyvo svorio. Pieningumas per metus apie 700 kg., 
išviso iš 4 karvių bus 2800 kilogramų pieno. Ūkininko šeimos 
reikalams imame tik 1000 kilogramų ir veršeliams girdyti tik 700 
kilogramų. Sviestui mušti atlieka tik UOOkilog. Separatoriaus 
nevartojant, iš to pieno išeina kokie 35 kilogramai antros rūšies 
sviesto. Iš 6 litų kilogramui, išeina 210 litų pajamų per metus. 

Skirtumas, palyginant su pirmuoju ūkininku, bus per 20 
kartų. Šeimos reikalams paliekant pieno tiek, kiek ir pirmame 
geresniajame atsitikime, t y. 2000 kilogramų, pieno sviestui mušti 
atlieka kokie 1000 kilogramų, iš kurių, separatoriaus nevartojant, 
sviesto, bus kokie 3— 31/2 kg., t. y. maž daug nieko. 

Šiandien mūsų krašte tos pirmosios rūšies ūkių dar ne 
daug, o antros rūšies žymi dauguma. Todėl nieko nėra stebė¬ 
tino, kad ligi šiol išgabenimui sviesto veik neturime. 

3. Stambesnė olandų karvė gerame kūne lengvai sveria 
12 centnerių gyvo svorio. Skersto svorio arba mėsos ir taukų 
bus iš jos ligi 7 centnerių. Skaitant tokį centnerį po 90 litų, 
turime karvės kainą 630 litų. Užsienio kainos žymiai aukštesnės. 

4. Kaimiška 5 centnerių gyvo svorio karvė vidutiniškai 
mėsos ir taukų duos tik 2 V 4 centnerio. Tokios karvės mėsa ne 
tik prastesnio skonio, bet ir labiau vandeninga (vandens turi 
10—20% daugiau), ir turi didesnį nuošimtį kaulų. Todėl ji daug 
pigiau kainuojama; jei pirmos, olandų karvės mėsą mes skai¬ 
tėme po 90 litų centneriui, tai šios ne daugiau, kaip 50—55 litus. 
Reiškia, už šią karvę galima mokėti ne daugiau, kaip 115—120 
litų, t. y. 5 kartus pigiau, negu už pirmąją. O vežant galvijus į 
užsienius, dėl pervežimo (tranzito) išlaidų, kurių menko galvijo 
svoriui daugiau atsieina, pasidaro dar didesnis skirtumas, t. y. 
bloga karvė yra 7—8 ir daugiau kartų pigesnė. 

5. Panašūs dalykai yra ir su mūsų kiaulėmis. Praktikos 
ištyrimai, padaryti dar prieš karą įvairiose Rusijos vakarų ir pietų 

Liet. šios dienos ž. ū. ir jo ateitis 


4 


— 50 — 


rajonuose parodė, kad anglų veislės kiaulių visai tinkamai užlai¬ 
komų 1 cnt. (50 kg.) gyvo svorio išauginimas kainuoja apie 
45 1. x ) vidutiniškai gerai sutvarkytame ūky — 50—55 Iit. Vietinių 
kiaulių su anglų veisle metisai: vieno centnerio (50 kg.) gyvo 
svorio išauginimas kainuodavo po 50—60 litų visai gerai sutvar¬ 
kytame ūky ir po 60 — 75 1. vidutiniškai sutvarkytame ūky. Vie¬ 
tinė nepagerinta kiaulė: 1 centnerio gyvo svorio išauginimas kai¬ 
nuodavo vidutiniškai (gerieji ūkiai tokių kiaulių nelaikydavo) su¬ 
tvarkytame ūky 80 — 90 I., blogai sutvarkytame (tokių gi ūkių 
buvo dauguma) net ligi 100— 120 1. 

Lietuvos dabartinėse sąlygose geriausia tinka metisai (miši¬ 
nys) vietinių kiaulių su anglų veislinėmis kiaulėmis. Palyginant 
su prieškarinėmis sąlygomis dabar kiaulių auginimas bus pabran- 
gęs maždaug kokiais 20°/ 0 . Reiškia, vidutiniškai sutvarkytame 
ūky, turinčiam per metizaciją pagerintas kiaules, vieno centnerio 
gyvo svorio išauginimas turi apsieiti apie 70—90 litų. Paprastos 
nepagerintos veislės kiaulė ir nesusitvarkiusiame ūky (tokių gi 
ūkių pas mus didi dauguma), kainuos 100 ir net ligi 150 litų 
1 cent. (50 kg.) gyvo svorio. 

Praėjusį sezoną kiaulių gyvo svorio kainos pas mus be galo 
svyravo, nuo 60 ligi 180 1. centneriui gyvo svorio. Bet prekybai 
ir eksportui susitvarkius, tos kainos, man matos, turės viduti¬ 
niškai apsistoti ribose 100—140 litų už centnerį gyvo svorio 
penėtų ir geresnės rūšies puspenių kiaulių. Prastos rūšies ir 
nedapenėtos kiaulės, žinoma, turės būti pigesnės. Tuo būdu mes 
matome, kad pirmos rūšies ūkiai (t. y, bent vidutiniškai susi¬ 
tvarkę ir su pagerintos rūšies kiaulėmis) iš šios ūkio šakos galės 
turėti labai gražaus pelno, o antros rūšies ūkiai, t. y. nesusitvarkę 
su prastos kokybės kiaulėmis iš kiaulių ūkio labai abejotinos 
rūšies naudą turės. Šiandien gi šie pastarieji ūkiai, kaip minėjau, 
sudaro milžinišką mūsų ūkių didumą. 

6. Javų derliai nuo 1 hektaro: Senosios Rusijos 40—45 pū¬ 
dai, dabartinės Sovietų Rusijos apie 25 pūd., Lietuvos apie 60 pūdų. 
Olandijos, Belgijos ir Anglijos apie 130 — 150 p., Vokietijos ir Da¬ 
nijos— llSpūdų, Francijos apie 80 pūdų. Tai žinoma vidutiniš¬ 
kieji derliai. Karvės vidutiniškas pieningumas per metus: Seno¬ 
sios Rusijos 500 — 600 kilogramų pieno, dabartinės Rusijos 
nežinomas. Lietuvoje daugiausia tarp 600 — 1000 kilogramų, 
Vokietijoj 2000—2500 kg., Danijoje apie 3000 kg. 

7. Viso krašto darbuotės išdavos. Prieš karą Danija, kurios 
prieškarinis plotas buvo apie ] / 3 mažesnis už dabartinį Lietuvos 
plotą ir pati dirva prastesnė, išgabendavo kasmet užsienin po 
kelis milijonus centnerių (50 kg.) kiaulių ir kiaulienos lig y 2 mi- 

*) Čia kalbama apie išauginimą kiaulių skerdimui, o ne veislinei me¬ 
džiagai. Pastaruoju atsitikimu yra reikalinga geresnė priežiūra, brangesni 
reproduktoriai (ergo ir į juos [dėtų lėšų didesnė amortizacija), geresnis 
prieauglio parinkimas ir t.t.; tas visa veislinės medžiagos išauginimą žymiai 
pabrangina. 

liįardo Htų vertės 1 ). Taigi ir Lietuva, jei žemės ūkis būtų tiek 
jau kultūringas, turėtų per metus išvežti beveik už visą milijardą 
litų. Bet imant tik V* tos sumos atatinkamai daug žemesnei 
kultūrai, negu yra Danijoje, vis dar turėtume metinį kiaulių ir 
kiaulienos išvežimą apie 250 milijonų litų. Ši suma žymiai pra¬ 
neša viso mūsų metinio eksporto vertę. Pažymėtina dar čia, kad 
kiaulių ir kiaulienos už 250 milijonų litų metinis eksportas reiš¬ 
kia, kad vidutiniškai kiekvienas mūsų ūkis parduotų eksporto 
reikalui per metus po 1 didelį arba po 2 vidutiniško didumo 
meitėliu, arba, kad kas antras ūkis parduotų per metus po 2 
stambiu arba po 1 stambu ir 2 vidutiniško dydžio meitėliu. 

Tai tarp kitko pavyzdys masinės gamybos (analoginiai yra 
ir su masių vartojimu) reikšmės, t. y. kaip iš mažų dalykų, iš 
trupinių susidaro milžiniški dydžiai. Vieną to pavyzdžių, jau da¬ 
linai įrealinamų, turime šiandien su kiaušinių eksportu. Čia iš 
dar menkesnio dalyko, iš dar daug smulkesnių trupinių, iš vištos 
atsiradus tinkamoms sąlygoms, susidaro stambūs dalykai. 1922 ir 
1923 metais kiaušinių eksportas pas mus jau užima vieną di¬ 
džiųjų mūsų eksporte vietų. O vištininkystė pas mus anaip¬ 
tol dar nėra tinkamai išaugus, prekyba šioje srity nesutvarkyta ir 
t. t. ir patsai šis objektas yra daug smulkesnis, negu kiaulinin¬ 
kystės objektas. Ir pastaroji t. y. kiaulininkystė ir mūsų žemės 
ūkiui ir mūsų eksportui galės duoti ateity žymiai daugiau, ne 
kaip vištininkystė. 

8. Palyginimui privedu dar Danijos gyvulių ūkio pro¬ 
duktų eksportą už 1922 m. Pažymiu, kad šiandien (t. y. su 
priskirtomis po karo iš Vokietijos sritimis) Danijos plotas yra 
4,22 mil. ha. su 3,3 mil. gyventojų, Lietuvos gi plotas su Klai¬ 
pėdos kraštu apie 5,5 mil. ha su 2,2 mil. gyventojų. 1-am ket- 
virtainiui kilometrui Danijoje išpuola 78 gyventojai, pas mus tik 
40 (tikriau apie 3972), t. y. be maž 2 kartu mažiau. Prie ma¬ 
žesnio pas mus gyventojų tirštumo (1), daugiau, kaip 2 kartu 
mažesnio miestų gyventoju nuošimčio (2), iš prigimties labiau 
derlingos žemės (3) ir didesnio (30-ia %) bendro žemės ploto (4) 
Lietuvos gyvulių ūkio produktų eksportas prie lygaus su Danija 
žemės ūkio kultūros būvio, turėtų būti daugiau 2 kartu didesnis, 
kaip Danijos, eksportas. 

Bet žiūrėkime skaičių: 

Žemės ūkio produktų eksportas. 

Danijos už 1922 m. Lietuvos už 1923 2 ) m. 

Arklių. 19.738 galv. 6.606 galv. 

Galvijų skersti . . 82.289 „ 10.074 „ ir 24.040 cntn. 

7 Pereitais 1923 m. danai vėl žymiai pakėlė savo kiaulių ūkį. Per 
tuos metus danų paskersta skerdyklose 2,9 milijonų kiaulių (tai yra vidu¬ 
tiniškai vienam ukiui, kurių ten 206000 išpuola po 14 kiaulių), vietoje 1922 
metais paskerstų 1,9 milijono. 

2 ) Lietuvos 1922 m. eksportas ėjo nenormalėmis sąlygomis, markės 
kursui krintant, mums litus įvedant ir t. t., todėl jis dėl palyginimo mažai 

Veršių skersti 
Sviesto . . . 

Sūrių. . . . 

Pieno ir grietinės . 
Kondensuoto pieno 
Pieno milt. (sauso 
pieno) 

Bekonų (kiaulienos 

šoninės mėsos) 2.230.000 

Kiaušinių 1 ). . . . 913.0C0 


(įeina į raguočių grupę) 
(maža ir atsk. muit. nepažym). 
(tas pat). 

(tas pat). 

(nieko) 

(nieko) 

kiaulių ir paršų 22.392 št. 
ir kiaulienos 32,754 cnt. 

86 mil. 2 ) 


. 410.000 cnt. (50 kg.) 
. 1.910.000 „ 

180.000 „ 

7.500 „ „ 

457.000 „ 

12.200 „ 


Jei Danijos eksporto bent keletą objektų paskaityti pinigais 
ne aukščiau vidutinių mūsų kainų, tai pasirodo šie skaičiai: 

1) Sviesto 1.910.000 cnt. po 300 1. (po 6 lit. kg.) = 573,0 mil. litų. 

2) Bekonų 2.230.000 cnt. po 135 1. = 301,05 . 

3) 913.000 cnt. kiauš. arba 900 mil. kiauš. po ! / 5 lit. = 180,0 „ „ 

4) Veršių mėsai 410.000 cnt. X 50 1. = 20,5 „ 

5) Galvijų „ 82.289 gal. X 10 cnt. X 1 00 1. — 82,3 „ 

Už 5 eksporto objektus iš viso; . . 1157,85 mil. litų. 

Mūsų gi atatinkamo eksporto vertė neviršija 40 mil. litų. 
Matome, kiek toli (keliasdešimt kartų) Danijos gyvulių 
ūkio produktų eksportas praneša mūsiškį. Pažymėtina, kad 
1923 m. Danijos eksportas, palyginant su 1922 m. eksportu labai 
padidėjo (bekonų apie 1 1 / 2 karto) ir kai kuriuose punktuose pralenkė 
prieškarinius dydžius, o 1922 v m. eksportas dar šiek tiek buvo 
atsilikęs nuo prieškarinio. Šio gi rašto pirmoje daly aš esu 
nurodęs, kad savo aukštos kultūros danų žemės ūkis yra pasie¬ 
kęs tik 20—25 metų įtemptu ir sumaniu darbu. 

Suprantama, kad šiandien pas danus tolesniam jų žemės 
ūkio pakėlimui jau nebegali būti tiek plačios perspektyvos, kiek 
pas mus Lietuvoje; tie dalykai, kurie pas mus šiandien ran¬ 
dasi dar tik kaipo galimybės, pas danus daugumoj atsitikimų jau 
yra realizuoti. Visgi, tai vienoj, tai kitoj savo žemės ūkio šakoj 
danai ir šiandien dar sugeba žymaus progreso rodyti (kiaulių 
ūky etc.). Kaip jau buvau nurodęs, mūsų žemės ūkio objektyvūs 
daviniai ne tik nėra blogesni, bet dargi, bendrai imant, geresni, 
kaip kad buvo danų, jiems septyniasdešimtųjų metų (XIX šimtm.) 
pradžioje pradėjus savo žemės ūkį kelti. Mums rimtai panorėjus, 
galime ilgainiui (po 20—30 metų, žiūrint mūsų darbo rimtumo) 
pasiekti ne mažesnių, kaip danai rezultatų, kai kuriose gi srityse, 
man matos, ir didesnių; per 10 gi ar 12 metų (t. y. per to laiko 
pusę) galėtume būti apie pusiaukely tarp dabartinės savo ir danų 
padėties. 


tetinka. 1923 m. mūsų ž. ū. produktų eksportas buvo didesnis, negu 
1922, ir todėl šis palyginimas, kiek geriau musų naudai išpuola. Danijos 
1923 m. eksporto davinių šį raštelį rašant neturėjau, bet jis yra padidėjęs, 
o ne pamažėjęs. 

!) Žinios paimtos iš „Die Landwirtschaft in Danemark fon A. P. Ja- 
kobsen, Staatskonsulent 4 . 

2 ) Palyginant su 1922 m. musų kiaušinių eksportas yra sumažėjęs. 







— 53 — 


Bet šiandien mes tikrai kryžkely esame ir svyruojame, kur 
eiti: vakarų kultūrinio žemės ūkio ar Rusijos keliu. Ir per daug 
simptomų yra, kad kai kada rodosi, lyg labiau Rusijos kelian 
linktume, nežiūrint to, kad mes gyvename Europos Centro, o 
ne Rytu srityse, ir kad mūsų ūkininkų, ir, aplamai, mūsų žmonių 
iš prigimties (ne iš auklėjimo) daugiau yra linkmės j Vakarų 
kelius. Čia nepamirština yra, kad „Rytų“ kelius pasirinkę, mes 
turime galimybės aršesnėn, negu rusai, padėtin patekti; mes ne 
tik skurdan galime patekti, bet ir „iš žemės“, kaip mūsų žmonės 
sako, išeiti; nes mes neturime nei rusų tautos gausingumo, nei 
jos begalinių plotų, nei kokio ekonominio ar kito užpakalio ir 
atsargos. 

Kas savais išrokavimais tendencingai prieš mūsų žemės ukj 
nėra nusistatęs, man rodos, visiškai aiškiai turėtų šiandien ma¬ 
tyti, ką tai reiškia ir dar tolimoj ateity reikš ne tik ekonominiame, 
bet ir visame mūsų gyvenime žemės ūkis. j šį dalyką kuo di¬ 
džiausias ir nepalyginant didesnis, negu ligšiol, dėmesys turi būti 
kreipiamas, į jį kuo didžiausios lėšos turi būti dedamos ir tam 
reikalui iš visur jos tuo tikslu renkamos; ten pirmiausia ir mūsų 
inteligentinio darbo jėgos turi būti sunaudojamos. 

Žemės ūky mums būtina yra dirbti kuo {tampiausia. 

Kokiu įtempimu, kokiu mastu mūsų žemės ūkio kėlimo 
darbas turi būti vykdomas, man matos, gan aiškiai matyti iš 
visko, kas anksčiau yra pasakyta. Pamėginsiu tą paiškinti dar 
vienu būdu. 

Jau buvau porą kartų minėjęs, kad objektyvės galimybės 
mums yra per kokį 12 metų (net ir 10) pasiekti pusiaukelio lig 
dabartinio danų žemės ūkio kultūros laipsnio. Tas gi mūsų že¬ 
mės ūkio turto vertės atžvilgiu reikštų jo pabrangimą bent 5 mi¬ 
lijardais litų. Suma, palyginant mūsų šios dienos bendrai mi¬ 
zerijai pirmu žvilgsniu išrodo begalo didelė, bet, kaip pamaty¬ 
sime, ji nė kiek nėra perdėta. Iš tikrųjų, truputį prie to klausimo 
apsistokime. Šiandien mes turime (sulig mūsų statistikos apy¬ 
tikrėmis žiniomis) apie 1,3 mil. galvijų. Mūsų žemės ūkiui rim¬ 
tai tvarkantis lig 1936 — 1937 metų tas galvijų skaičius turėtų 
padidėti bent lig 1,8 mil. (danai turi arti 2,6 mil. galvų, t. y. jų 
normomis mes su Klaipėdos kraštu, galėtume turėti apie 3,4 mil. 
galvijų). Iš tų 1,8 mil. galvijų bent pas 20% jau ir veislė tu¬ 
rėtų būti pagerėjusi, kiti 40% turėtų būti pagerėję dėl racionalin- 
gesnio užaugimo; likusieji 40% tokie pat, kaip dabar, tik trupu¬ 
tėlį geriau šeriami. 

Šiandien vidutinė rinkos kaina mūsų galvijui yra tik apie 
100 litų, skaitant ir jauniklius. Bet ta kaina yra jau nenormaliai 
žema. Bet imant kainą vidutiniškai ir po 200 litų galvai, gau¬ 
name mūsų visų galvijų vertės sumą = tik 1,3 mil. galvų X 200 
litų = 260 mil. litų. 

1937 metais galvijų vertės suma. 20°/ 0 arba 360.000 pa¬ 
gerintos veislės galvijų X 1000 1. = 360 mil. litų. 40% arba 
720.000 geriau užaugintų galvijų X 500 1. = 360 mil. litų. Kiti 
40% arba 720.000 „senoviškai“ užaugintų ir tik truputj geriau 
šeriamų galvijų X 300 i. = 216 mil. litų. Del kainų tenka pa¬ 
žymėti, kad jos aukštesnės turės būti, ne vien dėl to, kad patys gal¬ 
vijai bus geresni, bet ir dėl to, kad turėsime daugiau gerai įtaisytų 
skerdyklų ir 11, ir, aplamai, prekyba geriau bus sutvarkyta, užsienio 
rinkas geriau pasieksime, geriau galvijus išnaudosime ir t. t. 

Tuo būdu, iš viso 1936—7 metais mūsų galvijų vertė iš 
dabartinio 260 mil. litų (ar dar mažiau) turėtų pakilti ligi 936 mil. litų, 
t. y. be maž 700-ais mil. litų padidėti. Tai dar toli būtų lig šiandie¬ 
ninių Danijos normų: jų normomis mūsų galvijų vertė, turėtų būti 
lig 3 milijardų litų. Bet jau šių normų ir, rimtai dirbant, mes ga¬ 
lėtume pasiekti ne per kokius 12—13, bet per kokius 25 metus. 

Turėtų pakilti vertė ne tik galvijų bet ir kitų naminių gy¬ 
vulių (arklių, kiaulių, avių ir t. t.) bei paukščių' (vištų, žąsų ir 
1.1.), vienų mažiau, kitų daugiau. Jų visų vertės suma būtų ne 
mažesnė, kaip galvijų. Iš viso gi mūsų naminių gyvulių ir pauk¬ 
ščių vertė per tą laiką turėtų padidėti ligi 1 % milijardų litų. 

Lygiagrečiai turėtų pakilti ir negyvojo inventoriaus bei ūkio 
padargų vertė. Imant jo vertę (ž. ūkio mašinų bei įrankių, ve¬ 
žimų ir pakinkio, ir t. t. ) = tik ] / 3 naminių gyvulių vertės, 
turėsime sumą % miliardų litų. Iš viso gi su ana suma — 2 
milijardu litų (Sulig danų šiandieninėmis normomis, turint omeny 
mūsų krašto didesnį plotą ir žemės didesnį derlingumą, šis skai¬ 
čius turėtų būti apie 10 milijardų litų). 

Del trobesių buvo jau sakyta, kad laikotarpy 10 metų, jei 
žemės ūkis tinkamai tvarkytųsi, turėtų būti jų pastatyta 400—450 
tūkstančių, reiškia lig 1936 — 7 m. apie % milijonų trobesių. 
Kainuojant trobesį vidutiniškai po 2000 litų (žema kaina), turime 
turto priaugimo ant sumos 1 milijardo litų. Priaugimo, nes 1) 
šių trobesių žymi dalis statoma visai iš naujo, o nepakeičiant 
senesniuosios, 2) kiti trobesiai turės būti statomi vieton dabarti¬ 
nių sugriuvėlių, 3) ėmėme žemą kainą ir 4) žemės ūkio kultūrai 
pas mus pakilus ir bendrai mūsų žemės ūkio padėčiai pagerėjus, 
vien jau dėl to pabrangs ir esamieji trobes : ai. Tuo būdu suma 
1 milijardas litų anaiptol nėra didelė. 

Turės įsisteigti visa eilė įmonių, surištų su žemės ūkio 
produktų rinkai paruošimu, kaip antai, didesnės ir mažesnės pie¬ 
ninės, skerdyklos ir šaldyklos, rūkinyčios. linų pluošto ruošimo 
punktai, javų valomieji punktai, įvairūs sandėliai, elevatoriai, kiau¬ 
šinių rinkimo punktai ir t. t. Toliau, turės išsiplėsti žemės ūkio 
produktų apdirbamoji pramonė 1 ): spirito varyklos, krakmolo ir 

*) Tarp įmonių, kuriose žemės ūkio produktai rinkai paruošiami, ir 
žemės ūkio produktų apdirbamosios pramonės griežtos demarkacijos lini¬ 
jos nėra. Sakysime skerdyklos, didesnės pieninės ir t. t. galima priskirti 
ir vienon ir antron kategorijon. 

dekstrinos dirbyklos, malūnai, įvairių konservų fabrikai, aliejaus 
spaudvklos, vaisinių vynų dirbyklos ir t. t. 

Čia turto priaugimo turėtų būti nemažiau 500 milijonų 
litų. Vien į didesnes ir mažesnes pienines turėtų būti jdėta ligi 
kokių 100 milijonų litų. 

Didžiausias turto priaugimas turėtų būti žemės pabrangimo 
srity. Be Klaipėdos krašto mes turime nemažiau 4 mil. ha ploto 
žemės ūkiui tinkamų žemių: tas plotas gaunama iš bendro plo¬ 
to 5,2 ar 5,3 milij. ha atėmus 800000 ha miško ir lig 400.000 
vandenų, skardų, ir sunkiau nusausinamųjų pelkių. Tinkamai iš¬ 
plėtus žemės ūkio koperaciją 1 ) ir sutvarkius žemės ūkio kreditą 
mes 1) atpigintume 10—35% iais tas prekes, kurias ūkininkas 
perka savo ūkio ir savo šeimos reikalams (ž. ūkio mašinas bei 
įrankius, trąšas, druską, manufaktūrą ir t. t.); 2) pabrangintume 
daugelį tų produktų, kuriuos ūkininkas parduoda 2 ) kaip, saky- 

0 Lygiai vokiečiai, lygiai danai, čekai ir švedai pripažįsta, kad greta 
bendro ir žemės ūkio švietimo, o taipogi žemės ūkio kredito tinkamos 
organizacijos, žemės ūkio kultūros kėlimo klausime didžiausi nuopelnai 
priklauso žemės ūkio koperaeijai. Be jos tas ūkio kultūros augimas, kurį 
tuose kraštuose prieš karą mes matėme, būtų buvęs neįmanomas. Bet ta 
nauda, kurią tų kraštų žemės ūkis yra iš žemės ūkio draugijų turėjęs, pa¬ 
reina ne vien iš pačių draugijų, o ir iš tam tikros ir tikslios paramos toms 
draugijoms teikiamos iš valstybės pusės. Bendrai imant, tos žemės ujdo 
draugijos buvo ir yra lyg tarpininkai valstybės priemonėms žemės ūky 
įgyvendinti. Tos draugijos tuose kraštuose įgauna dalinai lyg savivaldybės 
įstaigų būdo ir turi labai žymios įtakos , žemės ūkio reikalus valstybės įs¬ 
taigoms sprendžiant. Visa tai labai sveikai atsiliepia į žemės ūkio kultū¬ 
ros augimą. 

Francijoje žemės ūkio draugijos ir, aplamai, žemės ūkio koperacija 
turi daug mažesnės gyvenime svarbos. Lygiai valdžia jas mažiauremia. Ir 
mes žinome, kad francūzų ž. ūkio pažanga yra labai maža: jų ūkis labai 
atsilikęs nuo vokiečių, danų etc. ž. ūkių. 

Negeriau su tuo klausimu yra buvę ir Lietuvoje Rusijos laikais. Bet 
negeriau yra (gėda mums ir nedovanotinas nusižengimas prieš savo tautą) 
ir „nepriklausomos“ Lietuvos laikais Nėra čia pakankamos nei medžiagi¬ 
nės ir technikinės, nei juridinės bei moralės paramos. Dar aršiau! Be ag¬ 
ronomų būrelio ir dar ne gausingų pavienių žmonių nesimąto_nė šio reikalo 
supratimo. Dargi, kuomet žemės ūkio draugija dirba už Ž. U. Ministeriją 
jos tiesioginius darbus, nes M-ja neistengia jų dirbti, ji atatinkamos para¬ 
mos dažnai neranda. O visokie Maskvos kvapo asmenys visokiariopas 
tiems darbams kliūtis daro, rasdami savo darbeliams įvairių užtarėjų. Ko¬ 
peraciją gi, ypač tokiam ekonominiai nesusitvarkiusiam ir nesusipratusiam 
krašte, kaip Lietuva, nesunku nuslopinti. Truputį mokesnių srity paspau¬ 
dus, formalių prisikabinėjimų srity pasidarbavus bei šiek tiek diskreditavi¬ 
mo (vartoju švelnų žodį) „pasistoravojus" ir koperacija nuslopinta... ad 
majorem X. Y. Z. gloriam. Tenka pažymėti, kad mūsų koperaeijai ir šiaip 
jau nelengva yra mūsų krašte augti: ekonominiu atžvilgiu nesusipratę 
žmonės, kredito ir prityrusių darbininkų stoka, bendri mūsų prekybos sun¬ 
kumai ir t. t. Be to, mūsų koperacija, ligi litą įvedus, negalėjo tinkamai 
plėstis ir dėl markės kurso tolydinio kritimo. Mums gi, Lietuvai kopera- 
cijos augimas yra svarbesnis, nė kaip bet kuriam kitam kraštui. 

2 ) Dabar (1924 m. gegužės m.) javų kainos Lietuvoje nepaprastai 
aukštos. Bet sulig tomis kainomis jokiu būdu negalima spręsti apie ūki¬ 
ninko padėtį. Savo javų perteklių (kokią 90°/ 0 ) ūkininkas yra pardavęs 
rudens ir žiemos laiku ir dabar to pertekliaus pas jį yra tik likučiai, o 
kai kam vasarojaus sėjai ir trūksta. 

sime galvijus, kiaules, kiaušinius, linų pluoštą, daržoves, vai¬ 
sius ir t.t. 

Jau vien dėl šių priežasčių žemės ūkio (ūkininko) pelnas 
žymiai pakMtų, reiškia pakiltų vertė bei kaina ir to pelno vers¬ 
mės, t. y. žemės. Bet, juk per tą laiką pagerėtų ir pati žemės 
ūkio kultūra: daugelis pievų liktų sutvarkyta (Lietuvos sąlygomis 
užpelkėjusios pievos vieną ha. kainuojant nuo 500 lig 1000 litų, 
tos pat nusausintos ir šiaip sutvarkytos pievos vieną ha turime 
kainuoti nuo 2000 lig 3000 litų, t. y. 1500—2000 litų brangiau, 
neskaitant pabrangimo dėl mūsų žemės ūkio bendros padėties 
pagerėjimo, kuomet bendras 1 ha pabrangimas gali būti ir 
4000—5000 litų), laukai šiaip aptvarkyti ir geriau išdirbami bei 
mėžiami, kai kur atsirastų ir išdrenuotų žemių ir 1.1. Del visų 
šių priežasčių skaityti vidutinį žemės pabrangimą vienam hekta¬ 
rui 500 litų nebus per daug. Iš viso, reiškia, žemė pas mus pa¬ 
brangtų 4.000.000 haX500 1. =2 milijardais litų (o geresnių at¬ 
veju ir visais 3 milijardais litų). 

Be to, žemės ūkio reikalų apyvartoje turėtų rastis daugiau 
kokia 200 mil. litų. Turto vertės priaugimo turėtume dar ir kai 
kuriose kitose žemės ūkio ir ūkininko gyvenimo akiračio srityse. 

Tuo būdu šį dalyką apsvarstę ir sudėję krūvon visus aukš¬ 
čiau išvestus skaičius, matome, kad galimam per 12—13 m. (t. y. 
lig 1936—7 m.) mūsų žemės ūkio vertės pi įaugimui mano pa¬ 
rodyta suma — 5 milijardai litų nėra perdėta. Tik, kadangi mes 
apie savo žemės ūkį, jo padėtį ir jo ateities perspektyvas visai 
nesame pratę galvoti (kokia ironija, juk mes gyvename žemės 
ūkio krašte, mes ūkininkų vaikai, mes „šiaudinės pastogės“ gar¬ 
bintojai), tai šis skaičius atrodo vieniems lyg kokios Amerikos 
atradimas, kitiems, dar aršiau, išrodo visai nepatikimas. Jiems, 
lyg netikėliui Tamošiui patiems reikia dalyką pirštais paliesti. 
Taigi jį savo pirštais ir iieskite, su mūsų žemės ūkio padėtim 
rimčiau susipažinkite, žemės ūkio darbų srity daugiau, rimčiau 
sąžiningiau dirbkite. 

Žemės ūkio sveikas ir spartus augimas turi Lietuvai tokios 
išimtinos svarbos, kad, mano manymu, kiekvienas Lietuvos inte¬ 
ligentas turi pareigos nors šiek tiek šioje srity tuo ar kitu būdu 
padirbėti, ar tai dalyvaujant žemės ūkio koperacijoje, ar priside¬ 
dant prie žemės ūkio parodų kursų, paskaitų, ekskursijų ir t. t. 
steigimo, tam tikros literatūros skleidimo ir t. t. Bent kas keli 
mėnesiai kiekvienas mūsų inteligentas turėtų savęs pasiklausti, 
ką jis yra per tą laiką Lietuvos žemės ūkiui naudingo padaręs 
ar nėra šiai pareigai nusižengęs, ir jei taip, tai kaip mano tą ateity 
atitaisyti? 

Tai kiekvieno mūsų inteligento turėtų būti svarbesnė parei¬ 
ga, ne kaip net krašto išorinio gynimo pareiga. Nes šio reikalo 
nesutvarkius, nesutvarkysime, aplamai, Lietuvos gyvenimo, ir 
tuomet visi mūsų darbai per niek nueis. 

Nelygūs mastai, kuriais mes matuojame žemės ūkio ir 
visus kitus ekonominius reikalus. 

Kad be darbo, tame skaičiuje organizacinio ir technikinio 
ir, aplamai, inteligentinio darbo ir be didesnių lėšų ir tinkamos 
tam bendros tvarkos, jokio įžymesnio darbo padaryti nėra galima 
bet kurioj srity, mes gerai suprantame, bet dėl žemės ūkio srities 
to lig šiol suprasti „nenorime 1 '. 

Sakysime, mes ir iš valstybės lėšų sugebame užprojektuoti, 
o kai kada ir faktinai paimti tikrai nemažas lėšas įvairiems da¬ 
lykams, nepalyginamai mažesnės reikšmės, ne kaip žemės ūkio 
reikalų visuma. Šiandien eina sumanymas apie statymą naujų 
gelžkelių linijų. Medžiaga užperkama kredito keliu Anglijoje, 
tiesa, nepaprastai sunkiomis sąlygomis, nes garantuojant mūsų 
muitais, įvedant anglų kontroles ir t. t. Bet ne tas pirmon eilėn 
čia mūsų dėmesį kreipia, bet faktas, kad tų gelžkelių linijų sta¬ 
tybos darbams iš sąmatos, t. y. iš valstybės lėšų, 3 x / 2 metų 
laikotarpy „projektuojama" skirti ko ne 100 milijonų litų: apie 14 
mii. šiemet, ir daugiau kaip 80 mil. 1925—1927 metais. 

Žinoma, tuo tarpu tai dar tik toksai „projektas“, nes, ma¬ 
nau, tokios beprotystės (tas žodis čia ne per griežtas) visgi ne¬ 
padarysime, nors atatinkamose su anglais derybose ir tolokai 
būtume nuėję. Imti iš apytuščio krašto, kuriame ekonominis 
gyvenimas yra apmiręs, kuriame ir prieš karą tas gyvenimas 
nebuvo žymus, kurio visa teritorija tiesioginė karo kovų arena 
yra buvusi, kuris ir šiaip įvairių eksperimentų objektu yra buvęs, 
o kai kuriais atžvilgiais dar ir yra, ir iš kurio labai dar nesenai 
pinigai liko nušluoti, kur prekyba yra pusiau apmirusi ir gelžke- 
’liais prekybinis judėjimas nedidelis, — imti iš tokio krašto per 
metus po 25 ir daugiau milijonų litų gelžkelio linijų statybos 
reikalui, t. y. tik vienam iš kelių dešimčių lygios vertės ekono¬ 
minių mūsų reikalų, vieton to, kad visomis savo organizacinėmis, 
technikinėmis ir medžiaginėmis jėgomis kėlus savo gamybą, 
savo žemės ūkį —tai jau būtų tikrai savižudybės žygis. Todėl 
ir manau, kad, nežiūrint visos mūsų „drąsos“, to „žygio“ visgi 
nepadarysime. 

Iš tikrųjų, pagalvokime, ką tai reiškia. Mes žinome, kad 
be žemės ūkio ir miškų mes beveik nieko kito ekonominėje 
srity neturime, suprantant, žinoma, žemės ūkį pačioje plačioje 
prasmėje, t. y. su atatinkamomis įmonėmis, su žemės ūkio pro¬ 
duktų apdirbamąja pramone, su visais tais verslais — prekybos 
amato ir t. t., kurie šiuo ar tuo būdu remiasi mūsų žemės ukiu. 
Šiaip suprasti mūsų miškų ir žemės ūkiai sudaro kokius 97—98°/o 
mūsų ekonominio gyvenimo svaros. 

Toje prasmėje, galima sakyti, kad ir projektuojami nauji 
gelžkeliai 97—8%-iais tarnaus 1 ) žemės ūkiui. Dar labiau mūsų 


*) Čia aš neturiu omeny tranzitinės, prekybos. Bet dėl jos ypatingo 
mums naudingumo dar galima ginčytis. Žiūr. apie tai aukščiau. 

žemės ūkio reikalams tarnauja mūsų vieškeliai, dėl kurių buvo 
jau kalbėta. Tuo būdu keliai, t. y. bent (jų 97—8°/o reikšmės) 
sudaro vieną mūsų žemės ūkio reikalų kompleksą. Tokių gi 
mūsų žemės ūkio reikalų atskirų kompleksų stambiais bruožais 
galima nustatyti apie aštuonis. 

Astuoni žemės ūkio reikalų kompleksai. 

/. Keliai. Šiandien, kaip jau buvo vienoje vietoje pažy- 
ta_ mūsų žemės ūkis daugiausia kenčia dėl blogo mūsų vieškelių 
būvio. Susisiekimo srity todėl j čia neatidėliotinai turi būti 
atkreiptas tinkamas dėmesis ir neilgiau kaip per 2—3 metus šie 
mūsų keliai gali ir privalo būti sutvarkyti. 

2. Žemės ūkio melioracijos. Pas mus ne mažiau 1 mil. 
ha žemės tūrėtų būti išdrenuota; turime gi tinkamai išdrenuotų 
žemių nedaugiau 10.000 ha Šiais metais esant vėlyvam ir drėg¬ 
nam pavasariui, ypatingai, man matos, skaudžiai pajusime, ką 
musų šiaurės juostoj su palyginant drėgnu klimatu reiškia ūki¬ 
ninkauti sunkesnėse ir, ypač, dar lygesnėse nedrenuotose že¬ 
mėse. 

Vienas hektaras išdrenuot! kainuos 500—1000 litų. Ilgainiui 
tos lėšos, nežiūrint jų didumo, turės būti surastos. Jau po kokių 
3 metų mums reikėtų tuo klausimu rimčiau ir plačiau pradėti 
užsiimti, o dar po kokių 2—4 metų jau tikrai didžiu mastu tuos 
darbus varyti. 

Be drenažo mus laukia ir šiaip visa eilė kitų melioracijos 
darbų. Tenka dar pažymėti, kad, kadangi pas mus tose srityse 
(sakysime, pelkių nusausinimo srity) kol kas dar labai maža yra 
padaryta, tai dar per visą metų eilę, mes šiose srityse galėsime 
pirmon eilėn tokius darbus pasirinkti, kurie kuo labiausia apsi¬ 
moka, aukštai procentuoja. Vakaruose paėmę, sakysime, kokią 
pelkę 100.000 litų vertės, įdėję į melioracijos darbus kitą 100.000 
litų, labai patenkinti būna, gavę iš to viso turtų 240.000—250.000 
litų vertės. Pas mus gi daug dar tokių žemių yra, kur prie 
100.000 litų žemės „natūralios“ vertės, pridėję per melioracijas 
kitus 100.000 1, galime gauti ne 250.000 litų, kaip Vokietijoje, 
Danijoje ar Olandijoje, o 300 000 ir net 400 000 litų turto vertės. 

3. Gyvulių ir paukščių ūkiai. Ši sritis ilgainiui pas mus 
turi virsti pati svarbiausioji mūsų ekonominio gyvenimo šaka. 
Tuo tarpu to dar toli gražu nėra. Ir kai kuriais atžvilgiais yra 
net regreso pavojaus. Sakysime, šiandien mūsų galvijai tiek yra 
atpigę, pieno ūkis visai nėra išsivystęs, su pašarais sunku, dėlto 
į galvijų ūkio plėtojimąsi tas, be abejo, labai negerai turi at¬ 
siliepti. 

4. Grūdų ūkis. Čia įeina lygiai varpuočiai (rugiai, kvie¬ 
čiai, miežiai, avižos), lygiai ankštiniai (žirniai, vikiai, peluškos ir 
t. t.) ir kiti javai (grikiai). Šiandien tai yra pati svarbiausioji 
mūsų ūkio šaka. Vėliau, grūdų ūkis nors nenustos savo labai 

didžios svarbos, bet visgi pirmą vietą turės užleisti gyvulių ir 
paukščių ūkiui, jei tik mes manome tvarkytis. Kai Ukrainos že¬ 
mės ūkio santykiuose nors šiek tiek tvarkos ir pastovumo įvyks, 
grūdų kainos Europoje eis smarkiai žemyn. Lig to laiko (kiek 
gi to laiko, ar 3—4 metai, ar 8—12 tai klausimas?) mes neži¬ 
nome, ir todėl mums pavojinga yra vėlintis su savo ūkio su¬ 
tvarkymo „klausimu. 

5. Žemės ūkio trobesių statybos klausimas. Tuo klausimu 
taip pat jau buvo kalbėta, nurodant 1) kad žemės ūkio trobesių 
šiandien statoma daug mažiau, negu žemės ūkiui tvarkantis rei¬ 
kėtų, 2) kad tai statybai, normaliai einant, miško normalių kir¬ 
timų pas mus toli gražu nepakanka ir nepakaks ir, kad, nenorint 
visus savo miškų išteklius išaikvoti, būtina yra žemės ūkio, kaip 
ir kitus trobesius ne iš miško medžiagos statytis, 3) kad šiuo 
reikalu šiandien mūsų valdžios dargi mažiau rūpinamasi, negu 
kaip kad rusų valdžios prieš karą, nežiūrint, kad ir ši ne daug 
šioje srity dirbo ir 4) kad kol žemės ūkio padėtis žymiai nepa¬ 
gerės, ūkininkų dauguma nepajėgs iš kitos be miško medžiagos 
statytis. 

Tai vienas didžiųjų mūsų krašto reikalų, neabejotinai svar¬ 
besnis mūsų kraštui, ne kaip naujų gelžkelių linijų pratęsimas. 
Kuo ilgiau tą klausimą savo įpratimu atidėliosime, pamėgždžio- 
dami kurapką, kuri dėl pavojaus galvą j sniegą įkiša, tuo labiau 
tas klausimas aštrės ir vis sunkiau bus sprendžiamas. 

6. Žemės ūkio kredito klausimas, pradžioje trumpalaikio 
(tol, kol tam reikalui didesnių lėšų nesurandame), vėliau, kai 
mūsų ekonominė padėtis pagerės ir krašte pinigų daugiau atsiras, 
ir ilgalaikio ipotekinio ir, pagaliau, specialaus melioratyvio 
kredito. 

Kredito šiandien mūsų žemės ūkiui reikalingumas yra be 
galo didelis. Tolesnis to klausimo užtęsimas, arba tam reikalui 
mikroskopinių lėšų skyrimas (sakysime, iš viso kokių 5 arba 10 
milijonų litų), arba netinkama kryptim to reikalo vykinimas, gali 
turėti ne tik kenksmingų, bet gal ir katastrofalių mums pasekmių. 

Ir normaliais laikais žemės ūkis, kaip ir bet kuri gamyba 
ar pramonė, be pigaus ir prieinamojo kredito apseiti nebėgai. 
Ką gi bekalbėti apie šiandieninę padėtį, kuomet mūsų žemės 
ūkiui tenka ir prieškarinio rusų valdžios žemės ūkio srity atsi¬ 
likimo pasekmes išlyginti, ir karo žaizdas išgydyti, ir pokarinių 
mūsų „nesąmoningumų“ ir suvėlavimų negerus vaisius suvirš¬ 
kinti, ir Vakarų kultūrinį ir vis toliaus progresuojantį žemės ūkį 
vytis. Kur normalėms sąlygomis mūsų žemės ūkiui pakaktų 
žengti vieną žingsnį, šiandien mūsų gyvybės sąlyga yra žengti 2 
ir 3 žingsnius. Mes gi lig šiol nežengiame ne po pusės žingsnio. 

Su šiuo klausimu yra glaudžiai surišti žemės ūkio kopera- 
cijos ir, aplamai, ekonominių ir žemės ūkio kultūrai kelti orga¬ 
nizacijų subrendimo klausimas, kad tos organizacijos apimtų bent 
visas svarbesnias žemės ūkio reikalų sritis ir savo tinklu pa- 

dengtų visą Lietuvą, ir pagaliau žemės ūkio produktų ir reik¬ 
menų prekybos sutvarkymo klausimas. Šio pastarojo klausimo 
sritin, kaip jau buvo minėta, įeina ir reikalas steigt (privatinėmis, 
koperatyvinėmis (visuomeninėmis), savivaldybių ir valdžios jėgo¬ 
mis) įvairias įmones, kaip sandėlius etc. 

7. Žemės ūkio produktų apdirbamoji pramonė. Del jos svar¬ 
bos jau buvo kalbėta. Be kitko yra pažymėtina, kad šioje pra¬ 
monėje iš pradžių ras sau darbo tūkstančiai darbininkų, o vėliau, 
jei mes sveikai ekonominiais pamatais tvarkysimės, tai daugelis 
dešimčių tūkstančių darbininkų; su šeimų gi nariais iš šios pra¬ 
monės gyvens net ir šimtai tūkstančių žmonių. 

8. įvairių pavienių žemės ūkio šakų kompleksas, kurios 
nėra priskirtinos ne prie vieno iš aukščiau išvardintų kompleksų. 
Tai bus daržininkystė, sodininkystė ir bitininkystė. Toliau, tech¬ 
nikinių augalų kultūros, kur svarbiausią vietą užima linai. Daug 
mažesnės svarbos yra kanapių ir kitų augalų kultūros, kurios 
pas mus kol kas dar tik užuomazgoje 'randasi (apyniai, tabako, 
cikorijos, vaistinių augalų irt. t. kultūros), arba dar tik projek¬ 
tuojamos (sakysime, cukrinių runkelių, daržovių sėklos ir t. t.) 
Pagaliau, žuvininkystė. 

Gelžkelių statyba ir žemės ūkis. 

Šis žemės ūkio reikalų į 8 didesnius kompleksus paskirs¬ 
tymas yra, žinoma, dalinai dirbtinas. Jis mano padarytas tam, 
kad dar kartą ryškiai pažymėjus mūsų žemės ūkio begalinę 
svarbą visam mūsų ir tai ne vien ekonominiam gyvenimui, jo 
reikalų labai didelį sudėtinumą ir tarpu savęs ir su visu mūsų 
krašto gyvenimu įvairių susipynimų ir, pagaliau, kad davus skab 
tytojui į rankas mastą, nuvokti to ar kito mūsų krašto ekono¬ 
minio klausimo palyginamąją svarbą. 

Dabar grįžkime prie gelžkelių statybos klausimo. Matome, 
kad tas klausimas įeina į vieną iš mūsų pažymėtų ašluonių že¬ 
mės ūkį betarpiai liečiančiųjų reikalų kompleksą, kaipo to pa¬ 
vienio komplekso viena sudėtinųjų dalių Patsai tas kompleksas, 
t. y. kelių reikalas, nežiūrint visos savo svarbos, ne būtinai yra 
patsai svarbiausias — grūdų ūkio komplekso reikalai, arba gy¬ 
vulių ir paukščių ūkio komplekso reikalai (pas mus pažymėti 
numeriais 3 ir 4) jokiu būdu nėra mažesnės mūsų kraštui reikš¬ 
mės. Be to, kelių reikalo komplekso šis pavienis, t. y. gelžkelių 
statytybos reikalas, šiandien dar nėra patsai svarbiausias; už jį 
svarbesnių čia yra, bent du klausimu, būtent, jau esamųjų gelžkelių 
ekspluatavimo reikalas ir vieškelių bei šiaip lauko kelių sutvar¬ 
kymo klausimas. 

Tuo būdu šiandien gelžkelių statyba yra tik vienas iš kelių 
dešimčių lygios jam svarbos ekonominių mūsų reikalų. Ir šiam 
vienam ir toli gražu ne pačiam svarbiamjam kelių dešimčių kitų 

ekonominių reikalų „projektuojama“ iš sąmatos, t. y. iš mo¬ 
kesnių keliu sunkiai šiandien suimamų lėšų, skirti per 3 1 /s m. 
(1924—1927) ko ne 100 milijonų litų. Klausimas tuomet kyla, 
kiek gi milijardų litų per tą laiką manoma paskirti visai žemės 
ūkio reikalų visumai ? Bet mes žinome, kad iš tikrųjų, tai ir 
klausimo tokio nėra, Bet tas reiškia, kad ir gelžkelių statybos 
iš valstybės biudžeto lėšų klausimo (bent kol kas) pas mus ne¬ 
gali būti. Jei žemės ūkio reikalams iš viso per metus negalima 
skirti 100 milijonų litų, tai gelžkelių statybai negalima duoti ir 
10 milijonų. Bet mes tuo tarpu visiems žemės ūkio reikalams 
nesugebame paskirti ir 50 mil. litų, tas gi reiškia, kad gelžkelių 
statybai iš valstybės biudžeto lėšų negalime duoti ir 5 milijonų; 
ir dar svarstytina yra ar galima duoti ir 2 arba 3 mil. 

Kitaip gali dalykai virsti po kelių metų, jei mes iš tikro 
rimtai pradėtume tvarkytis. Objektyvių davinių tam, kad mes 
galime ekonominiai sveikai susitvarkyti pas mus yra pakankama, 
ir jau po kokių *3—4 metų energingos ir sąmoningos darbuotės 
mūsų žemės ūkio ir šiaip ekonominės padėties bendras vaizdas 
tiek pagerėtų, kad naujų gelžkelio linijų, statybai įvairių galimybių, 
kraštą nealinant, pakankamai rastųsi. Būtų 2—3 kartus tiek ir 
prekių musų gelžkeliams vežti, ne kaip šiandien yra, ir užsieny 
mumis pasitikėjimas būtų daug didesnis ir dėl to lengvesnėmis 
sąlygomis ir didesnėmis sumomis galima būtų kreditų rasti; pa¬ 
galiau, ir krašte lėšų padidėtų. Bet mes vis ne iš to galo dir¬ 
bame ir taip toliau dirbti norime. Vis nebnorime savo tikrosios 
padėties, ypač ekonominėje srity, įvertinti. Rodos, mes ne iš 
Lietuvos būtume kilę ir ne Lietuvoje gyventume. 

Šį, t. y. gelžkelių naujų linijų statybos, pavyzdį privedant, 
aš jau esu minėjęs, jog mes suprantame, kad jokio, tuo labiau 
jokio didesnio darbo padaryti negalima to darbo nežinant, jo 
neištyrus ir nuoseklaus sąmoningo jo vykinimui plano nesuda¬ 
rius, toliau, tam vykinimui užtektinai organizacinių ir techniki¬ 
nių jėgų nesuorganizavus ir, pagaliau, tam darbui tam tikrų lėšų 
nepaskyrus. Bet, kokiai tai pragaištingai mums inercijos jėgai 
veikiant, žemės ūkio reikalų atžvilgiu mes šito lig šiol suprasti 
neįstengiame. O palyginant su žemės ūkio reikalų visumos 
reikšme, įvairumu bei sudėtinumu, ne tik gelžkelių statybos da¬ 
lykas, bet ir visos mūsų gelžkelių linijos administracijos bei eks- 
pluatacijos reikalas, arba net tokio didelio reikalo, kaip valstybės 
finansų tvarkymo reikalas, yra daug mažiau komplikuoti, sudė¬ 
tini ir sunkūs dalykai. 

O mūsų dauguma lig šiol į žemės ūkio reikalų visą kom¬ 
plektą žiūri lyg į kokį tai tiek primityvų ir prastą dalyką, ku¬ 
riame gali „visi šventieji“ orientuotis bei nusimanyti ir gali bet 
kurį tos srities klausimą ir tai kategoringai spręsti. Ignorancijos 
ir arogancijos čia tiek, kad nors upę tvenk. 

Tiesa, senesniais laikais pas lenkų šlėktą vyravo tokia nuo¬ 
monė, kad gabesnius vaikus reikalinga mokslan leisti, o patį 

„durnąjį“ žemės ūky palikti. Bet net lenkų šlėkta, kurios nesu¬ 
gebėjimus ekonominėje sritj tvarkytis mes tiek mėgstame prive¬ 
džioti, šį „prietarą“ jau nuo XIX amžiaus pabaigos yra išgyve¬ 
nusi. Panašiai, kaip vokiečiai, čekai ir kiti, taip ir lenkų dvari¬ 
ninkai jau laikėsi tos nuomonės, kad žemės ūkyje yra reikalinga 
palikti patį gabųjį savo vaiką ir jam duoti atatinkamą mokslą; 
kitose gi srityse gali patenkinančiai verstis ir mažiau gabieji. 
Palyginant net su lenkų dvarininkais, mūsų dauguma šiuo atžvil¬ 
giu yra atsilikėliai 

Lygiai kaip žemės ūkio reikalų žinojimo ir supratimo, su¬ 
manaus nuoseklaus plano, ir atatinkamų (ir labai gausingų) jėgų 
tų darbų sritin pritraukimo bei paruošimo reikalingumo mes ne¬ 
suprantame, lygiai mes nesuprantame lig šiol ir kokių be galo 
didžių tiems darbams lėšų skirti reikalinga. Lyg kokiose tai 
ūkanose paskendę, „prietarų“ supančioti, bei įvairiopai „nusi- 
obalsinę“, mes dar (turim omeny mūsų inteligentiją) visiškai 
šiuo atveju nesusipratę esame, primityvėje nusimanymo stadijoje 
randamės. 

Darbo produktingumo reikšmė mūsų žemės ūky. 

Kokiu tempu, kokiais žingsniais žemės ūkio pakėlimo ir* 
aplamai, sutvarkymo darbas pas mus turi eiti, man rodos, kiek¬ 
vienam (išskyrus, žinoma, tam tikrų, „tendencijų“ žmonės) po 
visko, kas aukščiau yra pasakyta, turėtų būti gana aišku. Lygiai 
mano buvo nurodyta, kokios didžios išdavos yra pasiektinos kaip 
daugely pavienių žemės ūkio darbų srityse, taip ir bendroje že¬ 
mės ūkio plėtojimosi išdavoje. Tinkamai pradėjus tvarkytis , 
mūsų žemės ūkio turtų vertė kasmet turėtų kilti keliais šimtais 
milijonų litų. 

Mes, žinome, kad žemės ūkio kultūrai kylant, kad ekono¬ 
miniu atžvilgiu mums besitvarkant, turi ir tai sparčiai kilti ir 
darbo žemės ūkyje produktingumas, to darbo gaminamųjų gėry¬ 
bių vertė. Tas darbo produktingumo vertės pakilimas turės pri¬ 
klausyti ne vien nuo to, kad pakils žmonių darbštumas, bet ir 
nuo to, kad tinkamesne kryptim x ) patsai žemės ūkis bus vedamas, 
ir racionalingesni žemės ūky metodai bus taikomi, kad prekybos 
sutvarkymas atpigins tarpininkavimo išlaidas ir 1.1. Jei žemės 
ūkio įvairių sričių darbininko dienos darbo išdavos vertę skai¬ 
tysime pakilsiančią vidutiniškai po 3—5 litus, tai bus, palyginant, 
labai nedaug. Atsiminkime, kad Amerikos darbininko dienos 
darbo vertės išdavą didesnė dabartinės mūsiškės ne mažiau 
25 — 30 litų. 

Bet dienos darbo vertės vidutiniškas pakilimas tik 3 ar 5 li¬ 
tais bendroje išdavoje turėtų milžiniškų pasekmių mūsų žemės 

*) T. y. kad bus gaminami labiau apsimoką ir rinkai labiau tinką, 
produktai. 

ūkio turtų vertės pakėlimo srity. Mūsų žemės ūky (prie laukų* 
sodų, daržų, gyvulių ir 1.1, darbų, prie pieno perdirbimo etc.) 
dirba lig Va mil. žmonių. Iš 280 darbo dienų per metus, tai 
sudaro 140 mil. darbo dienų. Iš 3 litų (140 mil.X 3) tokiu būdu 
susidaro 420 mil. &, o iš 5 litų (140 mil.X 5) susidaro 700 mil. 
litų per metus, t. y. daugiau, negu šiandien mūsų žemės ūky vertybių 
pagaminama. Lygiai matome, kad nurodyta kiek aukščiau 5 mi¬ 
lijardų litų suma, kuria per 12 — 13 metų galėtų padidėti mūsų 
žemės ūkio vertė, jei mes rimtai pradėtume ekonominėje srity 
tvarkytis, nėra ypatingai didelė 1 ). 

Kaip pažymėjau, darbo žemės ūkio srity (kaip ir kitose sri¬ 
tyse) produktingumas (vertingumas) priklauso ne vien nuo darbo 
disciplinos ir darbštumo, o ir nuo kitų faktorių. Visgi darbštu¬ 
mui ir disciplinai čia priklauso viena pirmųjų vietų. Anų auk¬ 
ščiau išvestų sumų (420 ir 700 mil. litų) mūsų žemės ūky darbo 
gaminamųjų per vienus metus vaisių vertės padidėjimo, jei ne 
trečdaliu, tai mažų mažiausia vienu ketvirtadaliu priklauso nuo 
didesnio darbštumo bei disciplinos. Mes gi per pusšeštų savo 
„nepriklausomojo“ gyvenimo metų šioje srity ne pažangos ir 
naudos turime, o gan žymių nuostolių, pralaimėjimų, nes dar¬ 
bingumas pas mus yra pamažėjus. Kadangi patsai pagrindinis 
mūsų turtas (ir visa mūsų tautos ateitis) glūdi mūsų darbe, to 
darbo išdavose, ir pirmon eilėn darbe žemės ūkio srity, tai mūsų 
nuostoliai dėl darbo produktingumo samažėjirno yra be galo di¬ 
deli. To dalyko pagrindiniai neatitaisius, ilgainiui tas visa — 
lietuvių tautos ateitį gali visai negerai nulemti. 

Gana neproduktingai dažnai dirba ir mūsų ūkininkai, nors 
jų daugumai tinginiavimo užmesti nėra galima 2 )- Tas priklauso 
nuo bendrai žemo ūkio kultūros laipsnio, nuo atatinkamo žemės 
ūkio technikos nesubrejidimo, nuo to, kad mūsų ūkininkai dažnai 
dar nėra pratę prie tinkamų darbo metodų ir t.t., apie ką trumpai 
jau buvo kalbėta. 

Bendrai imant, darbo produktingumo klausimas, lygiai žemės 
ūkio, lygiai kitose darbo srityse, yra vienas mūsų aktualiausių ir 
svarbiausių klausimų. Ir, kaip ir daugelių kitų klausimų, šiuo 
klausimu mes ne tik kiek rimčiau nesirūpiname, bet dargi lyg 
bijome jį paliesti. Tuo gi tarpu to klausimo teigiamon pusėn 
išsprendimas yra mums būtinas mūsų valstybinės ir tautinės 
gyvybės atžvilgiu. 

*) Padarykime mažą palyginimą. Žemės reformos vienam pačių pa¬ 
grindinių tikslų, t. y. kad žemės bežemiams ir mažažemiams suteikus, be 
valstybinių žemių nusavinama (ir maž daug be atlyginimo) netoli '/ 2 mil. 
ha iš privatinių žmonių. Šiandien rinkos kainomis tos žemės kaina bus 
nedaugiau 500.000 ha X500 I .— 250 mil. litų. Tai yra suma mažesnė, 
ne kaip per vienus metus pas mus galima pasiekti darbo produktingumo 
pakėlimu. 

2 ) Yra visgi ne visai maža ir išimčių. 

Žemės ūkio kėlimo srity reikalinga turėti aiškią programą. 

Man matos, nė aiškinti nėra reikalo, kad visi žemės ūkio 
srity darbai būtų nepripuolami, kad nebūtų partizaniškai ir incin- 
dentiniai vykinami, kuomet vienose srityse niekeno nieko nedir¬ 
bama, kitose per daug (sulig mūsų mažais ištekliais) pastangų 
susiburia, dar kitur vieni kitiems konkuruoja ir kliudo, bet, kad 
tie darbai eitų sulig vienu bendru nuosekliai ir sumaniai išdirbtu 
planu ir kad pavienių asmenų, koperatyvų ir kitų visuomeninių 
organizacijų, savivaldybių ir valdžios darbai tinkamai tarpu savęs 
būtų suderinti. 

Lygiai, rodos, nebūtų reikalo aiškinti, kad ne tik tam, kad 
visą mūsų žemės ūkį pakėlus, bet ir tam, kad ir bet kurią jo 
svarbesniųjų šakų sutvarkius ir išplėtus, reikalinga ne kuri nors 
pavieni, nors ir svarbi ir gerai vykinama priemonė, bet tinkamai 
suderintų priemonių visas - ištisas planas. Tai ar kitai iš svar¬ 
besnių priemonių trūkstant, nustoja tikros savo reikšmės ir kitos 
priemonės ir subįra visas planas. 

Imkime pavyzdžiui, nors ir galvijų ūkį. To ūkio išplėtimo- 
darban įeina šios svarbesnės priemonės. 

1) Išsprendimas, kurios toje gyvulinkystės srity krypties 
(pieninės, mėsinės, mišrios) laikytis ir kurios galvijų veislės ku¬ 
riems rajonams bei ūkiams (vidutiniams, smulkiems, su ta ar 
kita žeme ir t.t.) tinka. Būdaį tiems galvijams geriausia išauginti, 
užlaikyti bei naudoti ir i.t. Čionais įeina zootechnijos stočių, 
gyvulių veisimo sąjungų, kontrolės ratelių ir t.t. darbuotė. 

2) Galvijų pagerinimui tinkamos medžiagos gaminimas, 
tos medžiagos propagavimas ir platinimas ir t.t. Čia įeina rei¬ 
kalas kultūrinių ūkių, kergimo punktų steigimas, tam tikri pre¬ 
kymečiai, gyvulių parodos, reproduktorių registracija ir priežiūra, 
tam tikra literatūra, paskaitos, kursai ir t.t. Pagaliau, ir veteri¬ 
nariniai sanitarinės priemonės. 

3) Pieninių, skerdyklų, šaldyklų ir kitokių įmonių steigi¬ 
mas, atatinkamas gelžkelių tarifų, išvežamųjų muitų sutvarkymas, 
kredito klausimai, rinkų galvijų ūkio produktams suradimas ir, 
aplamai; prekybos tinkamas sutvarkymas. Čia didžiausią darbą 
gali atlikti žemės ūkio koperatyvai, didesnę negu kitose šios že¬ 
mės ūkio šakos (t. y. galvijų ūkio) srityse. 

4) Pašarų gamybos, tvartų, galvijų draudimo, mokesnių, 
specialio personalo išauklėjimo (pienininkų, zootechnikų, kontroi - 
asistentų, mėsininkų ir t.t.) ir kiti klausimai. 

Jei vieton to, kad vykinus krašto reikalams pritaikintą ištisą 
planą, mes vykinsime kai kurias pavienes priemones, tai tikrų 
iš tokio darbo vaisių sunku laukti. Sakysime, jei propaguosime 
kurią, nors ir visai tinkamą kraštui veislę, steigsime kergimo 
punktus ir t.t., bet žmonėms nebus kur dėti nei pieno nei galvijų 
mėsai, tai iš to darbo atatinkamų išaikvotoms pastangoms išdavų 
neturėsime. Toliau, ir iš labiau suderinto plano bei darbo pilnai 

geistinų vaisių nebus, jei, sakysime, žemės ūkis yra paliekamas 
visai be prieinamo kredito ir bendros valstybės ekonominės po¬ 
litikos yra verčiamas skursti. 

Pas mus šitaip kaip tik ir yra, t. y. pavienios žemės ūkio 
kultūrai kelti priemonės, kaip atskirose žemės ūkio šakose, taip, 
suprantama, dar labiau žemės ūkio reikalų visumoje, ligi šiol dar 
nėra suvedamos vienan planan. Būtinų pastangų eilėje daug dar 
ko trūksta, ir tos pačios pavienios pastangos nevisuomet tinka¬ 
mai yra vykinamos ir, kas aršiausia, tas ir kitas šioje srity 
darbas pas mus dar dažnai yra neatsakomingų žmonių , įstaigų 
bei organizacijų tyčiomis trukdomas. 

Programai sudaryti reikalinga turėti teorijos žinių ir 
praktikos davinių bei prityrimo. 

Suprantama, jog tam, kad tikrą planą savo žemės ūkiui 
pakelti turėjus, reikalinga savo žemės ūkj bei kraštą žinoti. Tų 
žinių, ar teisingiau pasakius, to žinojimo mums dar trūksta. 
Reikalinga atatinkamus davinius rinkti, reikalingą kraštą tyrinėti. 
Ir vėl čia kartojasi senoji istorija. Mes gerai suprantame, jog 
tam, kad gelžkelį pastačius, reikalinga yra atatinkami projektuo¬ 
jamos gelžkelio linijos krypties tyrimai, reikalingi yra ir tam tikri 
ekonominiai ir kiti apskaitliavimai, pagaliau, reikalingas yra ata¬ 
tinkamo plano sudarymas. Bet kad viskas tas reikalinga ir žemės 
ūkio kėlimo darbe, mes ligi šiol lyg nenorėtume suprasti. 

Tuo būdu reikalingi yra įvairūs tyrinėjimai. Reikalinga gi 
pagaliaus žinoti, kokias dirvas mes turime, kokie augalai pas 
mus auga (geobataniškas Lietuvos ištyrimas, — šioje srity mes 
netik nuo Vakarų Europos, bet ir nuo Lenkų bei Latvių esame 
atsilikę) reikalinga smulkiau žinoti, koksai gi pas mus klimatas, 
kokie augalai ir kuriose srityse pas mus gali būti kultivuo¬ 
jami ir t. t. 

Visame šiame tyrimo ir su mūsų kraštu susipažinimo reikale 
per maža, teisingiau pasakius veik nieko dar nedaroma. Bet 
tuč tuojau tenka čia persergėti prieš kitą kraštutinumą. Tiesa, 
mums tikrai reikalingas, sakysime, geobotaniškas mūsų žemių 
ištyrimas ir jis nemaža duos mums naudingos medžiagos. Bet 
iš to kokių ypatingų išdavų laukti visgi nepriseina. Svarbiausia 
mums yra žinoti, kaip mūsų žemės ūkis šiandien yra prakti¬ 
koje aplamai vedamas ir kaip jis yra vedamas geresniuose 
ūkiuose ir kokių tuose geresniuose ūkiuose išdavų pasiekta bei 
prityrimų turėta. Štai iš kur pačių svarbiausių davinių ir žino¬ 
jimų turėsime, ir sulig kuo pirmoje eilėj savo darbų planus ri¬ 
kiuosime. Čia labai mums svarbus yra klausimas tinkamai pa¬ 
sinaudoti ir iš to prityrimo ir žinių mūsų žemės ūkio praktikos 
srityje, kurios yra pas mūsų geresniųjų ūkių vedėjus (jų tarpe 
žymioj daly ir pas mūsų pažangiuosius žemės ūkio kultūros 

Liet. šios dienos ž. ū. ir jo ateitis 5, 

srity dvarininkus), kurių šiandien tiek dar stinga kuo ne visiems 
(lig 90%) lietuviams agronomams. Del tų žinių stokos labai ken¬ 
čia visas musų kraštas. 

Be to, šiam reikalui, t. y. žemės ūkiui kelti plano suda¬ 
rymo reikalui, reikalinga turėti omeny dar viena aplinkybė. Tas 
planas negali būt ir net neprivalo būti per daug detalus. Labai 
detalus, labai įvairias, smulkmenas nužiūrįs planas, jau vien tuo 
reikštų, kad jis gyvem'man taikinti netinka, kad tai per daug ka¬ 
binetinis gemalas. Plano įvairūs detaliai ne kabinetinio darbo 
nustatomi, bet paties gyvenimo, darbą bedirbant. Tik tą darbą 
bedirbant ir pirmon eilėn šj darbą dirbantiems aiškės ir įvairūs 
detaliai, ir šiaip įvairūs iš kalno niekuomet nenužiūrimi dalykai, 
{vairūs gi tyrinėjimai, nors jie yra labai reikalingi ir toliau ne¬ 
atidėliotini, yra ir bus tik pagelbiniai šiuo bendru reikalu fakto¬ 
riai; lygiai ir teoretiniai tyrinėtojai, kaipo taisyklė (taisyklė, ergo 
ir išimtys gali būti), šio plano padaryme privalo laikytis antroje 
vietoje. 

Kame randasi mūsų žemės ūkio bėdų svarbiausia 

priežastis? 

Kas mūsų gyvenimui šiandien akyliau prisižiūrį, tam nėra 
mažiausios abejonės, kad pagrindinė priežastis, kuri kliudė ir 
kliudo mums ekonominėje srity susitvarkyti, randasi ne kur ki¬ 
tur, kaip tik mūsų inteligentijos prichikos srity. Ta „inteliegen- 
tinė psichika“, per daug užkrėsta yra slavų neproduktingumo ir 
pakrikimo dvasios, šiek tiek pagauta yra ir žydų ardyman lin¬ 
kimo įtakos. Be to, kaip kiekviena dar tik atsiradimo ir forma¬ 
vimosi stadijoje esančioji inteligentija ir mūsiškė gan daug linkus 
yra į primityvų dogmatizmą Pagaliau, dėl mūsų tautos istorijos 
eigos savotiškumų, mūsų daugelis turime savyje lyg kokio instink- 
tyvio nepasitikėjimo 1 ) prie aktingojo ekonominėje srityje darbo, tuoj 
bet ką čia įtariame slaptinguose ir negražiuose tiksluose; ir žinoma, 
visiškai dar dažnai nesugebame ekonominių reikalų reikšmės tinka¬ 
mai įvertinti. Žiūrint kai kurių mūsų atsakomingųjų vyrų darbų 
bendros krypties, dažnai rodosi, lyg jie būtų nepajudinamai įsiti - 


J ) Pas lietuvį dažnai tokio ūpo yra, kad jis su nepasitikėjimu, kai 
kada net su panieka žiuri į bet kurį didesnio aktingumo apsireiškimą. Mat 
jis tiek pratęs yra rimoti, tiek pratęs yra palėpėse tūnoti, kad vien pasy¬ 
viškumas, vien nuo aktingesnio žygio išsisukimas, jam rinitu dalyku išrodo. 
Aktingame gi darbe jis mato tik išišokimą, ar išdykavimą bei fantazijas. 

Bet šios dienos gyvenimo aplinkybės lyg tyčia reikalauja iš lietuvių 
tautos kuo didžiansio aktingumo. Snausti mums nėra mažiausios galimy¬ 
bės. Nes kitaip musų tautos gyvenimas galutinos pražūties keliais gali 
nueiti. Galima sakyti, kad šiandien negali būti mums paikesnis ir pragai¬ 
štingesnis fantazijos, kaip kad manyti, kad be didžių aktingųjų iš mūsų 
pusės darbų, kad neparodžius tinkamos iniciatyvos, mes galėtume nepri¬ 
klausomi ir sveiki išlikti. 

kiną, kad mūsų kraštas tiek turtingas, kad mūsų žemės ūkio ga¬ 
myba tiek nesugriaunama ir kad viskas mūsų žemės ūkio srity 
kaž kaip savaime susitvarkys, kad ir kaip ne elgsimės, kad ir 
kiek laiko ne gaišinsime ir net išdykausime, o visgi sveiki išli¬ 
ksime, nepražūsime. Laikas jau šio „aksiomato“ išsižadėti. 

Seniai gerai žinomas faktas yra, kad vadinamoji visuo¬ 
menė (visuomenės dauguma) gan blogai paprastai orientuojasi 
bendroje net ir savo krašto padėty ir visiškai jau blogai numato 
ateitį. Pastaraisiais, sakysime 10 ar 15 metų, mes matome, kad 
nė vienas įžymesniųjų to laikotarpio įvykių tos visuomenės ne¬ 
buvo įspėtas. Taip tos visuomenės visai nebuvo numatytas tok¬ 
sai ir su tokiomis pasekmėmis karas, koksai, iš tikrųjų, yra bu¬ 
vęs. Visai nebuvo numatyta Rusijos revoliucijos arba Vokieti¬ 
jos vadinamosios revoliucijos eiga. Nebuvo numatyta ir tauty¬ 
bių klausimo šiandieninis aktualumas, šiandieninis militarinės 
technikos išsivystymas (šiandien jau numatomos gan netolimoj 
ateity galimybės panaikinti ne vien priešo kariuomenę, ir gal ne 
ją pirmon eilėn, o visą priešo kraštą su visais gyventojais), 
Europos nustojimas vyraujančios vietos pasaulio ekonominiame 
gyvenime ir t. t. 

Einant prie mūsų temos arčiau tenka pažymėti, kad 70-ais 
pereito šimtmečio metais danams savo ž. ūkį pradėjus rimtai 
tvarkyti, niekieno nebuvo pamatyta, kokių didelių išdavų jau po 
20—25 m. jie sulauks. Lietuviams 80-ais metais pradėjus pir¬ 
mus savo laikraščius leisti ir, aplamai, pirmus tautiniam atgimi¬ 
mui žygius daryti, ne vien, sakysime, lenkų visuomenės, bet ir 
tautinės idėjos dar nepagautų lietuvių nebuvo numatytos gan žy¬ 
mios vėlesnės to judėjimo išvados. 1918—19 m. Baltijos ma- 
žiemsiems kraštams pradėjus savo nepriklausomas valstybes kurti, 
ne tik rusai, bet ir bent kuri didžiųjų valstybių į tat žiūrėjo ne 
tik su nepasitikėjimu, bet dažnai ir su ironija; į tų kraštų ka¬ 
riuomenes iš pradžių žiūrėta vien, kaip į butaforijas ir į žaislą. 
„Rimtai“ gi žiūrėta vien į Kolčakus, Denikinus bei Vrangelius. 
Tik gyvenimo tolesnės išdavos pradėjo versti tas didžiąsias val¬ 
stybes rimčiau į mus žiūrėti ir šiandien ta jų nuomonė apie mus 
jau yra gan žymiai pakitėjusi, nors to keitimosi procesas dar 
nėra galutinai užsibaigęs; dar Vakaruose visgi nėra įsitikinimo, 
ar mes, iš tikrųjų, sugebėsime ekonominėje srity tvarkytis. 

Tas, kas kiek arčiau bei rimčiau yra prisižiūrėjęs mūsų 
ž. ū. šiandieninei padėčiai ir jo ateities galimoms perspekty¬ 
voms, tam aišku darosi, kad pas mus po ne labai ilgo laiko 
galima yra pasiekti nemažesnių, negu pas danus rezultatų; bet, 
žinoma, jei mes ištikrųjų panorėsime tvarkytis. Bet, kaip pa¬ 
prastai, visuomenė „nesugeba“ to dalyko suprasti bei numatyti. 
Ir štai šitame nesugebėjime, tikriau sakant, nenori rimčiau ir at¬ 
viromis akimis pažvelgti į savo gyvenimo tikrąją padėtį (nes, 
mat, turime visokių „savų“ nusistatymų, idėjų, „scholastikų“ 
bei prietarų), ir iš to tinkamas išdavas padaryti, — ir randasi 

pati didžioji kliūtis (o ne kituose mūsų gyvenimo momentuose), 
dėl kurios tiek nevykusiai ėjo ir eina mūsų ekonominio gyve¬ 
nimo plėtojimasis, dėl ko tiek skursta mūsų ž. ūkis. Tas kliūtis 
mums nenugalėjus mūsų tautos visas gyvenimas gan tragin- 
gai gali nueiti. 

Mes šiandien dargi savo pačių atsakomingųjų partijų.lyde¬ 
rių kai kada tokius pasielgimus matome ir žodžius girdime (dau¬ 
giausia ekonominėj srity), lyg mes gyventume kokioj nuo viso 
pasaulio atskirtoj saloj, arba būtume kokie tai galiūnai,- o ten 
kokia tai Entanta, Amerika etc. prie mūsų tik priedėliai, kuriuos 
mes šiek tiek kol kas dėl savo geraširdystės toleruojame. Tuo 
gi tarpu, ekonominis visų kraštų gyvenimas kuo labiausia yra 
tarpu savęs susimezgęs ir kuo daugiausia kits nuo kito priklauso. 
Pačios didžiosios bei galingos valstybės tą labai gerai žino ir 
su tuo skaitosi. 

Tiesa, mūsų politikų, mūsų partijų priešekonominis veikimas 
dažnai paaiškintinas yra dėl jų bolševizmo pavojaus nusigandu¬ 
sios psichikos. Bet savo žygiais jie kaip tik, iš ištikrųjų, sten¬ 
giasi (nors nesąmoningai ir prieš savo pačių norus) sudaryti 
Lietuvoje bolševizmui dirvos. Lietuviai dėl savo būdo ir Lie¬ 
tuva dėl savo socialinės^bei ekonominės struktūros (tai par ex- 
cellence, kaip joks kitas Šiaurės ir Vakarų Europos kraštas, smul¬ 
kios ir vidutinės nuosavybės kraštas) kuo mažiausia yra patogi 
bolševizmo nuotaikai (žodis „idėjai“ čia būtų to žodžio profa¬ 
nacija). Bet mes ardydami savo ekonominį gyvenimą ir pirmon 
eilėn žemės ūkį vienais atsitikimais, ar bent jo augimą trukdydami 
kitais atsitikimais, ir, kaip matėme, darydami tą uoliai, patvariai ir 
su didžiu „pasisekimu“ 1 ) bolševizmui iš tikro galų gale galima 
dirvą Lietuvoje paruošti. Juk yra pavojaus, kad dar po ke¬ 
lių metų mūsų ūkininkų 60 ar 70°/ 0 pasijus pavargėliai — maža¬ 
žemiai esą. Ir 20 — 25 ha ūkininkas skurs savo ūky aršiau, ne 
kaip tikriausias Vakaruose proletaras, ir iš tikro nežinos, kaip 
jam verstis, kaip gelbėtis. Beto, pas mus (jei ir kitur panašiai 
daroma, nuo to mums nėra geriau) partinėse varžytinėse neži¬ 
noma saiko, takto bei skonio, per toli nueinama. Per lengvai 
skleidžiama į žmones įvairių obalsių, per lengvai ir per plačių 
duodama pažadų, per daug pagaliau žmonių žemesniuosius ins¬ 
tinktus išjudinama, šiai tik valandai tuo keliu sau populiarumą 
„perkant“. Netikusi tai „prekyba“ ir su tokiais „vekseliais“ į 
savo tauta eiti nepridera. Jei pavienis „pilietis“ tuo būdu ko¬ 
kių gerybių gali sau ir prišmugeliuoti, visa tauta iš to, tik nuo¬ 
stolių turi. 

Tuo keliu einant, t. y. savo ekonominio gyvenimo nors 
kiek rimčiau netvarkant, o žmonėse jų žemuosius instinktus iš- 


1 ) Kad ne tokie šių darbų srityje „pasisekimai“, neabejotinai visas 
mūsų gyvenimas ir pirmon eilėn mūsų žemės ūkis šiandien daug geriau 
butų stovėjęs. 

judinant, mes nuduodami (prieš kitus, ar prieš save gyvenimui 
nesvarbu), būk nuo vidaus bolševizmo ginamės, iš tikrųjų, jam. 
dirvą pas save ruošiame. Dar aršiau. Toksai mūsų elgimasis 
yra gal vienintelis kelias, kuriuo pas mus bolševistiniui pavojui 
galima sudaryti progos. Kitaip bolševizmas negali pas mus plės¬ 
tis, negali turėti nė mažiausios vilties. 

Mums, mūsų dabartinėj padėty privalo kuo labiausia rū¬ 
pėti ekonominėj dirvoj susitvarkyti, padaryti mūsų ūkį gaivesniu 
ir talpesniu, kad tuo būdu daugiau produktingo darbo krašte 
būtų, daugiau žmonių Lietuvoje sau duonos rastų. Gamybai 
kylant atatinkamai kils ir mūsų apdirbamoji pramonė, prekyba, 
amatai ir visi kiti verslai ir, aplamai, visas kraštas atgis. 

Šiuo atveju mums kuo labiausia reikalinga skirtis nuo Ru¬ 
sijos, senosios ir dar labiau naujosios. Nuo 1917 m. ten ma¬ 
tome ne naujo gyvenimo kūrimą, bet tik „susibuntavojusių“ 
vergų beprasmį viso ko, kas seniau buvo padaryta, ardymą. 
Naikinama gamyba ir aplamai ūkis, panaikinta visuomenės tvarka, 
naikinami ir patįs žmonės. Tie maištininkai vergai liko, kaip 
žinome, galų gale pažaboti dar daug didesnių prispaudėjų, ne 
kaip bet kada Rusijoje yra buvę. Komunistų sąkalbininkų kasta 
Rusijoje ne tik iš pat pagrindų naikina ūkį, ne tik žiauriausiais 
būdais kankina žmones, ir žudo juos šimtais tūkstančių, neski¬ 
riant luomo, amžiaus, tautos bei lyties, ir dėl bado verčia mirti 
milijonus žmonių, bet turi tendencijos užmušti žmoguje žmogų, 
galutinai žmonėse žmoniškumą panaikinti, paversti žmogų lyg 
daiktu, vien prie mašinos priedu ir komunistinių eksperimentų 
objektu. 


Iš zoologijos. 

Nuo priešo slėpdamasi ir savo gyvybę gelbė¬ 
dama kurapka tenkinasi tuo, kad savo galvą į sniegą 
kiša. Žiūr. „Gyvulių elementarės psichologijos va¬ 
dovėlis“. 

Mes, manau, norėtume save skaityti ne sukilėliais vergais, 
o laisvais žmonėmis, kurie užsiima ne ardymu viso ko, kas jiems 
patenka į rankas, o kuria naują ir tinkamesniais pamatais gyve¬ 
nimą. Bekuriant naują gyvenimą, žinoma, šis tas iš senojo sa¬ 
vaime atpuola. Bet mūsų darbo pagrinduose turi būti statyba, 
o ne ardymas. Mes matėme, kad ir praeity per maža Lietuvoje 
ir lietuvių tautoje bet kurių gėrybių sukurta iš ekonominio, kul¬ 
tūrinio ir kitų darbų srities. Tuo būdu ir medžiagos ardymui 
mes labai mažai turime. Savo jėgų tinkamai j kūrybos darbus 
nepakreipę, mes labai lengvai prie tuščios vietos galime atsirasti. 
Šiuo atžvilgiu pas mus, man matos, jau tiek negera yra, kad 
mes pradedame ir kuo toliau, tuo labiau veidmainiauti; mes vis 
labiau stengiamės prieš svetimšalius tik nuduoti, kad pas mus 

pirmon eilėn eina kūrybos, ne ardymo darbai. Jei tik kas mė¬ 
gina nurodyti tas ar kitas mūsų gyvenimo ydas bei nedateklius, 
tai mūsų valstybiniai neūžaugos tuojau isterini klyksmą (dažnai 
ir su rusiško kvapo grąsinimais) kelia. Mat, mes save užsienio 
akyse žeminame, savo kreditui kenkiame. Lyg, užsieny tie, kurie 
mūsų gyvenimu domisi, nematytų mūsų gyvenimo faktų, nema¬ 
tytų musų darbų, o vien klausytųsi tos ar kitos kokio nors gud¬ 
ruolio specialės deklamacijos apie tat, kaip pas mus kuogeriau- 
sia yra. Ekonominio gyvenimo padėtį užslėpti tai vien neišma¬ 
nėlis gali tikėtis; mėginti gi tą daryti gali dar žinoma ir piktos 
valios žmogus. Šitą darant užsienio mes neapgausime, bet krašto 
viduje mūsų tautinę sąmonę užtemdyti galime. Ir ne tik galime, 
bet labai vykusiai šios sąmonės užtemdinimą lig šiol vykiname. 
Tai tautos žudymo darbas. Ir tame darbe sunkiai nusidėjusių 
mūsų inteligentijos ir pirmoje eilėje partinės tarpe yra nemaža; 
žinoma, dar daugiau pas mus yra neišmanėlių. 

Neseniai Rusijos vakaruose susikūrusias valstybes lankė 
vienas Amerikos J. Valstybių profesorius. Jam vieno Amerikos 
Universiteto yra pavesta ištirti šių valstybių ekonominę ir šiaip 
bendrą padėtį tikslu numatyti, ar jos nepriklausomam gyvenimui 
turi pakankamai savyje pagrindų. Lankėsi jis šį pavasarį ir Lie¬ 
tuvoje. Buvo kalbėta dėl Latvijos ir Estijos (kurių padėtį jis jau 
kelis mėnesius yra studijavęs) apie šios dienos padėties ir jų atei¬ 
ties perspektyvas. Jo nuomone, jei latviams ir estams pasisektų 
lengvomis sąlygomis ir ilgesniam laikui gauti užsieny kreditų ir 
ateity nebūtų jokių politinių komplikacijų, tai jie galėtų dar iš¬ 
silaikyti gal ir keliolika metų. Del Lietuvos ateities jis nieko 
nekalbėjo — mat, nepatogu buvo viską į akis sakyti. 

Tokia nuomonė, pas jį susidarė gan smulkiai susipažinus 
su tų kraštų šiandienine ekonomine padėtim ir su tuo keliu, 
kuriuo lig tos padėties yra prieita. Mes manome, kad to profe¬ 
soriaus per daug jau pesimistiniai pranašauta, kad ne visuose 
tų kraštų gyvenimo faktoriuose jis tinkamai yra susiorentavęs ir 
ne visos, man matos, jo žinios buvo gautos iš objektyvių šaltinių. 

Bet tas rodo, kad užsieniui akis įmuilinti ne taip jau len¬ 
gva yra, nors, sakysime, latviai (kaip ir lenkai) daug geriau už 
mus lietuvius sugeba reklamuotis ir piešti gražius savo kraš¬ 
tų gyvenimo vaizdus ir jų ateities perspektyvas. Visgi net mes 
lietuviai netikime nei lenkų, nei latvių tvirtai ekonominei padė¬ 
čiai ir tam, kad dėl tos ateities jie galėtų būti ramūs. Lygiai 
kiti nebetiki mums. Ir netiki bei netikės tol , kol mūsų gyvenimo 
sąlygos , iš tikrųjų, nepagerės. Tiesa, realūs mūsų ekonominio 
pagrindai yra daug sveikesni, ne kaip, sakysime, Latvijoje, bet, 
kita vertus, mūsų mažiau yra parodyta kūriamojo darbo, negu 
jų. Tas reiškia, kad rimtai pradėjus tvarkytis, mes greičiau ir 
geriau už latvius galime susitvarkyti; bet tas nereiškia, kad šian¬ 
dien mūsų padėtis bent pakenčiama yra. 

(vairios bendros pastabos. 

Atsiminkime, kad šiandieninę savo nepriklausomybę mes tu¬ 
rime ne tiek dėl savo pastangų ir laimėjimų (nors ir jie negin- 
čintini), kiek dėl išorinių įvykių eigos. Šiandien mums lyg duota 
Dievo ar likimo dar kartą pamėginti sukurti nepriklausomą gy¬ 
venimą ir išauklėti savo kultūrą bei tautą. XIII—XVII šimtme¬ 
čiais mes lygiai tokią progą esame turėję; buvo galimybių sukurti 
savo tautai nepriklausomą gyvenimą ir subrendinti savo kultūrą. 
Buvo ir pastangų ir darbų, ir ne visuomet ne pasisekusių, 
nes būta ir gražių tais laikais ir valandų, būta ir įvairių 
pasisekimų bei laimėjimų. Bet, kaip žinome, galutinos tais 
laikais mūsų tautos gyvenimo bei darbuotės išdavos buvo 
liūdnos. Nei savo kultūros neišplėtėme, nei nepriklauso¬ 
mybės . neišlaikėme ir, aplamai, net iš Europos viešojo gy¬ 
venimo likome išgyti, radomės vien palėpėse. Tas gi reiškia, 
kad tų darbų ir tų pastangų tuomet , sulig padėties reikalavi¬ 
mais, būta per maža arba juose būta pagrindinių klaidų. Ir 
pačios pagrindinės tuomet klaidos, be abejo, būta tame, kad dėl 
tų ar kitų priežasčių nesugebėta (dalinai, man matos, ir laiku 
nesuspėta — prigimtas lietuviams visur ir visuomet vėlintis pa- 
mėginimas) tinkamai sužadinti tautinę lietuvių sąmonę ir sutvir¬ 
tinti iš vidaus lietuvių tautos jėgos. Per niek nuėjo didieji 
D. L. Kunigaikštijos plotai, didi karinė jėga, ne visai netikusi 
diplomatija ir įgytas tuomet užsieniuose gan didelis vardas ir 
dėl tų laikų gana išplėstas administratyvis aparatas. Atvirkščiai, 
viskas tas davė net lietuvių tautai didžių nuostolių, be tikros 
tautai ^naudos išaikvojus jos fizines, intelektuales ir valios jėgas. 

Šiandien mums lemta tokių egzaminų laikymą pakartoti, 
Ir šiandien yra lietuvių tautos ne maža darbų ir visokių pastangų; 
nestinga ir įvairių laimėjimų. Bet kartu aišku, kad tie ekzaminai 
eina gan blogai, kad pas mus per daug pakrikimo ir sudrikimo 
yra, kad vidaus jėgos vienur per silpnai auga, kitur visai neau¬ 
ga, kai kada net nyksta, kad gyvenimas iš mūsų daug daugiau 
reikalauja. Patys viso mūsų gyvenimo ir mūsų ateities pagrin¬ 
dai, t. y. mūsų ūkis, nėra tinkamai tvarkomi ir mes visą savo 
valstybės bei tautos ateitį bandome ant smėlio statyti. Pačiame 
vyriausiame savo ateičiai darbe mes nedovanotinai vėlinamės. 
Tos gi valandos, kurias mes šiandien pergyvename, yra neįkai¬ 
nuojamai svarbios. Jei jų tinkamai neišnaudosime, jei šitą 
mums Dievo at likimo duotą valandą „sumarnavosime“ 1 ), tai 
kažin ar kada nors ateity dar kartą tokios valandos, tokios 
progos ; sulauksime. 

Šios dienos mūsų darbai mūsų tautai gal šimtams metų 
nulemia jos likimo tą ar kitą kryptį, gali ir visai neigiamai 
ateitį nusverti. 

*) Tą gi lyg kokie apakėliai ar pasiutėliai j nieką neatsižvelgdami 
darome. 

Esu pažymėjęs, kad mums lyg tyčia dar antru kart duota 
yra laikyti egzaminus, ar mes tinkame tam, kad patys savo gy¬ 
venimą kurtume, ar tikę esame nepriklausomam gyvenimui. Be 
to, mums duota ir pakankamų objektyvių davinių (sveiki mūsų 
ekonominio gyvenimo pagrindai, užsilikę mūsų žmonėse kultū- 
riškesniam (be svetimženklių) gyvenimui dar pakankami žmoniš¬ 
kumo likučiai, mūsų žmonių iš prigimties sugebėjimas gana 
realiai vertinti gyvenimo reiškinius ir t. t.), kad tuos egzaminus 
galėtume išlaikyti. Neabejotinai, sulig mūsų krašto objektyviais 
daviniais ir sulig mūsų tautos iš prigimties privalumais, mes 
turime realės galimybės susitvarkyti ir savo kultūrą išplėsti. Mes 
galime, taip sakant, techniškai, ekonomiškai ir kultūriškai ap¬ 
ginkluoti savo žmones ir tat kuo greičiausia privalome padaryti. 
Ne gi (iš slavų ta liga užsikrėtę) mes ir ateity pakaitomis tai 
mulkiais ištižėliais, tai pasiutėliais būsime. Nejaugi, parafrazuo¬ 
jant vieną rusų pasakėčią pas mus ir ateity bus sulig ja: „iš 
pradžių nieko nebuvo... po tam... lygiai nieko nebuvo... o pa- 
pelky riogsojo trys: mulkis-nuskurėlis, šmukleris ir bačkinin¬ 
kas...“ 

Mūsų tautos likimas mūsų pačių rankose. 

Laiko gaišinimas gali mirčiai prilygti. 

Grįžtant dabar prie siauresnio, t. y. mūsų žemės ūkio 
klausimo, tenka dar kartą priminti, kad ir šiuo klausimu mes 
negalime žinoti, kiek gyvenimo bus mums leista laiko, kad jį 
galėtume patogesnėse sąlygose sutvarkyti. Nežinome, ar neateis, 
ir gal netolimoj ateity bendrai sunkesni ž. ūkiui laikai, kuomet 
jam prisieis daug atsparumo parodyti. Tiesa, pasaulinė žemės 
ūkio ekonominė konjunktūra pastaraisiais dešimčiais metų nėra, 
bendrai imant, blogėjusi. Sakysime, Vokietijoje laikotarpiu 1860 
—1910 m. santykis tarp žemės ūkio produktų kainų ir žemės 
ūkiui reikalingų reikmenų kainų yra net ūkininkų naudai page¬ 
rėjęs 1 ). Taip: javų kainos aiškiai per tą laiką yra pakilusios, 
gyvulių produktų kainos dar labiau pakilusios (kai kurių 2=3 
kartus), mineralinių trąšų kainos atpigusios, lygiai daugelio ma¬ 
šinų bei įrankių kainos yra atpigusios. 

Padėtis neabejotinai būtų ten pagerėjusi, jei ne kai kurie 
kiti momentai, būtent mokesnių labai žymus padidėjimas, darbi¬ 
ninko pabrangimas, kai kurių ūkininko ir jo šeimos asmeniniems 
reikalams reikalingų prekių pabrangimas ir t. t. 

Aišku yra_ mums ir dėl ko aukščiau pažymėtas kainų san¬ 
tykis, galėjo būti, bendrai imant, žemės ūkio naudai pakitėjęs. 
Gaunamoje ir apdirbamoje pramonėje mašina ir aplamai masi¬ 
nis gamybos ir apdirbimo būdai turi nepalyginamai didesnės, kaip 

*) Žiūr. Landwirtschaftliche Jahrbiicher straipsnį: Die Entwicklung 
der Preise fūr die Landwirtschaftliche Einzeugnisse und seine Einfluss auf 
die deutsche Landwirtschaft fon 1860—1910 j.“. 

žemės ūky reikšmės; drauge su tuo technikos tose srityse išsi¬ 
vystymas eina sparčiau, negu žemės ūky. Galima sakyti, kad 
apdirbamoji pramonė, bendrai imant, bet kurios prekės gali pa¬ 
gaminti stačiai neribotus kiekius, jei tik tos prekės rastųsi kur 
dėti. Kitaip yra žemės ūky, kur kuo ne perdėm žmogus turi 
darbo su tiesioginiais gamtos veiksniais (žemės įgimtas derlin¬ 
gumas ir reliefas, šiluma, drėgmė, augalų ir gyvulių sunkiai ir 
labai ribotose ribose keičiamos ypatybės ir t. t.), ir kur dažnai 
daugiau reiškia individualūs darbo irjmonių privalumo momen¬ 
tai, negu masiniai gamybos būdai. Čia gamybos didėjimo ribos, 
(bendrai, žinoma, imant) yra daug siauresnės, ne kaip apdirba¬ 
moje pramonėj. 

Bet kartu reikalinga turėti galvoje štai ką. Nors žemės 
ūkio gamybos išsiplėtimo ribos yra daug siauresmės, kaip ap¬ 
dirbamoje pramonėje, bet ir žemės ūkio produktų vartojimo 
ribos lygiai yra siauresnės. Sakysime, pasauliniame žemės ūky 
pasididina 30% javų 1 ) varpuočių gamyba. Tuomet jų stačiai 
kur dėti nebūtų. Javų kainos atpigtų ne 30%, bet du o gal ir 
daugiau kartų. 

Prisiminkime ir kitą aplinkybę. Ir dabar ir prieš karą net 
ir aukftos kultūros kraštuose (Vokietijoje, Danijoje, Olandijoje, 
Pietų Švedijoje ir t. t.) žemės ūky toli gražu dar nebuvo išnau¬ 
dojami visi mokslo daviniai ir pritaikymai. Žemės ūkis anaip¬ 
tol nebuvo ir nėra pasiekęs galutinų pažangos ribų. Nuo prieš¬ 
karinių laikų ligi dabar žemės ūkio technika yra toli nužengusi 
pirmyn. Čia turima omeny visą eilę pagerinimų žemės ūkio 
įrankių bei mašinų ir bendrai žemės dirbimo srity, taipogi lai¬ 
mėjimus gyvulininkystės, sėklų gerinimo, žemės ūkio produktų 
perdirbimo srity ir t. t. Be to, reikalinga turėti omeny, kad 
pastaraisiais laikais vakaruose daug ko pasiekta ir ūkininkų eko¬ 
nominių organizacijų vystymosi srity. Jos plečiasi, tobulėja, 
apima vis naujas darbuotės sritis, teikia vis naujų ūkininkams 
bei žemės ūkiui patarnavimų. Jų reikšmė ir žemės ūky, ir viso 
krašto gyvenime tolydžio didėja. 

Tuo būdu dabartinėmis sąlygomis kiekvieno žemdirbių 
krašto bendras uždavinys, kad kuo greičiausiai ir kuo plačiausiai 
sunaudojus paskutinius technikos laimėjimus savo ūkiui kelti ir 
suorganizavus savo ūkininkus į kuo stipriausias ir tobuliausias 
organizacijas. Palyginus tai, kas galėtų ir turėtų būti, reikia žįū- 
rėti j žemės ūkio padėtį, ypač pas mus, kaip į lėbavimą didžiau¬ 
siuose turtuose, bet ne kaip į tinkamą tų turtų naudojimą. 

Iš kai kurių žymių matosi, kad kai kurie kraštai šį dalyką 
vis geriau pradeda suprasti ir vis rimčiau tuo ima rūpintis. Ne 
be reikalo, sakysime, danai per vienus metus savo kiaulininkystę 


*) Objektyviai imant, tokių (ir kitų panašių) galimybių yra. Vien 
Ukrainai susitvarkius, jos javų eksporto pakaktų visai Pietų ir Vakarų 
Europai. O savo javų gamybą galėtų žymiai pakelti ir daugelis kraštų. 

tiek išplėtė, kad pereitais metais (1923) jų skerdyklose paskersta 
kiaulių 1 1 / 2 karto tiek, kiek 1922 m. 

Tuo būdu, man matos, ateity gali būti pavojaus, kad to 
ar kito žemės ūkio produktų (arba ir jų visos eilės) pasauli¬ 
nėje rinkoje gali pasirodyti perteklius, o gal ir žymus perteklius. 
Sakysime, toksai pavojus gan realus yra šiandien kiaušiniams. 
Aukštesnės kultūros ir spartesnio savo žemės ūky brendimo 
tempo kraštai to dalyko gali nesibijoti, nes jie kitus kraštus 
galės mušt savo produktų rūšim, jų kokybe. Tik šia kryptim ei¬ 
dami irtai eidami vaisingai ir sparčiai, mes galėsime būti dėl savo 
ateities ramūs. Be to, prisiminkime, kad žemės ūkio kultūrai 
kylant, ne tik daugiau ir geresnės rūšies produktų gaminama, bei 
labai dažnai ir produktas pigiau gaminamas. Šiuo pastaruoju atžvil¬ 
giu, t. y. produkto gamybos papiginimu mums lietuviams daug ko 
galima yra (ergo ir privaloma) pasiekti. Bet kaip tik šioje srity, 
t. y. gaminių kokybės (rūšies) atžvilgiu, mes, ypač gyvulininkys- 
tės_ srity, galima sakyti, jokios pažangos nerodome. Daugely 
musų krašto vietų, mūsų, sakysime, galvijai arba kiaulės koky¬ 
bės atžvilgiu dargi blogėja, išsigema (žiūr. apie tai aukščiau, kur 
kalbama apie gyvulininkystės krizį). 

Tie kraštai, kurie, iš tikrųjų, savo žemės ūkiui besirūpins 
ir jį rimtai tvarkys, tie kraštai šiandien gali pasiekti tikrai didžių 
išdavų ir tuose kraštuose žemės ūkio progresas gali eiti spar¬ 
tesniu, negu seniau tempu. Tie kraštai prasimuš priekyn, pra¬ 
turtės ir įsigalės pasaulio rinkose. Tie gi kraštai, kurie snaus ir 
laiką gaišins, dar sunkesnėje, negu prieš karą padėty rasis-, dis- 
tansas tarp jų ir pažangaus ūkio kraštų gali pasidaryti dar di¬ 
desnis, ne kaip yra buvęs. Ekonominiu atžvilgiu, pagaliau, jie 
gali likti visai nustelbti gali tapti vien fizinių darbo jėgų kitiems 
pristatytojai. Memento... nes mūsų padėty neabejotinai yra kad 
„laiko gaišinimas mirčiai yra panašus“. 

Aukštai gi pakilęs ir tvirtai susitvarkęs mūsų žemės ūkis 
galės sveikas išgyventi ir žymesnius pasaulinės rinkos padėties 
kitimus, atatinkamai ir laiku prie jų prisitaikant. Išsiplėtę kope- 
ratyvai ir kitos visuomeninės organizacijos, sutvarkytos savival¬ 
dybes, švietimas lygiai žemės ūkio srity, lygiai bendras viskas 
tas pakels mūsų žmonėse sąmonę, savo ir tautos reikalų supra¬ 
timą ir sugebėjimą juos vieną su kitu derinti, išauklės žmonėse 
tiek mums be galo reikalingos iniciatyvos, sustiprins energiją, ir 
mes^ tautų gyvenimo šiandieninėse tiek smarkiose ir žiauriose 
varžytinėse nežlugsime ir sau ateitį patikrinsime. 

Kylant mūsų žemės ūkiui ir drauge su juo visos mūsų 
tautos medžiaginei gerovei, sveikstant mūsų visuomeniniams san¬ 
tykiams, augs ir mūsų kultūra, mūsų sąmonė ir visa mūsų tauta. 
Tautos jėgai ir tautos sąmonei augant rasis naujų galimybių ir 
naujų progų naujiems sumanymams bei planams daryti, nau¬ 
jiems didesniems darbams dirbti. Tie laikai patys geriau už 
mus, šiandieninius nuskurėlius (nuskurėlius medžiaginiu, inte- 

lektualiu ir kuriamosios valios atžvigiu), pagalvos apie savo 
ateitį ir tai ateičiai padirbės. Mes gi savo dienos žmonės, ne¬ 
svajodami apie kaž kokius tolimus dalykus, apie kaž kokius bū¬ 
simo žmonių surėdymo planus, žiūrėkime šios dienos padėties, 
žiūrėkime, kad mums iš po kojų žemė neišslystų, kad nesuirtų 
viso mūsų gyvenimo pagrindai. 

Tai yra tokie neginčintini, tokie elementarūs dalykai, kad, 
rodos, savaime yra suprantami, kad jų, rodos, ir įrodinėti nerei¬ 
kėtų. Bet gal'dėl to jų elementarumo, mes šių dalykų ir ne¬ 
įžiūrime. Mes per daug įpratę esame gudrauti, įtarinėti, vingių 
kelių bei takų ieškoti. 

Taigi, tinkamai gyvenimo egzaminus laikykime, kuriamojo 
darbo kelią pasirinkę. 

